
Pružamo čitateljima nekoliko stranica o Isusu. 

Na povratku s putovanja po zemlji Evanđelja, srca 
prepunog vizija (viđenja), koje na tim putevima na sva¬ 
kom koraku iskrsavaju, nijesmo se mogli oduprijeti ne¬ 
odoljivoj sili, kojoj se moramo diviti, i napisali smo ovu 
knjižicu. 

Danas se mnogo govori o Kristu, pače i m.eđu onima, 
koji Ga ne znaju, ili Ga potajno mrze. 

Moramo priznati, da ljudi tom predmetu nijesu uvijek 
pristupili s potpunom čistoćom duše. 

Neki su, jer se ne mogu odlučiti priznati u Isusu bo¬ 
žanstvo, prisiljeni diviti se njegovoj čovječanskoj veli¬ 
čini. Tima neka Bog sudi, ne spada na nas raspravljati 
o njihovoj iskrenosti. Međutim ima ih, kod kojih se 
posve jasno vidi, da promišljeno veličaju čovjeka, kako 
bi pod tim ružama ugušili Boga. Treba ih žaliti! A treba 
ih i raskrinkati. No to ovdje nije naša zadaća. Mi ne 
ćemo propustiti obradbu ni jednog stanovišta s toga što 
ga drugi zlo upotrebljavaju. Sve je kod Isusa divno i 
slatko i poučno i privlačivo, njegova duša kao i njegov 
život, njegova djela kao i sredina, u kojoj se događaju. 
Jedino se moramo čuvati, da ne zaboravimo, da je u 
Isusu čovjek stvoren, samo da Boga dadne; da nam 
vanjski ures njegova ljudskog života ne smije sakriti 
božansko življenje, i da je, da to kratko izrazimo, u svo¬ 
joj tjelesnoj osobi i u svojim djelima On samo kao 
crkvena lađa, u kojoj počinje misa, ali da se ta misa 
svršava tek na žrtveniku. 



ISUSOVA OSOBA 


Isusova osoba razjašnjava njegova djela, a njegova 
djela dobivaju svoju pravu svjetlost samo iz zraka, ko¬ 
je izlaze iz njegove osobe tako, da je onome, tko čita 
Evanđelje, neophodno potrebno ovakvo duševno stanje: 
misliti na to, što je Isus gledajući, što On čini. Zbog to¬ 
ga je taj potrebni uvod. 

Kako suditi o Isusovoj osobi? Tako, da se prenese¬ 
mo do njezina podrijetla. A koji su nam izvori za upo¬ 
znavanje njezina podrijetla? Povijest takva, kako je iz¬ 
nose Evanđelja, predaja, Crkva, ugled, koji proizlazi iz 
samoga Isusa; napokon zaključci, koje — ne težeći ni 
najmanje za nepogrješivošću — možemo opravdano po¬ 
vući iz posebnih prilika njegova rođenja i iz onoga, što 
nam o njemu vjera govori. 

Šta znademo iz tih izvora? 

Isus se rađa od žene. No ta žena nosi ime, koje ne 
dopušta, da je zamijenimo s kojom drugom. Ta je žena 
idealna, urešena svakom ljepotom, okrunjena svim milo¬ 
stima. Njezine su prednosti tako velike, te se čini, da se 
gore vječnost utrošila, da stvori njezin ures. 

Marija je Djevica. Ona mora ostati Djevicom. To će 
reći, da Bog, princip (osnov, početak) svake plodnosti, 
pače i one, koju u njegovo ime izvršuju stvorenja, preu¬ 
zima na sebe, da u tom klijanju sam bude izravnim je¬ 
dinim principom. 

Zemlja treba donijeti plod, a budući je taj plod iz¬ 
nad njezinih sila, iako potreban za njen spas, Bog pridr- 
žaje sebi izvođenje djela, i On svojom moći oplođuje 
Marijino krilo. 

A čime će se dovršiti ta nečuvena suradnja Previ- 
šnjega i jednog stvorenja? — Stvaranjem tijela i duše, 
koji čine ljudsku narav, i postojanjem te ljudske naravi 
u božanskoj osobi. 

Jednom riječju, eto povijesti Isusova podrijetla. Sa¬ 
mo treba povući zaključke. 

Kristovo tijelo, kažemo, proizlazi od Boga i od čovje¬ 
ka. Od Boga neposredno, od čovjeka po Mariji, djevici, 
Davidovoj kćeri, posebnom stvoru, od Boga određenom 
m io djelo. Šta iz toga slijedi? 

U toliko u koliko proizlazi od Boga, tijelo Kristovo 
mora savršeno predočivati misao (ideju), koju je Stvo¬ 
ritelj imao o ljudskoj naravi. Kada Bog radi neposre¬ 
dno, bez suradnje stvorenih uzroka (koji uvijek više ili 
manje iskrivljuju, jer su podvrženi prilikama), njegova 
*u djela savršena. Zašto bi on tražio nesavršenost? Ili 
kako bi mu ona umakla? Nije njega dostojno o sebi 
ostaviti drugi znak osim onoga, koji može slaviti njego¬ 
vu mudrost i njegovu moć. 

To je jedan među razlozima, zbog kojega filozofi 
(madroslovci) dopuštaju, da su ljudske duše izravno 
pfoizašle od Boga, usporedno sa stvaralačkim činom, ali 
iznad njega, u početku sve jednake. Duša jednog genija 
(veleuma) i duša kakvog umno najbjednijeg od ljudi, 
nemaju, misle oni, nikakve razlike u sam.ma sebi u času 
njihova stvaranja. To su, naprosto, ljudske duše. Jedna¬ 
ke u vrsti, one su jednake u vrijednosti i u duševnoj 
snazi. Kasnije će razviti njihovu razliku organizam (tje¬ 
lesni ustroj), s kojim se spajaju, i koji je podvrgnut 
nezgodama rađanja i nasljednim utjecajima; zatim dola¬ 
zi slobodna upotreba, koja će se ostvarivati, jer se duša 
svojom vlastitom igrom izgrađuje ili kvari. No to je sve 
rad čovjekov. S Božje je strane sve savršeno,, bez ikakva 
nedostatka ili pogrješke. 

A ovdje djeluje Bog. Ne posve sam, pravo govoreći, 
nego' u najglavnijem. Pa ako gledamo samo na njega, 
plod mora biti dostojan takva očinstva. 

U drugom redu proizlazi Isus od Marije, a po Mariji 
iz veličanstvenog pradjedovskog roda. A ako je istina, 
da je rod kao jedno jedino biće, koje se rađa, razvija, 
raste i jednoga dana doseže u jednom od svojih članova, 
smještenom u pogodnim prilikama, svoj vrhunac raz¬ 
mjeran prvotnim snagama, kakav mora da je Isus s. 


svome tijelu, pa i po samom udjelu sudjelovanja Ma¬ 
rijina. 

Rod Marijin jest rod Abrahamov, Izakov i Jakovljev, 
rod Daviđov: rod u isti čas kraljevski i seljački, koji se 
svojim korijenjem zario u utrobu one sveopće majke, 
zemlje, u kojoj sve ljudske snage imađu svoj izvor, i rod 
koji od vijeka do vijeka raste pod blagoslovom odozgo. 

Rekli smo, da je i sama Marija idealno (uzorno) 
stvorenje. Bila je lijepa, to posvjedočava čitava predaja. 
Sve one, koje su je predstavljale u Bibliji, bijahu lijepa 
i skladna stvorenja: Rebeka, Rahela, Judita, Estera. 
Ona je sama morala biti slika svih čari, svih divota đje- 
vičanstva: trebalo bi veoma jakih razloga, a da ljepota 
njezine duše ne bude nimalo vidljiva u crtama njezina 
lica, i da bi kržljavi ustroj poslužio za zaštitu nadnarav¬ 
nim snagama. 

A u kakvim se prilikama nalazila u času Riječi? 

Življaše u hramu, u samom ognjištu života svoga 
naroda: nesretnog naroda, koji je pod udarcem vjekov¬ 
nih bičeva očekivao svoga Mesiju. A sve su kćeri judej¬ 
ske za obećanim materinstvom težile žarom, kojeg nam 
je trag sačuvalo Sveto Pismo. Zar nije zbog toga razlo¬ 
ga najveća nesreća za jednu Židovku bila neplodnost? 
Zar nije baš zbog toga djevičanstvo bilo u tako maloj 
časti: ono kao da je jednu ženu dobrovoljno stavljalo iz¬ 
van srodstva, koje bi možda moglo biti Kristovim srod¬ 
stvom! 

Marija je nesumnjivo imala više razloga, da ostane 
djevicom. No ona nije manje ljubila svoj narod. Zbog' 
njegovih je patnja trpjela više nego koja druga. Više 
nego koja druga očekivala je Spasenje Božje. Zva- 
la ga je svojim željama, žrtvovala se, da učini, e bi se 
rodio. I tko ne bi pomislio, da je u božanskom času, kod 
navještenja tajne, koja će se izvršiti, kad joj je anđeo 
došao reći, da će začeti Onoga, koji ima doći, tko 
ne bi pomislio, da se pokrenula njezina utroba, i da je 
u bokovima Djevice stala treperiti duša prošlosti i duša 
budućnosti, duša židovskog naroda i duša čitavog svije¬ 
ta, nagomilane nade i žarke želje, i da je to bila kraljev¬ 
ska priprava za tako uzvišeno materinstvo. 




Čovjek si dakle predstavlja tijelo Kristovo nadareno 
svakom duševnom snagom i svakom ljepotom. Jaka. i fi¬ 
na priroda bez i malo onog mekušastog značaja, šio ga 
osobito vole naše nabožne slike. Idealno (uzorno) biv¬ 
stvo, savršeni uzor svakog bogatstva ljudske vrste pre- 
obražene božanskom vezom. To baš naša pobožnost voli 
vjerovati, to se baš razum usuđuje tvrdili, i kol-ko je 
sretan, što u kršćanskim sjecanjima nalazi potvrdu svo¬ 
jih riječi! 

To je eto uistinu po predaji baštinjena misao s ob¬ 
zirom na Isusa. 

U izvjesno doba, nekoliko naucenjaka, koji uostalom 
ne uživaju ozbiljan ugled, moglo je rasprostrijeti, knvi 
glas; usudili su se govoriti o Kristovoj rugobi, kao 
da si ne protivurječe te dvije riječi: Krist, rugoba? 
Oslanjali su se •— krhkog li oslonca! — na ove riječi 
Biblije: »Ja sam crv zemaljski a ne čovjek...« ne videći 
u njima očita smjeranja na dragovoljna Isusova poniže¬ 
nja i na njegovu muku. 

Međutim to su samo preneznatna razilaženja, protiv 
kojih je uvijek ustajala kršćanska duša neprestano na¬ 
zivajući svoga Krista najljepšim među ljud¬ 
skom djecom, čovjekom u pravom smislu riječi, 
Sinom čovječjim, kako je on sam govorio. A naj¬ 
ozbiljniji učitelji, crkveni Oci, nijesu držali nedostoj¬ 
nim sebi narisati o njemu slike, koje nastoje biti potpu¬ 
ne, koje u svakom slučaju imadu prednost, da u jednu 
satno sliku skupljaju crte rasijane po prvotnim preda¬ 
jama. 

Svatko je čitao te opise. Očito bi bilo nepromišljeno 
njima pripisivati preveliku važnost. No one imadu svoju 
vjerojatnost. A vjerojatnosti, s obzirom na Krista, vri¬ 
jede kao druge izvjesnosti. Čovjek se vrlo rado zausta¬ 
vlja kod tih istraživanja. Čovjek vrlo rado uživa pa i u 
tjelesnom slavljenju Božanskoga Učitelja. 

Čovjek sebi voli predočivati njegove plemenite crte, 
njegov visoki stas, jednostavno držanje, ozbiljne kretnje, 
visoko i mirno čelo, njegov pogled, u kojem duša bukti, 
ili bolje tone u mistične (tajnovite) dubine, njegova usta 
nježnog no odlučnog izreza, vanredne osjećajnosti, no 


koja je daleko od svake slađunjavosti, svake mekušnosti: 
u jednu riječ, čitavo njegovo biće, dostojno svog božan¬ 
skog i čovječanskog podrijetla, dostojno svoje uloge me¬ 
đu nama, i sposobno đa svoju neograničenu mudrost i 
svoju svemoćnu ljubav kaže očima, kao što je riječ go¬ 
vorila duši. 

Bogoslovi se opiru vjerovanju, da je on ikad bio pod¬ 
vrgnut našim bolestima, našim nelagodnostima, našim 
tjelesnim slabostima. Sve se to, misle oni, protivi nje¬ 
govom dostojanstvu, savršenstvu njegova tijela i mu¬ 
drosti njegova načina života. Nesposoban za nesmotre¬ 
nost i lakoumnost, u stanju da se svojim savršenim tje¬ 
lesnim ustrojstvom odupre utjecajima, koje na nama 
vrši naša okolina, i kojima se čovjek može i nehotice iz¬ 
vrći, ne može se zamisliti, vele oni, da bi on bio bolestan. 
Došao je, da trpi. No čini se, da njemu bolje odgovara 
neka plemenitija vrsta trpljenja, očito mnogo-dragovolj¬ 
ca. 

Isusova univerzalnost (općenitost) nije ga silila, da se 
odrekne svoje domovine. Uvijek ju je ljubio osobitom 
ljubavlju. Čini se, da je morao nositi njezin biljeg, a ta 
istočnjačka narav, koja svoj pečat s takvom snagom 
utiskuje svakoj stvari, morala je imali slavu, da na 
svoju sliku izgradi svog Božanskog Sina. 

* * * 

Uđimo u svetište Isusove duše. To je inače velik i 
koristan predmet. Poznajemo' ga. No može li se čovjek 
ikada dosta podsjetiti na ono, što čini slavu čovječanstva 
i spas svakoga od ljudi 7 

Šta ima Isusova duša s obzirom na njegovo pod¬ 
rijetlo ? 

Tu je dušu Bog stvorio neposredno, bez ikakva sudje¬ 
lovanja stvorenja. No to za nju nije ništa zasebno, tako 
je sa svakom dušom. 

Božji zahvat, njegov bezuvjetno neophodno potrebiti 
zahvat pri stvaranju svake ljudske duše jest doista malo 
poznata nauka, ali od najvećeg filozofskog značaja. Ra¬ 
đanje čovjeka, budući je to djelo tijela, može dati tje¬ 
lesni plod, a budući je duša duh, potrebno je, da tu bude 

Bog: Prvi duh, na kojem se zapaljuje naš, kao štose 
baklja pali doticajem druge baklje. 

Što ima dakle u Isusovoj duši, što bi bilo njoj vlastito? 
Ima isto podrijetlo kao i naša. Da li se u svojoj biti 
razlikuje od naše? Ne. Po biti, malo prije rekosmo, u 
očima velikog broja mudroslovaca sve su duše jednake 
vrijednosti. Nemaju nikakve razlike. Osim posebne 
tvari, koju one oživljavaju, ništa ih ne može razlikovati 
jednu od druge. A jer Isus Krist od svog Oca prima 
ljudsku dušu, potpunoma i uistinu ljudsku, to je on u 
tome potpuno sličan nama. 

No nije to sve. Bitnost jedne stvari jest samo pod¬ 
loga, na kojoj se cijepe mladice bića. To je platno, na 
kojem rade i Bog i priroda i čovjek. Kakav je taj po¬ 
sao bio kod Isusa? Kakva je bila njegova razumna moć, 
iijegova volja? — Ostavljamo po strani moć pređoeiva- 
nja, osjetno pamćenje, sve ono, što je u isti čas ovisno o 
duši i o tijelu, ono što vrijedi baš toliko, koliko vrijedi 
tjelesni ustroj, i što bi prema tome kod Krista moralo 
biti onako savršeno, kako to traži ljudska vrsta. 

Ali šta je njegova razumna moć? 

Sam Bog to zna. Mi možemo samo natucati. No ipak 
nam pribavljaju Sveto Pismo i kršćansko bogoslovlje 
(teologija) obavijesti. Šta one kažu? 

One kažu, da u Isusu Kristu moraju biti dvije razum¬ 
ne moći jer su dvije naravi. Kao Bog, ima Božju razum¬ 
nu moć, Božju mudrost, a mi smo, što se toga tiče, upu¬ 
ćeni na šutnju! 

Božja mudrost!... bezumno bi bilo kušati opisati je. 
Sve što se može reći s nekim razlogom, a da to uosta¬ 
lom ništa ne razjašnjuje, jest, da Bog jest; da je 
On sam, na neki način, jer je sve po njemu, u njemu, 
i sve Bogu pripada; da, prema tome, Bog pozna sve 
Stvari, jer sebe pozna, onako kako se pozna, tako da je 
njegova univerzalna (sveobuhvatna) mudrost samo po¬ 
gled, kojim vječno sama sebe gleda, kao zajednički iz¬ 
vor svakog bića i svake aktivnosti (djelovanja). 

Može se reći da nas to zbunjuje. Ali da to ne može ne 
biti, priznaju, ne velimo bogoslovci, mistici, nego svi mu- 
droslovci, koji vjeruju u Boga. I baš možda najdublja 

rečenica, koja je ikada izgovorena o toj mudrosti, nije 
rečenica kakva mistika, pa niti kojega kršćanina, nego 
je rečenica Aristotela, čovjeka, koji je živio četiri vijeka 
prije Krista. Prema tome rečenica poganina, a koja 
ipak učvršćuje misao više nego li sve strahotne izjave 
mistika. U Bogu, kaže on, bitak, um, čin uma i predmet 
uma jesu samo jedno te isto. 

Pokušajmo shvatiti i imat ćemo misao o božanskoj 
mudrosti Kristovoj. 

Njegova ljudska mudrost? Ona je bezgranično ispod 
božanske mudrosti. No ona je ipak, ako se usudimo tako 
reći, daleko iznad naših poimanja. 

Iz neba je primio, kako vele bogoslovski učenjaci, 
sve ono, što priliči njegovu ličnom savršenstvu i njegovoj 
ulozi. 

On je potpun čovjek: prema tome će imati sva umna 
savršenstva čovjeku određena bilo u sadašnjosti, bilo u 
budućnosti. 

Najprije, u pravom smislu riječi ljudska mudrost, 
koja se stiče polagano, zrno po zrno, u saobraćaju s 
drugim bićima i spontanim radom duha: to najveće 
blago mudrosti, koja bi bila dosta, da daleko iznad ljud¬ 
skih velikana podigne Isusa, zbog uzvišenosti njegova 
razuma, koji je sigurno nadareniji nego li ikoji drugi. 

Na drugom mjestu: ulivena mudrost, to će 
reći mudrost, koja dolazi dušama oslobođenim tvamosti 
(materije) i čistim duhovima, ne više odozdo, utiskom 
osjetila (oni nemaju osjetila, ili ih nemaju više), nego 
odozgor, iz samog izvora svega spoznatljivoga. Isusa li¬ 
šiti te najviše mudrosti, koja će jednoga dana biti na¬ 
šom, koja je uvijek bila mudrost anđela, značilo bi, 
kažu crkveni učitelji, učiniti ga nižim od njegovih ne¬ 
beskih podanika. No> to nije moglo biti. Po toj mudrosti 
Isus pozna sve, što se svidjelo Bogu, da dadne upoznati 
svojim stvorenjima, i bez sumnje mnogo povrh toga, da. 
sačuva preuzoritost svoga Krista. 

Napokon mudrost, koju bogoslovci nazivaju blaže¬ 
nom mudrošću, jer od nje će proizaći onaj zano« 
duše, koji nam je obećan kao nagrada, ona mudrost, 
koja se crpe u neposrednom gledanju Boga, u nečuvenom 

činu (aktu) kojim promatramo Neizmjerno Biće 
licem u lice i kao Njegovim očima. Eto to je vrhunac 
misaone zgrade božanskog Učitelja. 

U svom izvoru promatrati sve, što je bilo i sve što 
jest, sve što će biti i sve što bi moglo biti; pogledom 
zaroniti, uvijek unaprijed, u Božju svemogućnost, i tu 
otkriti sva bogatstva bića, sve oblike istine, sve nijanse 
ljepote, sve stupnjeve sklada života, bivstvovanja u svim 
njihovim oblicima, u duhovnoj opojnosti, koja nepre¬ 
stano raste, što više prodire u tu neizmjernost: to je 
bilo njemu prirođeno. Kao što oblak, kojega sunce pro¬ 
bija svojim zrakama, postaje sav sjajan, kaže Bossuet, 
tako i duša predana Bogu. Kako ga ona prožima, tako 
je i ona Njim prožeta, i uzdiže se do božanskih visina 
gledajući božanstvo. 

Eto, što prema riječima katoličkih bogoslovskih 
učenjaka iziskuje ljudsko savršenstvo Kristovo. 

I pače kad ne bi nikakva prava bilo na taj naslov, 
još bismo mi našli, kažu oni, razloga za to u zahtjevima 
njegove uloge. 

Nije Isus Krist samo savršen čovjek, on je (sve¬ 
strani) univerzalni čovjek. On ima za zadaću spas svi¬ 
jeta. Njegova mu mudrost mora dati dohvat (kompe¬ 
tenciju) i vlast nad svim područjima, na kojima se vrši 
njegova djelovanje, i nad svim pojedinostima, kojim ima 
vladati. 

Pa kad i sam naš svijet, uistinu malen, ne bi bio 
nego samo kao jedan mali komad zemlje »zabačen od 
prirode«, kako kaže Pascal, i kad bi zvijezde, koje se 
vrte oko nas, do bezgraničnosti bile nastanjene, ne bi 
Kristu bilo sakriveno ono, što se nalazi na njima. Slava, 
koju on ima po svom ličnom jedinstvu sa božanstvom, 
jest bezuvjetno tako svestrana kao i Bog sam, i posve 
je nemoguće, da njegova mudrost ne obuhvaća Sve, 
pa ne znam kakvo ono bilo, sve u vremenu, i sve u pro¬ 
storu; pa da obuhvaćajući cjelinu ne prodire do posljed¬ 
nje sitnice, kao što znanje Upravljača svijeta obuhvata 
najsitniju vlas na našim glavama i ona jata vrabaca po 
krovovima. 


A ovdje se čovjek ne može oteti jednoj misli, koja 
se neodoljivo budi pred tom Sve-Mudrošću. Misao koliko 
utješna! ali koja izaziva čuđenje, koje se pretvara u 
zaprepaštenje: Kako je Isus Krist, znajući sve!... sve, 
što mi jesmo, sve što vrijedimo po bijedi i po zlu; 
koliko vrijedi ta zemlja, na koju je on došao staviti svoje 
božanske noge! ... kako je Isus Krist do kraja mogao 
činiti ono, što je došao činiti? 

Nema li provalija u toj misli!... 

Ah! oni što kažu: »Krist je čudesan čovjek, uzoran 
čovjek; ali je samo čovjek.« Razumijemo ih! Reći će 
vam: pokušao je pridići čovječanstvo, jer se prevario u 
svom računu. Vjerovao je u njega, ponadao se pridići 
ga iz gliba, no umro je na mukama, umro je, i na sa¬ 
mrti su mu se otvorile oči... Jasno je to, jasno kao 
hulenje Boga! — Ali šta da mislimo o onima, koji vele: 
znao je sve! sve! Sve je vidio, u budućnosti!... Sve 
tajne zla; svu prikrivenu tamu duša; sve obilje vjekov¬ 
nih bezakonja; sve proizvode te kuhinje grijeha, kakav 
je svijet: vidio je to! — Vidio je sunce svoga nebeskog 
Oca, kako osvjetljuje zločine čovječanstva odnoseći u 
večer svoju žetvu tame, kupeći u jutro nečistu baštinu 
noći. Vidio je to, i nije od užasa uzmaknuo pred svojom 
zadaćom! Vidio je, šta je jedan kršćanin, koji mu služi, 
i šta je razbojnik, koji ga vrijeđa, a ta uvreda, i to što¬ 
vanje nijesu u njegovu srcu izazvali gađenje! On nas je 
vidio sve ... I rekao je: Mir neka bude sva ma! 
Tkogođ pogleda u tu misteriju (tajnu) smest će se, a 
oporavit će se od svoje uzbuđenosti istom kad bude pre- 
đivno uživao onu neizmjernu milost, onu ludost opro- 
štenja, ono milosrđe široko i vedro poput svemira, onu 
dobrotu, koja je za čovječanstvo mogla povezati ovo 
dvoje: neizmjernu mudrost i neizmjernu ljubav. 

* * * 

Još nam ostaje analizirati (razglabati) Kristovu 
volju. Iza onoga, što smo rekli, na tome ne treba dugo 
ostajati, jer volja slijedi um. 

Volja je samo sila teža bića, koja ga vuče prema 
predmetu, što ga um smatra poželjnim, i koja upotreb¬ 
ljava svoja sredstva, da ga zadobije. 

Isus, dakle, budući da ima božanski um, mora imati 
božansku volju, to jest beskrajnu ljubav k dobru, i u 
službi te ljubavi svemogućnost. 

Budući da ima ljudski um sa svim njegovim savrše¬ 
nostima, mora imati i ljudsku volju sa svim njezinim 
sredstvima: posjedovanje sebe samoga u istini: orijen¬ 
taciju samoga sebe i svih svojih dobara prema najvi¬ 
šemu dobru, a to je Bog; posvemašnja nepogrješivost u 
njegovu životu, beskrajnost u njegovoj zasluzi, sigurni 
učinak njegove molitve, sigurnost uspjeha u svim nje¬ 
govim djelima, koja poduzima samo u saglasnosti s 
vlašću odozgor i kao sredstvo svoje snage. Ne govorimo 
više o tome, sve se razumije samo po sebi. 

Napokon'kao* što smo u službi Kristova uma priznali 
pređivna đrugotna svojstva, kao imaginaciju (moć za- 
mišljaja), osjetno pamćenje, čuvstva, tako moramo pri¬ 
znati iznad njegove volje ali u njegovoj službi one kod 
nas strašne ali potrebne snage, koje nazivaju stra¬ 
stima. 

A neka nas ne preplaši riječ strast. Ako je ljudska bi¬ 
jeda često osuđuje, da ima prizvuk slabosti, ona u sebi 
ipak ima i te kako plemeniti smisao. Ona naprosto ozna¬ 
čuje osjetnu odvratnost, koju u nama izaziva kakav ne¬ 
prijatan ili prijatan predmet. 

Kod Krista je dakle bilo strasti. Ljubav, mržnja, že¬ 
lja, žalost, nada, strah, pače i srdžba našle su mjesta u 
njegovu ljudskom srcu. Samo što je kod nas često sli¬ 
jepa ili neprijateljska sila, koja nas prikiva uz tlo i krši 
nadnaravne snage, to je kod Isusa bilo duhovnom polu¬ 
gom u službi dobra. I sve u svemu to su te strasti, koje 
u isto vrijeme kad pribavljaju gradivo' za zasluge, stva¬ 
raju od njegova života božansku dramu (glumu), spo¬ 
sobnu, prema đvadesetvjekovnom sudu, da očara um i 
srce i samih njego vili neprijatelja. 

* * * 


Nameće nam se zadnja napomena. 

Eto analize (razglabanja), reći će tkogod. Ali sin¬ 
teza? Kako to sve može skupa držati? Kako je božansko 
biće spojivo s ljudskom naravi i sposobnostima? Kako 
beskrajna mudrost može u istom biću podnositi susjed¬ 
stvo u pravom smislu riječi najniže od triju mudrosti: 
nudrost ulivena, mudrost blažena, mudrost 
ljudska? — I da ne promatramo nego samo ljudski 
u.n Kristov, kako, u tom umu, ulivena mudrost od 
početka potpuna, jer dolazi odozgor, i blažena mu¬ 
drost — također potpuna i neizmjerno viša, jer za ne¬ 
posredni predmet ima Boga, — kako sve to podnosi su¬ 
sjedstvo postepene mudrosti, koja se polagano stvara, 
jer mora čekati, da joj rad osjetila i prema tome prilika 
i dobo., pribavi predmet napredovanja? — I ako se po¬ 
stave ista pitanja s obzirom na sposobnost volje i s 
obzirom na sve ostale sposobnosti, i ako smo siljeni da 
osvijetlimo te dvorce duše, n kojima se gubi naš um, 
samo ćemo jedno odgovoriti: Tajna! Misterij! To je tu 
uvijek zadnja riječ. 

Oh! o tom bi se moglo raspravljati, i raspravlja se. 
Bez mnogo muke uklanja se protivurječje, koje nastoji 
zakrčiti put .dogmi (vjerskoj istini). Ali ne odstranjuje 
se tajna (misterij). Zašto dakle da se zadržavamo? 

Bog je Bog, a mi nijesmo ništa. Bog sve zna, a mi 
smo neznalice i slijepci. Bog može sve, pa i ono što ne 
zna naša djetinja mudrost. I zar nije u redu, da nam 
Krist, koji za nas predstavlja najviši stupanj ljestvice 
bića, predstavlja također i najviše tajne? 

Niže biće, mineral (ruda), jest tajna. A na toj prvoj 
tajni sirove prirode cijepi se veća tajna života, onakva, 
kakav nalazimo u biljci. A životinja tome dodaje miste¬ 
rij (tajnu) osjećanja. A čovjek još dodaje tajnu miš¬ 
ljenja: tajna na tajnu, pače u tom čisto ljudskom redu. 
Napokon tajna beskrajnosti u Kristu upravo zatvara i 
okrunjuje sve ostale, šta je u tome čudno, da nas neiz¬ 
mjerno skreće s puta, i u tome, da možemo samo reći: 
O Bože, Ti sve znaš i Ti sve možeš! 

* * * 

Prekinimo ovdje ovu kratku studiju. Ona nema 
druge nakane, osim da pred čitateljeve oci iznese 
ono, što treba znati o Isusu Kristu, prije nego ga za¬ 
gledamo na djelu. 

Ipak se kršćanin voli sjetiti, ako božansko bogatstvo 
Isusa Krista za nas ostaje nepristupačno, da smo dušom 
i tijelom pozvani na đioništvo svega njegova čovječan 
skog blaga. Samo je Isus baš na ovom svijetu stekao 
najdragocjeniju svoju slavu. A mi tek drugdje moramo 
biti njezini dionici. 

Naša je sudbina, naša je nada: slava tijela, sliva 
duše, vječna mladost, neizmjerni sjaj, neiskazani mir, 
u mirnom posjedovanju ogromnih dobara, i zasićenost 
čitavog bića u opojnosti moći i zanosima ljubavi. 

Uvjet jest, da naš život bude sličan Kristovu životu, 
toliko koliko to dopušta ljudska slabost. 

Ako je on došao na područja ovog svijeta, došao je 
otvoriti i pokazati put. 


ISUSOVA KOLIJEVKA 

Od svih pogleda na Isusov život, najc/ražesniji je, 
najusrdniji, najslađi, prema sudu kršćanskih naroda, 
onaj, na koji, sa čitavom povorkom uspomena, podsje¬ 
ća ono čarobno i slatko ime: Betlehem. 

Kao' da je tako čitav Učiteljev život sadržan u ne¬ 
koliko riječi. Iza Betlehema će biti Nazaret, Jezero, Je¬ 
ruzalem, A Nazaret znači tajnu; Jezero znači rad; Je¬ 
ruzalem znači borbu, a sve to zajedno jest život, dan, sa 
svojom djelatnošću i svojim žarom. Betlehem jest jutro. 
Svježina zore. Prvi smiješak neba. Čisti i lagani dašak, 
koji uzdiže dušu u ne znam koje plavetilo nebesko, na- 
punja je ne znam kakvim mirisima, poput onih, koji se 
uzdižu u našim snima, kad sanjamo o veselom zemalj¬ 
skom raju, u kojem se radovao prvi čovjek. 

Betlehem! U tom imenu imade nešto svečano. U 
mnoštvu dalekih šumova ono dočarava nešto kao anđeo¬ 
ske pjesme i šuštanje krila. Čim ga izgovori naše srce. 

mašta odmah uza nj poveže sva božična zvona, sve ra¬ 
dosne utiske djetinjstva. U isto vrijeme razum u njemu 
otkriva velike pouke. 

* * * 

Bog je dakle našao zgodan čas za ostvarenje nada 
svoga naroda. Nije pogledao na velike, na mogućnike, 
na vjerske ili političke vođe; u siromašnom je gradiću 
izabrao siromašno dijete imenom M i r i a m, Marija. 

Slična jednoj od onih, koje se, putem k zdencu, još 
viđjevaju u Nazaretu, ozbiljna držanja, umotana u sta¬ 
rinsku nošnju, kakvu su još u Izaijino vrijeme nosile 
žene: haljina s raznobojnim prugama, među kojima pre¬ 
vladava plava, bijela koprena, pojas od mekano uvijene 
tkanine, jednom rukom drži punu posudu, a drugom pri¬ 
država svoju koprenu. Eto to je on izabrao. 

I on je poslao poruku tom jedva petnaestgodišnjem 
djetetu, dok je molila u svom tamnom obitavalištu pod 
pećinom. 

Bilo je to jedno od onih bića, kojima superiorna na¬ 
rav ne priječi, da zbog slave zajedničkog Oca prijatelju¬ 
ju sa sićušnim ljudskim rodom. 

I anđeo je izložio svoju prošnju. A čim bi dana pri¬ 
vola, ispunila se tajna. Nebo se prignulo, i nadom ispu¬ 
nilo zemlju, ispunivši jedno krilo tajnom i jedno srce 
ljubavlju. 

A nakon nekoliko mjeseci stigao je Tiberijev pro¬ 
glas. U čitavoj se zemlji vršio popis pučanstva. Trebalo 
je putovati. Josip, nevini muž, bio je iz porodice Davido- 
ve. Prema tome je Betlehem, grad Davidov, bio njego¬ 
vim gradom, i tamo je morao poći zbog popisa. 

Čas bi nezgodno odabran. Približavalo se Marijino 
vrijeme. No carska oholost nema običaja da se obazire 
na muke, koje prouzrokuje. Pođoše na put. 

Radilo se o četiri pet dana hoda. Pošli su po svoj pri¬ 
lici opremljeni poput koje od onih skupina, što ih na 
svakom koraku sretamo po palestinskim cestama: Dje¬ 
vica na magarcu; sa strane Josip s batinom, a na rame¬ 
nu mu s ogrtačem nešto hrane za put. 

Cesta, kojom je trebalo: ići, bila je ona, kojom su tri 
puta godišnje išli zbog svetkovina: ravnica Esdrelon, 
Napluz i Jeruzalem. 

Svake bi se večeri zaustavljali u konaeištima kara¬ 
vana, što su uvijek na ulazu u gradove i gradiće bila pu¬ 
tnicima otvorena. Tako je vjekovima bilo uređeno; ljudi 
i životinje su tu boravili, uglavnom blizu kojeg izvora, 
a sutradan, ne trebajući zahvaljivati do li samo Bogu, 
ponovo bi kretali na put. 

Često bi hodočasnici, koji su u vrijeme svetkovina 
prekrivali tu cestu, pjevali psalme u čast onog Siona, 
prema kome su upravljali svoje korake. Možda su Mari¬ 
ja i Josip imali prepunu dušu, a da bi ih nasljedovali. 
Ali ako su im usne bile nijeme, u njima je pjevao M a- 
gnifikat (»Veliča duša moja«) sa svim glasovima 
sreće i ljubavi. 

Stigoše u Jeruzalem, prođoše uz njegove zidove sa 
zapadne strane, kraj tvrđave, pređoše ravnicu i brežulj¬ 
ke, koji će sutra čuti bolne Raheline krikove, pa za dva 
sata prispješe u mali Davidov grad. 

Morali bismo opisati onaj kraj, u kome je usred 
ogoljelih gora izrastao Betlehem poput žita zelenila me¬ 
đu pećinama. 

Dva koraka od Jeruzalema diže se Betlehem, blijedi 
grad, kojega s istoka pritište pustinja, kojega velikim 
brazgotinama obilježuju na svojim dvama brežuljcima 
bajni Ceđron i užasna Gehena. 

Njegov anfiteatralni oblik kruni duboku jednu do¬ 
linu, koja je pravi rog obilja. Zato su je nekoć nazvali 
E f r a t a, plodna. Marljivost ju je njezinih stanovnika 
obilno u širokim prugama, uređenim na kružnim tera¬ 
sama poput stepenica, zasadila smokvama i niskim vino¬ 
gradima, koji se još i danas lijepo ocrtavaju na bijeloj 
zemlji. 

Betlehem je bio obljubljeno Salamonovo boravište. 
On je u njem podigao vrtove, što su se podno grada 
prostirali u maloj Ortas dolini. Niže, blizu hebron- 
ske ceste sagradio je ogromne zdence, koji i danas po¬ 
stoje. Napunjala ih je voda iz prekrasnog u dnu pod¬ 
zemne špilje sakrivenog izvora, koji nazivaju Zapeča¬ 


ćeni studenac, kao što i samu dolinu nazivaju 
Zatvoreni vrt, zbog podsjećanja na pjesničke na¬ 
dimke, koje je Salamon u »Pjesmi nad pjesmama« dao 
I svojoj ženi. 

Ti su zdenci, o kojima smo netom govorili, cijevima 
položenim gotovo u istoj ravnini sa tlom, snabdijevali 
j) vodom hramska zdanja i sveti grad, tako da je život 
Jeruzalema odatle proizlazio, kao iz Betlehema život 
svijeta. 

i A i danas je Betlehem prekrasan. 

Kada se čovjek uspeo na mali brežuljak, pa kad iz¬ 
lazeći na istočnjački slikoviti trg, središte betlehemskog 
života, pred sobom vidi svetu špilju, pokrivenu najstari¬ 
jom bazilikom na svijetu; kada se iznad bijelih stećaka 
jednoga groblja, koje služi za rub grebenu brežuljaka, 
pogled pruži dolje po tavanastim i zelenim vrtovima, po 
dolini rogača, u koju se spuštaju vrtovi, po brdašcu, 
koje malko podalje nosi selo B e i t-S a h u r, odakle do¬ 
đoše pastiri, po gumnu Boozovu i polju, po kom je pa- 
birčila Ruta Moapka, pa na obzorje, nadesno, na Mr¬ 
tvo more, lijevo na Jeruzalem, krvni grad; kad napokon 
jedno uz drugo s tim sjećanjima sad dražesnim, sad 
groznim, čovjek vidi, kako među povorkama deva, pogr- 
bljenim pod svojim teretima, tamo amo hodaju djevojke 
u dugim bijelim koprenama, sestre Djevice, i djeca u is- 
pruganima haljinama kao Jakovljevi sinovi, i kako ima- 
j du milja, ali kojeg im još više dajemo, s nekom primje- 

] som nježnosti, misleći na njihovu braću Nevinu dječicu 

i na njihova drugog brata Isusa: od svega se toga u đu- 
,jK ši stvara neobjašnjiva smjesa. U čovjeku se vrši čudan 
posao. To je zbrka u isti čas sjetnih i preslatkih misli, 
a kojih je središte kolijevka, koje naslutiše tužne slutnje 
I i od kojih se kasnije načini križ. 

Ako se tu zadrži do noći, čovjek će primiti još jačih 
dojmova. Jer, za nas, Betlehem jest noć, jest ponoć, jest 
tišina obzorja, jest smirena i tiha priroda, jest lijepi 
brežuljak, koji se u blagom treptanju zvijezda uzdiže, 
da pođe u nebo po svojega Dragoga. Pa kada, gledajući 
stvarnost, koju voli uokviriti sanjom i sjedeći uz jedan 
od onih grobova, — tako bijelih, da podsjećaju na Isu- 

sove grobne ovoje, te u milinje obraćaju svoju žalost, 
čovjek pusti da dođe večer, pa kada, nakon pomamne 
simfonije (divna skladba) sunčanog zalaza, opojne i 
slatke poput nebeske slave, gleda, kako malo pomalo 
iskrsava mrak, kako lebdi nad našmi glavama, kako bez 
buke pali svoja zviježđa, dok se odozdol u pramovimc u 
topli zrak podižu glasovi rasijanih i dalekih stada, koji 
se pričinjaju jecanjem doline ili neodređenim uzdahom 
noći: sve to skupa hvata te za srce, predivno ga muči, 
pa u taj čas, okrenuvši naprosto glavu, kažeš si: »Tamo 
je!...«, misliš, da li se mašta raspaljuje i opija. Tada 
više ne postoji sadašnjost, a čovjeku se čini, ^da u dale¬ 
kom snu razaznaje one nejasne glasove prošlosti, koji 
mu toliko toga kažu, i ako ništa jasno ne izriču. I on 
očekuje, kako će ugledati gdje se na taj trg pomalja 
sveta skupina umorna od duga putovanja, ali mirna i s 
veseljem u duši. 

* * * 

Prema večeri su Marija i Josip morali stici kraju 
svoga putovanja. Pred njima je došao izvjestan . broj 
njihovih zemljaka, putnika poput njih, što su stigli s 
raznih strana Judeje, pa po posve naravnoj posljedici 
za njih više nije bilo mjesta u karavanskim konačistima 
u tako malom gradu kao Betlehem. 

Znade se, kako ta činjenica ulijeva crkvenim Očima 
lijepe moralne (ćudoredne) primjedbe. U njihovim očima 
to natrpano karavanske noeište jest ljudska duša. 

U našem životu ima mjesta za mnogo' toga.^ Poput t.h 
otvorenih skloništa za svakoga, koje pružaju istočnjački 
gradovi, mi zijamo prema svemu, što nudi prividnu, pri- 
vlačivost i nasladu. I mnoštvo ulazi; ono nas prožima. 
Mnoštvo misli, mnoštvo želja, mnoštvo zemaljskih briga, 
mnoštvo poslova, mnoštvo strasti: sve to uzima mjesto. 
A kad se pojavi Isus Krist, on prekasno dolazi. 

A osim toga, katkada se plašimo takva gosta! Isus 
Krist je tegotan! Kad kamo uđe, on hoće mjesto široko, 
i neprijeporno, i časno. Kako bi njega smjestili uz ko¬ 
jega od onih gostiju, koje smo primili! Pa tada kažemo: 
Odlazi! ... Oh! ne velimo mi to usnama; nego je srce 


rječitije od usana, i naše srce mu veli: Odlazi! Mjesto je 
zauzeto! Pusti me na miru! Odlazi! 

I on odlazi. 

I mi ostajemo u svojoj bijedi kao i ono betlehemsko 
karavansko konačište, koje je moglo pod svoje svodove 
primiti Neizmjernoga, a nije ga htjelo. 

Eto ih dakle bez noćišta, lutaju Betlehemskim ulica¬ 
ma, gonjeni nastupom večeri i satom... što se primicao. 

Lako se dovinuti zabrinutosti Josipovoj, i njegovoj 
hitnji, i njegovu nemiru, tko zna? Taj je doček bio tako 
neočekivan i tako okrutan! 

Što se Marije tiče, one ganutljive priprave, što ih čine 
majke za rođenje svoje djece, moraju nas navesti na 
misao, kolika je bila njezina muka. Ipak je nije mogla 
dotaknuti ni sjena kakve zabrinutosti. Nosila je u sebi 
onoga, koji sve uređuje, onoga, koji zna, onoga, koji 
može! Djetinjski bi bilo za njega biti zabrinuta. Što se 
nje tiče, njoj je svejedno. Nije li s tim blagom sve 
imala ? Kad je pomišljala na udio, koji joj je dan, zar je 
mogla zavidjeti bogatim i mirnim majkama? Za nju je 
bilo dvostruko veselje trpjeti s Isusom Kristom, kojega 
je nosila: to je značilo unići u Spasiteljevu ulogu, prije 
nego li je on sam u nju ušao; to je značilo nositi križ 
noseći onoga, koji će se na njemu pružiti. 

Tu je otkupiteljiea čovječanstva započela svoju tešku 
zadaću, i s kako neizmjernom nježnošću. Svako će je 
kršćansko srce razumjeti, samo ako zna, do kolikog je 
stupnja Marija bila sudionik velikog djela, i koliko je, 
prema tome, morala uživati u sveopćoj radosti, koju je 
nosila. 

Po krivuđavim je, dakle, betlehemskim ulicama bila 
bez straha, bez brige. Očekivala je volju Božju. A Bog 
je u njezinu dušu ulijevao kap po kap svoju vedrinu, 
veću od vedrine noći, što se u taj čas podizala iz rav¬ 
nice i po’ malo umatala lijepi brežuljak. 

A neizrecive su se izmjene nastavljale. Marija je da¬ 
vala Isusu svoju krv, svoj život, kucaje svog srca. Isus 
je davao Mariji svijetlo, snagu, ljubav, strpljivost i onaj 
mir, koji posjeduje Bog. 

I tako vođena svojim zaručnikom, vođena još više 
Proviđnošću, na svom siromašnom jahaćem žlvinčetu, 
kojeg je korak na kamenim pragovima zvonio kao ne¬ 
prestano prezreni poziv, ona je išla šutljiva, krijući nebo 
pod svojim spuštenim vjeđama, zaštićujući svojom ko¬ 
prenom srce, koje je sadržavalo Boga. 

A zabrinuti je Josip neprestano tražio. I ništa nije 
nalazio. 

Na koncu ne nadajući se više ničemu od ljudi portiis- 
liše na skloništa, koja se ne zatvaraju pred siromahom,. 

Na brežuljku je u okolici Davidove kule bio velik 
broj špilja, kakvih se mnogo vidi po Palestini, posebice 
u Judeji. U njih bi zatvarali blago. Međutim one su u to 
doba godine bile prazne, jer su se stada nalazila na paš¬ 
njacima. K toj se strani zaputiše. 

Providnost vodi njihove korake. Za svoga Sina Ona 
ne želi drugoga zakloniš ta do li onoga, koje sama sprema 
za svoje goste. Providnost, majčinska i djelatna, ima 
skloništa za sve, što živi. Ona dube pećine usred šuma. 
Nije zaboravila lavičinih sinova, kaže Sveta Knjiga. 
Kada je nekoć upravljala veličanstvenim evolucijama 
(razvojem) tvari, i kad je vatra, njezin radn'k, obliko¬ 
vala smekšalu zemaljsku kuglu, ona je u predviđanju 
božanskog sata rezervirala tu pećinu. 

Nije dolikovalo, da se Neizmjerni zatvori u ljudski 
stan. Da on, bogati vladar, koji zapovijeda suncu, da u 
zoru prospe svoje zrake; koji čini, da se čelo noći iskri 
draguljima, i baca smiješeći se, na ramenima z'da, što se 
ruši, bogatiji ogrtač od ogrtača kraljeva: nije dol ko¬ 
valo, da se ovaj rodi u krilu našeg ispraznog bogatstva. 
On njim gospođuje prezirući ga. Pokazuje se velik’m iza¬ 
birući ono, što mi nazivamo bijedom. Ne će druge ras¬ 
koši osim one, koja pripada obnovitelju kao i stvara¬ 
telju zemlje. Cvijet svijeta, a ne cvijet staklenika hoće 
da se rascvjeta u punom stvaranju ne imajući za svoje 
mjesto rođenja drugog graditelja i drugog resitelja osim 
Boga, čiji je on Sin i komu je jednak. 

A zatim, zar nije potrebno, da on, koji je čovjek svih,, 
bude već od prvog sata pristupačan svima, a prije svega 

onima, koji mu najviše sliče: ponizni, maleni, oni, koje 
preziru, a koje on ljubi? 

Gledajte te pastire, što idu rubom judejske pustinje, 
na glavi im crna koprena, preko ramena prebačena ov- 
čija koža, bijedna haljina u pasu opasana, u ruci im mala 
smokvina toljaga, da je bace za ovcama, što hoće u 
stranu: eto ljudi, kojima Isus pripada. Oni nijesu ništa, 
manje su od ništa. Oni su osobito na Istoku sluge slu¬ 
gu, te poput njega nemaju drugog zaklona osim nadvi¬ 
jenih pećina: on se najprije njima želi dati. 

Oni su dolje u ravnici i čuvaju svoja stada. Drije¬ 
maju ili međusobno razgovaraju oko vatara, za koje ne 
slute, da su vatre veselja: Isus ih potiho pozivlje. I za 
čas će doći, i bez predstavljanja i bez straha, pastiri i 
mudraci s jednakim pravima, moći će u jednostavnosti 
i miru srca gledati, ljubiti, klanjati se tom Božjem Sinu, 
i ako se usude, moći će ga uzeti na svoje ruke. 

Da li je zbog toga Nebo namjerilo putnike prema 
špilji ?... 

Još nema hrama za stvarnu nazočnost. No priroda je 
veliki hram, ona se otvara Bogu. Evo svoda: to je ta pe¬ 
ćina. Evo jasala, za oltar. 

Ušli su. 

Primiče se sat, koji je Nebo očekivalo. 

Marija zadrhće u skoroj nadi. 

Tamno, Josipovim marom uređeno obitavalište pruža 
svoje skromne udobnosti sakrivenom Bogu. 

I sveti se zaručnik povlači. 

On, pouzdanik misterija (tajne), vraća se u svoje ni- 
štavilo pred Beskrajnim, koji dolazi. 

Eno ga počiva u jednom ugibu stijene. 

I Betlehem je zaspao pod koprenama noći. Priroda 
sniva. Zvijezde gledaju i tiho trepere. Pažljivi anđeli s 
himnom radosti na rubu usana paze na znak u očima 
svoga gospodara. 

Sve je dakle spremno. 

Tajna se može izvršiti. 

- 

ISUSOV SAMOTNI ŽIVOT 

Tkogođ bi, pa bilo i usred djelatnosti Isusovog jav¬ 
nog života, proniknuo njegovu dušu, našao bi u njoj sa¬ 
moća punih tišine, u kojima se na plodnom tlu razvijao 
njegov unutarnji život, kojemu je samo lagana koprena 
bio vanjski život. 

No njegov početak — trideset godina zavijenog i na 
oko beskorisnog života — obilježuje upravo to, da se tek 
taj početak može pokazati. 

Evanđelje šuti o Nazaretu. U Nazaretu je sve tajna 
i tišina. Poput Mojsija, koji razgovara s Bogom svojim,, 
u oblaku, tako i Isus. I možda je smjelost htjeti razgr¬ 
nuti taj oblak!... 

* * * 

U Isusovo je vrijeme Nazaret bio mala varošica, za¬ 
bačena u gorama one Galileje, koju su prezirali književ¬ 
nici i svećenici. 

»Može li išta dobra izaći iz Nazareta?« govorili su 

oni. 

I doista to je mjesto bilo bez važnosti. Tri ili četiri 
tisuće duša, sinagoga, možda kakva slaba škola, to bi 
sve. 

Nikakve trgovine. Niti rimskog tabora. Ni jednog ođ 
onih zamaka, po kojima su gradovi poput Tiberijade ili 
Magdale dolazili na glas, i, to također treba reći, punili 
se pokvarenošću. Još manje je Nazaret mogao težiti, da 
ima jednu od onih glasovitih škola, koje su se nalazile u 
okrilju hramskih trijemova i bile ponos židovskoga 
grada. 

Smješten dvadeset milja daleko od Jeruzalema, devet 
sati hoda od Kafarnauma, daleko od prometnih cesta, 
Nazaret se nije ni računao. On je čekao. Bio je ruža, o 
kojoj govori sveti Jeronim, koja samo Nebu otvara svoju 
časku. 

Kada danas hodočasnik dolazi iz Jeruzalema, otkriva 
bijeli gradić, zaklonjen kao golubje gnijezdo, među vr¬ 
huncima brežuljaka, koji lcraljuju nad Jezraelskim po¬ 
ljem. Kad se k njemu prilazi s protivne strane, sa sje~ 

vera, dolazeći iz Gornje Galileje, pokazuje se u usjeklini: 
jer se sakriva u jednoj od onih dubokih dolinica, koje 
valovita palestinska brdašca na tisuće ostavljaju među 
sobom. 

Kad čovjek dođe ovamo, duha zaokupljena velikom 
uspomenom, duše prepune Spasiteljeve osobe i njegove 
nedokučive mladosti, koje se jedva s nekoliko neodre¬ 
đenih riječi dotaklo Evanđelje; kad pomisli, šta je bio, 
šta jest, na strahotne tajne, koje se nalaze u njegovoj 
duši, na vječnost, u kojoj se razvija njegov život, na 
neizmjemost, u kojoj odjekuje njegovo ime i rascvjeta- 
vaju njegova djela: čovjek se začudi! 

Pogledajte to selo, te kuće s ravnim krovovima, po¬ 
put gromađa zabludjele tu u zelenilo; onu uzbrditu ce¬ 
stu usječenu u tjesnacu, vjerojatno isto tako staru, kao 
što je star i sam kraj, i uzduž koje desno i l'jevo pri- 
tječe i reda se čitav život maloga grada: tu je! ... To 
je Nazaret! To je sakriveni život: trideset go¬ 
dina onoga života, kojega svaka minuta spašava svijet! 
P Bože! kako je sva ova beskrajnost malena!... 

A duh jedan čas smeten, na jednom osjeti, da je u 
sebi predivno potresen navalom onih neizmjernih čuv¬ 
stava i onih dragih slika . 

Šta? Tu da je Isus živio? Tu da bi pohranjeno blago 
svijeta? I proveo je trideset godina sakriven među lju¬ 
dima, kao taj gradić među gorama, neznatan među ne¬ 
znatnima, izložen neprilikama, svagdanjem saobraćaju 
s priprostima, i zasluživao svoj kruh svojim radom? — 
E! dragi Bože, jest! 

Nije Isus Krist došao na ovaj svijet zbog sebe, do¬ 
šao je na nj zbog nas. Trpjeti i poniziti se za nas; poni¬ 
ziti se i umrijeti za nas, bila je njegova uloga, a Nazaret 
je samo jedna etapa (postaja) Kalvarije. A jer je 
Nazaret jedna postaja Kalvarije, jest divna pobuda 
onima, koji imadu svoju Kalvariju ovdje na zemlji. 

Prezreni, maleni, oni koji na ovome svijetu nalaze 
samo zgoditak bijede i nerazumijevanja, oni sebi mogu 
reći: on je bio siromah, on je bio prezren kao ja i zbog 
mene. I postaje slađom ta poniznost u dvoje i lakše je 

ići naprijed, kad se na božanska rame nasloni vrh svoga, 
križa. 

Pomislimo također, nije li za Isusa Boga bio najveći 
ponos ono, što je za Isusa čovjeka bila poniznost? 

Što naše ljudske prilike vrijede za Boga? Znače lil 
što za njega naše veličine, stanja naše imovine, naši 
lijepi uspjesi? Jadne sitne mušice, koje se koče i preziru 
druge mušice, jer im krila nijesu tako sjajna, a noge 
tanke: šta to vrijedi za njega? Bili veliki ili sitni naši. 
položaji su u njegovim očima posve jednaki, i jer ni je¬ 
dan od njih ne odgovara njegovoj naravi, nije li njegova 
čast iziskivala, da izabere upravo najniži? Samo je tako 
mogao pokazati svoju ravnodušnost. Približujući se ni- 
štavilu naše slave pokazat će, da je sebi sam dovoljan. 

Ne bismo mogli vjerovati, koliko se takve misli na¬ 
meću u Nazaretu. Tu se Spasiteljeve ljudske prilike po¬ 
kazuju takvima, da božanska odluka zabljesne. A to slo¬ 
bodno izabrano siromaštvo vuče, u misli, za sobom vje¬ 
čno bogatstvo. To je ništavilo najbolja podloga za snove, 
na kojima se juri prema beskrajnosti. 

Ušli smo u taj Nazaret. Išli smo uskim ulicama do 
one kuće, — da li je to kuća? — u kojoj je u tišini ži¬ 
vjelo Dijete — Bog. To je nekakva udubina pod pećinom 
sa možda nekoć kakvim priziđanim pregradkom. Danas 
je to kapelica, i ljudi dolaze pod tamni svod tu moliti. 
A u njoj svaki svećenik može prizvati Boga, obnavlja¬ 
jući nakon dvije tisuće godina razmaka stvarnu prisut¬ 
nost. I koliko li te jato misli tada saleti! Kako li se 
prošlost diže iz tla, ključa iz zidova, dok se čini, da se 
Nebo nađvija, da pogledom i ljubavlju pokrije taj taj¬ 
noviti kut svijeta! 

Tu su živjeli! Ljubili su tvoju sjenu, o pećino! Tu su 
provodili mimo život onih siromašnih ljudi, koje smo 
toliko vidjeli u istočnjačkim selima, u dnu njihovih bi¬ 
jednih stanova, daleko od naše uljudbe, od zamršenosti 
naše udobnosti, ali blizu prirodi i blizu Bogu. 

Marija je tu bila. Dva puta je dnevno išla na onaj 
zdenac, —i isti zdenac, — iz kojega se voda ne može crp¬ 
sti drugačije nego gazeći u vodi. Bosih nogu, čedno se 
pomicala u redu sa svojim đrugaricama. Spustila bi svoj 

26 


I . 

vrč, zbog gužve oko jedinog zdenca, čekala bi, često vrlo 
dugo, da na nju dođe red, zatim bi se vraćala noseći 
:svoj teret. S beskrajnošću je u srcu uređivala svoje si¬ 
romašno kućanstvo. Ložila bi vatru u jednoj od onih u 
tlu iskopanih udubina, koje na Istoku služe mjesto og¬ 
njišta, i spremala bi jelo... za Svemogućega Gospo¬ 
dara! Pekla bi kruh, koji su zaslužili Josip i Isus! 

A anđeli su se odozgor divili čistom stvorenju. 

A mi pomišljamo, koliko li samilosti zaslužuju oni, 
Itoje sablažnjuje tolika poniznost, pa odlaze s riječima: 
Samo to. 

E, da! samo to. A vi, šta ste dakle vi? Zar vi mis¬ 
lite, da se Boga doimlju vaša lijepa odijela, vaši dra¬ 
gulji, vaša raskoš, vaša uljudba, vaša naduta i nezna- 
lačka učenost? A šta su vaše sanjarije o veličini u očima 
onoga, koji je učinio tako nešto? 

Ah! htjelo bi vam se za Božju majku otmjenu kakvu 
gosnođu mjesto Djevieinih bosih nogu? palaču mjesto 
pećinske špilje? Stvoritelj nebesa nema takve stiđlji- 
vosti! I sve je veliko u očima onoga, pred kim je sve 
maleno, a jer njegovo srce hoće da se ponizi, za njega 
je veselje i vanredna dika poniziti se neprestano niže 
i niže. 

* ■* * 

Kako treba shvatiti onih trideset godina provedenih 
u nazaretskoj skrovitosti? 

To je priprava. 

Isusu Kristu nije potrebna priprava sa njega samo¬ 
ga. Pitanje zvanja, drugima tako teškog te v'še manje 
kasno postavljeno, za njega je bilo unaprijed riješeno: 
od rirvoga časa, svijestan sebe, zna šta hoće, može ga 
ostvariti, ako mu se svidi. No to mu ne odgovara. Treba 
da čeka ljudski čas. Njegov božanski ugled mora kao 
vidljivu pomoć imati njegov čovječanski ugled, te on 
čeka ljudski čas strpljivo puštajući, nek se u njemu iz¬ 
gradi tjelesno b‘će. 

Da li će to reći, da je tih trideset godina posve bez 
posljedica s obzirom na božansko djelo? Da se to vje¬ 
ruje, trebalo bi ogromno nepoznavanje njega. , 

Isus Krist je došao na svijet, da se dadne, da rekne 
riječ, pokaže primjer i umre. Smrt će doći. Riječ, — za 
nju još nije vrijeme. Ali ostaje primjer i dar samoga se¬ 
be: primjer poniznosti, strpljivosti, podložnosti Bogu i 
onima, koji ga zamjenjuju na zemlji. Dar sebe samoga 
— komu? Najprije svome Ocu. I, treba dobra zapamtiti, 
baš taj čin, u svojoj biti, jest prava uloga Kristova. Ni¬ 
je li to otkupnina? Nije li to cijena grješnika i posred- 
stvo pravednika ? A onaj glas, što viče: »E v o đ o 1 a- 
zim, o Bože, da činim tvoju volju«, nije li či¬ 
tavo Otkupljenje i čitavo svećeništvo Kristovo, prema 
tome čitavo njegovo djelo? 

Ostalo je suvišak, predivni suvišak ljubavi, blago¬ 
naklonosti, pravednosti, no bit je tamo. U ovome jedno¬ 
stavnom pokliku: »Evo me«! sažima se čitavo otku¬ 
pljenje. A taj poklik jest Isus Krist potpun, i u svako 
doba, isto tako u Nazaretu kao i na križu. 

Ivan Krstitelj je govorio jeruzalemskim poslanicima: 
»Ja sam glas, koji viče u pustinji«. Isus 
Krist je glas, koji viče k Bogu. I sve što on jest, i sve 
što može činiti, sve njegove misli, svi njegovi osjećaji, 
sve njegove težnje, sve njegovo veselje, sva njegova 
muka, svi uzdasi njegovih usana i svi kucaji njegova 
srca, sve to viče k Bogu; sve to moli, priziva, posreduje, 
naknađuje; sve to, izlazeći iz božanske osobe, posjeduje 
božansku vrijednost, i svijet se spašava gledajući, gdje 
živi njegov Spasitelj. 

I na taj način, dajući se Bogu, Krist se davao ljudi¬ 
ma. 

U onom ljupkom i ozbiljnom galilejskom hramu, u 
onom stanu punom tišine, koji je tišina svega ispunja¬ 
vala, u kom se bez sumnje govorilo samo zbog hvale i 
službe Bogu, on je nudio svijetu stvarnu prisutnost. 

Poput onog zimskog sunca, sjajna i mirna, koje iz¬ 
lazi nad ukočenom i bijelom zemljom, i koje, budući da 
ne grije, budući da ne oplođuje, na oko izgleda, kao da 
je došlo jedino da sjaji i razveseljuje srce: tako i Isus. 

Zato kad se ta mjesta prođu, izgledaju kao svetište. 
Brežuljci su oltari. Drveća, cvijeće, pećine, lagani oblaci 

divan ures za onaj žrtvenik, na koji sade Nebo. Među 
tim predmetima i predmetima izrazito svjetovnim ima 
velika razlika, koju naša mašta stavlja među grmečci- 
ma, što krase svetohranište u istim onim grmečcima pu¬ 
nim prašine na rubu cesta. 

Da uistinu, Nazaret je hram. On je sveta lađa, koja 
ponese živi zakon Svevišnjega. On je zlatni svijećnjak, 
koji prosu svijetlo po svijetu. On je pećina, iz koje po- 
teče živa voda, da zemlju poplavi i pročisti. 

* * * 

Šta je Isus radio u Nazaretu? 

Evanđelje odgovara: »A Isus je rastao u mu- 
drosti i u dobi i u milosti kod Bogaikođ 
ljudi«. Dodaje ovu već navedenu riječ: »Bio im je po¬ 
slušan«. 

Ne bi se moglo s dubljom jednostavnošću reći, da 
se Isus u Nazaretu ni u čem nije isticao iznad svoje 
okoline. Htio je, da njegova djela sliče našima, kako bi 
naša zasluga mogla sličiti njegovoj. 

Kao dijete igrao se na gumnu s onima, koji će se po¬ 
slije nazvati Isusovom braćom, to jest s bratići¬ 
ma s majčinske strane i s drugom gradskom djecom. 
Igralo se, bez sumnje kao i danas. — Istok se slabo mi¬ 
jenja, uostalom Evanđelje to natuca, — vjenčanja i po¬ 
kopa, ili opet s pripitomljenim pticama, obljubljenom 
igrom malih istočnjaka. Te dječje igre čine dio slike one 
slare pune milosti o kojoj govori sveti Ivan u svom 
Prologu. 

Kad je ponarastao sa svima je obično saobraćao odli¬ 
kujući se samo savršenstvom svoga života tako, da ni 
njegovi bratići nijesu znali!... Vidjeti će se kasnije, 
kako se protive i kako mrmljaju. Jednostavna slava kod 
božanske kolijevke bila je tako skromna, da od nje nije 
ništa ostalo. Nad Ljubljenim se rasprostrta koprena 
šutnje. Samo vjera, u svijetlu slatkih uspomena, kaziva¬ 
la je tek Mariji i Josipu, što je uistinu to dijete. 

Jasno je, da su zajedno molili. Kao i svi Židovi, i oni 
® u . molili Izraelovo otkupljenje. A kakvih li tada osje¬ 
ćaja u svetoj skupini! Kakvog li jedinstva srdaca! Ka- 

kvih li pogleda, kakvog li tajnovitog straha kod jednih! 
Kakvog li tihog odricanja sa strane drugog! Isus je o 
sebi šutio, a tu su šutnju razumjeli! I to su bili božanski 
časovi, koje bi htjeli vidjeti, kako nikada ne svrša¬ 
vaju ! ... 

Ali život je čekao, trebalo je raditi, a dani su pro¬ 
lazili, izvan obrednih sati, prolazili dijelom u učenju, di¬ 
jelom na radu. 

* * *• 

Učenje! Čudna riječ s obzirom na Isusa! A međutim 
treba se sjetiti: u njemu smo mi upoznali uz ono, što 
pripada Bogu, sve što pripada čovjeku, prema tome um 
sposoban za razvijanje barem što se tiče načina spozna¬ 
vanja, koje ovisi o iskustvu i o spontanom radu duha. 
Ljudska mudrost u potpunom stanju nije bila poklonje¬ 
na Isusu djetetu kao ni njegovu tijelu čovječji rast, ni 
njegovim nogama siguran hod. Pravo rekavši, nije ništa 
naučio o čovjeku, ali je naučio o stvarima, i o Svetom 
Pismu, koje mu je morate biti slatko prelistavati, jer je 
u njem na svakom mjestu mogao naći ime svog Oca. 

Uostalom, sve je to išlo samo po sebi. 

U dobi od pet godina svaki je židovski sin morao po¬ 
četi učiti izvatke iz Biblije. U desetoj bi ga godini upu¬ 
ćivali u rabinske (učitelje židovske) predaje, skupljene 
kasnije pod imenom M i š n a. 

Bavili bi se tim poslom u dane subote i svetkovina, 
za vrijeme dugih slobodnih sati proboravljenih u obite¬ 
lji. Još više, u velikom broju gradova nalazila se mala 
škola pridodana sinagogi. Tu je svaki učitelj imao na 
brizi po dvadeset i petero djece. On bi ih poučavao na 
način up’ta, kao što će to kasnije tako često činiti bo¬ 
žanski Učitelj. Učio ih je čitati na malim svitcima per- 
gamene ili papirusa, zatim prepisivati s kalemom u 
lijepim pismenima svetoga jezika odlomke iz Biblije, za 
koje se smatralo dobrim, da ih nauče, kao na primjer 
povijest stvaranja, kantike (svečane pjesme) svetkovi¬ 
na, zapovijedi Zakona. 

Napokon bi taj sažeti odgoj popunjavali praktičnom 
(izravnom) poukom o načinu vladanja u različitim pri¬ 

godama života: neka vrsta tečaja o uglađenosti i pri¬ 
stojnosti za ravnanje mladim istočnjaeima. 

Tako za Isusa prođe prvih dvanaest godina. Kad je 
dotle došao, pred njim se otvorio nov život, jer je to bio 
označeni čas za ulazak u društveni život. Po pravu je bio 
pripušten častima bogoštovlja. Po prvi će puta poći u 
Jeruzalem. 

* * * 

Jeruzalem!... Lako si čovjek zamišlja uzbuđenje, 
koje je obuzelo Isusovo srce, kad je prekoračio njegova 
vrata, pa kad je po prvi puta unišao u hram. 

Pogled na tu glasovitu zgradu, kojoj je sam Bog 
označio plan (nacrt), u kojoj je pohranjen njegov za¬ 
kon, u kojoj usred zamršene buke idolopoklonskih što¬ 
vanja već vjekovima odjekuju njegovi slavospjevi; žrtve, 
predodžba njegove, koje su potomcima izlijevale krv 
žrtava u dimu tamjana i sve većem i jačem uzdisanju 
molitava: bilo je to, što je moglo do dna uzburkati to 
srce, tako pristupno ganuću, tako spremno, da zapali 
sve, što je u vezi sa Očevom slavom. 

U času, kad su leviti (hramski službenici) i levitski 
sinovi započinjali psalme, nakon velike žrtve Pashe, kao 
da je glas grmljavine, kažu povjesnici, uzdrmao hram- 
skim temeljima i rasprostro se do u dolinu Cedrona. I 
Isus je pomiješao svoj glas s tim koncertom hvalospjeva, 
i vraćajući Ocu jeku svog vlastitog glasa, opetovao je 
sa Psalmom: »Evo me, o Bože, da činim tvoju 
v o 1 j u.« 

Ne ističimo zgodu, koja označuje taj prvi posjet hra¬ 
mu. Isus usred naučitelja nije drugo do li pre dznak To 
je zalog one mudrosti, koju ćemo vidjeti, kako otvara 
svoju riznicu. Smiona Marijina riječ: »Sine, šta uči¬ 
ni nama tako?« jest potresni tumač one druge: 
»Bio im je poslušan«. Napokon Spasiteljev odgo¬ 
vor: »Niste li znali, da meni treba biti u 
onome, što je Oca moga?«, znači čitav njegov 
život. On je tu sav, kao što je u brzom bljesku bitnost 
svjetlosti. I' : ! ! Nj f 

Ali čas nije još došao. Zvijezda će se povratiti u 
noć, dok ne grane zabljesnuvši po svijetu. 

Povratimo se sa svetom Obitelju u Nazaret, da pro¬ 
matramo nov prizor, prizor Isusa radnika. 

* * *• 

Isus je radio od djetinjstva pa do dana svojeg jav¬ 
noga života. Bilo je to potrebno. Jos'pova je obitelj bila 
siromašna. Uz to je u tome bila dužnost, kojoj se nije 
smio uklonuti Sin čovječji. 

Beščastan bijaše Izraelac, koji svoga sina nije naučio 
kakvom zanatu. »To je isto,« govorili su rabini, »kao 
da ga je naučio razbojstvu«. I sami su zakonoznanci ra¬ 
dili ručne poslove. Hillel je bio drvorezbar, Scammai te¬ 
sar. Bilo ih je, koji su bez srama radili cipelarski, kro¬ 
jački, kovački, lončarski zanat. Praktički i marljivi duh 
židovskog naroda nije ga nikada kroz vjekove ostavio. 
I danas je po istočnjačkim gradovima velika suprotnost 
između židovske radinosti i bespomoćnog nehaja musli¬ 
mana fataliste (prepuštena sudbini). 

Napokon je u radu bila posebna suglasnost s obzi¬ 
rom na onoga, koji nije došao, »da bude služen, 
nego da služi«, i koji je ujedno htio posvetiti rad 
i olakšati mu težinu dajući nam svoj primjer. 

Rad je krjepost i u isto vrijeme sjeme krjeposti, jer 
udaljuje od nas zavođenje zla. Podržava našu snagu, 
tjelesnu snagu, duševnu snagu. Približava nas našim 
blznjima. Za društveno pitanje čini više nego li oni bes- 
poslenjaci, frazeri, ili oni bogati lijenčine, koii se Uže 
na nesreću vremena, a ne opažaju, da su oni sami dru¬ 
štvena rana, predmet zavisti i sablazni za svoju braću, 
mrtva točka u velikom živom ustroju, zapreka u struji 
ljudskoga života. 

Bogu hvala, takvih nema veliki broj. Rad je redovna 
ljudska služba. Zato je Isus, koji se svima dao, narodu 
dao ovaj sjajni primjer: Krist radnik za najvećeg dijela 
svoga života. 

Kakva je bila vrsta Isusova rada? 

Predaja je jednoglasna kad kaže, đa je radio o đr- 
vetu. Lako ga je vidjeti na djelu, ako se na uskim uli- 

čama promatraju arapske četvrti u Nazaretu, one male 
daščare stolara koje uglavnom čine neke vrste špilju 
pod pećinom. Blizu praga, tamo gdje se spaja tama sa 
svijetlom, rade golih ruku i nogu, tešući jarmove ili plu¬ 
gove, dok su nogu postavili tako, da njome drže drvo. 
Ili pak spretno okreću one male stupiće za ograde s 
onim primitivnim i čudnim oruđem, koje nazivaju guda¬ 
lom, pod kojim sitne strugotine vrcaju na suncu poput 
snopića zlatne slame. 

Isusa zamišljamo, kako tako radi, samo je puno oz¬ 
biljniji, puno čedniji, puno šutljiviji. I nije li to nešto 
uzvišeno? Suprotnost između tih niskih poslova i onoga, 
koji se udostojao njima prilagoditi, daje prizoru neko 
dostojanstvo^ koje moramo nazvati pobožnim. I protiv 
svoje volje čovjek se sabere, osjeća se pozvanim, da 
zdruzi svoje misli s valom misli, što ispunjaju tu tišinu 
s nečuvenim motivima, koji upravljaju tim poslom. I 
čovjek zaboravlja na sebe gledajući, u šutnji, u kojem 
tamnom kutu, kako bez žurbe polagano radi božanski 
radnik. A pogled prati njegove ruke, i čovjek traži nje¬ 
gove oči, vidi njegovu dušu, koja svojim mirnim bli- 
stanjem ispunja i tu daščaru i Nazaret i svijet... Pa 
poput mušice, koja se nesvijesti i umire u staklenom 
zvonu poplavljenom zrakama, čovjek se osjeća nekako 
pređivno očaran tim visokim mislima 


Može se držati, da Isusov rad nije bio uvijek velik. 
Duh njegova naroda i njegova doba nije tome bio vičan. 
U kakvoj istočnjačkoj radionici bilo bi pogrješno zamiš¬ 
ljati grozničav izgled, kakav pokazuju naše radionice. 
Naše oštro podneblje stvorilo je životno takmičenje; 
naša se snaga troši u neke vrsti mahnitanja, da zado¬ 
volji više ili manje prave potrebe. No Istok nije takav. 
Pače i danas, a pogotovo onda, život je tamo patrijarha¬ 
lan i miran. Posao sigurno nalazi svoje mjesto, ali ostav¬ 
lja ga i dokolici, čiju trajnost produljuje priprostoća- 
života. 

Uostalom subote i dani svetkovina nužno su obustav¬ 
ljali rad. Šta je tada Isus radio? 

Već smo to natuknuli: molio je, čitao Bibliju, raz¬ 
matrao. 

Popeo bi se po istočnjački na ravni krov svoje kuće 
ili na kakvu uzvisinu u okolici. Koliko li se puta možda 
uspeo na koji od onih brežuljaka, s kojih puca pogled 
na Nazaret, odakle je ugledao 1 čitavu zemlju, sve buduće 
putove svojih apostola! 

Na sjeveru: gorski lanci Libanona i Antilibanona sa 
snijegom okrunjenim Hermonom. Na istoku: Galilejsko 
jezero, jedva zastrto zastorom brežuljaka, buduća pozor¬ 
nica božanskih djela. Na jugu: Gelboa, Enđorski bre¬ 
žuljci, Jesrael, pa malo podalje Ebal i Garizim s Esđre- 
lonškim poljem podsjećali su ga na velike ratove i ju¬ 
načka djela njegovih djedova. Sasvim blizu njega nudio 
mu je Tabor svoje slavno podnožje. Napokon na zapadu, 
iza bijelih Karmelskih vrhunaca, »Veliko more«, kojim 
će raširenih krila poletjeti vesela vijest. 

Nije teško pogoditi, što se tada događalo u Učite¬ 
ljevoj duši. A njegovo bi snivanje bez sumnje postalo u 
večer slatko, kad bi se obzor sužavao u noći, što se spu¬ 
štala; kad bi gledao, kako na okolnim gumnima vi jači 
sa svojim drvenim lopatama bacaju zrnje ua ljetnom 
vjetru, i orače, što se vraćaju kućama, i stada, što su u 
daljini podizala oblačiće prašine, i noćobdije, što su se 
žurili svojim stražarskim kulama; pa kad bi se do njega 
dizao miris mnogobrojnih badema i limunova u brežu- 
Ijastim uvalama, njegova se mašta napunjala tim lije¬ 
pim slikama, koje su Parabole (istine u pričama) 
imale predati svijetu. I u čitavoj toj prekrasnoj prirodi, 
na zemlji, kao i na rubu neba, Isus je čitao ime svog 
Oca otkrivajući uzvišene simbole (znakove), u kojima bi 
zasjala i skrila se njegova istina. 

Kasnije, kad ga obuzme neumorno djelovanje, Isus 
će za se stvoriti zakon, da sačuva svoju samoću. Dan 
je svijetu; ali njegova mudrost određuje mjeru. On se 
pokazuje, radi, govori liječi, tješi, potiče, svima biva 
sve. Ali kad je to gotovo, nutarnji život traži svoja 
prava, oh se odvaja od svijeta. »Povukao s e, s a m, 
na g o r u,« ne jednom kažu evanđelisti. Traže ga či¬ 
tave nizove dana, i nikako ga ne nalaze. Pustinja ga 

ugrabila, gora ga ugrabila. On je tamo dolje, u kakvoj 
sjenatoj osami, na podnožju kojeg od onih jakih stabala, 
ili u kakvoj pećini otvorenoj vedrom nebu, kakvih sre- 
tamo na svakom koraku u Palestini, i tu se njegova 
duša uzdiže k Bogu. 

Jasno, — opet to moramo reći, — ta duša nosi svoju 
samoću svagdje, pa i usred rada i huke. No on je tražio 
vidljivu sabranost za pouku svojima i za našu pouku. 

I mi se moramo znati sabrati. Pa ne znam kakve bile 
naše brige, moramo si stvoriti nutarnji život, ,u koji ni¬ 
malo ne ulazi buka poslova, ili bolje prodire unutra, sa¬ 
mo da posluži zanosu duše. 

Izvanja djela su dobra. Ali pod uvjetom, da proističu 
iz osnove, koja im daje vrijednost u očima Učiteljevim. 
Šta su naša djela u sebi samim? Šta je to Bogu, da rade 
naše ruke i naši mozgovi? Pa ako drugi beru njihove 
plodove, ili mi sami, šta vrijede ti plodovi, ako ne idu 
do vječnog života, i šta će od njih ostati sutra, kad pre¬ 
đemo mi i drugi, i kad se bilanca (posljedak) života 
predoči u vrijednosti duše? 

Moramo dakle dušu njegovati- Zato se nameću osama 
i sabranost. 

Osama priziva Boga, otvara srce velikim mislima, 
daje nam da tičemo vlastitu dubinu, u kojoj tinjaju mu¬ 
ževne odluke i gdje se sakriva naša prava snaga. 

Zato je skroviti život veliki primjer. Trideset go¬ 
dina ! ... prema tri godine! Tri godine djelovanja, a tri¬ 
deset godina šutnje, niskih poslova, sakrivene preda¬ 
nosti, poslušnosti! 

Poslušnost Bogu, njegovim zastupnicima, dogođajima, 
kojima on ravna; odricanje sebe samoga i onoga, što će 
on kasnije zvati svijetom, to će reći zla, lažnih na¬ 
čela, varke, lažne ljubavi. To je eto sva Kristova slava. 
Trebalo bi, da bude i naša. 

Naš život nije očevidan svakoga dana. U velikoj je 
mjeri to skroviti život. Prožeti ga Kristovim duhom 
znači: u nj unijeti mir, dati mu božansku vedrinu, si¬ 
gurnost bića, koje je sigurno u svoj put i koje na kraja 
vidi nagradu, nebo. 

ISUSOVO PKOPO VI JEDAN JE 

Nazaret je, kazali smo, priprava. To će reći, daje dje¬ 
lo bilo pred vratima. Blizu je bio čas, kad će Isus, koji 
je došao obnoviti čovječanstvo, raditi na ostvarenju tog 
velikog djela. Trebalo je istinu prizvati natrag u duho¬ 
ve, dakle poučavati; boriti se protiv carstva grijeha, 
dakle opominjali; ljude privezati k Bogu vezom ljubavi, 
dakle ljudima otkriti tu ljubav, upoznati ih s Ocem ne¬ 
beskim i uliti im pouzdanje u njegovu dobrotu. Spasite- 
Ijev je javni život imao taj trostruki cilj. Zbog toga Jo- 
sipova, radionica jednoga dana postade prazna, a Sin se 
Čovječji pokaza. 

Evanđelje nam kaže, u kakvim se prilikama dogodio 
prijelaz iz skrovitog u javni život. Isus pođe najprije na 
Jordan, da ga tu krsti Ivan Krstitelj. Onaj, koji je usta¬ 
novio krštenje, htio je prvi dati primjer krštenja; htio 
je svojim doticajem posvetiti one vode, koje će poslu¬ 
žiti obnovi njegovih sinova; htio je u svojoj čistoj puti 
oprati okaljanu put Adamovih sinova. 

Otišao je dakle iz Nazareta, udarivši na istok do dna 
one ogromne uleknine, u koju se ruši Jordan, dolazeći sa 
sjevera, i gdje kao u grobu — četiri stotine metara is¬ 
pod Sredozemnog mora — počiva Mrtvo more. 

Tu je primio svjedočanstvo Ivanovo, svjedočanstvo 
Oca nebeskog. Sišao je u vodu one rijeke, koja protičući 
Palestinom od jednoga kraja do drugog, u njoj stvara 
život, kao što je Isus imao stvoriti život za svijet. Zatim 
se uspeo prema pustinjama, koje okružuju Jerihon, i 
želio proživjeti sam kroz četrdeset dana i tako putevima 
šutnje unići u svoj javni život. 

Te pustinje su one, kamo su nekoć Izraelski proroci 
dolazili osvježivati svoje duše, gdje je preteča, iscrpljen 
postovima i pun mesijanskih viđenja u večer vikao svo¬ 
je duge poklike u pustinji, iza kako je po danu pouča¬ 
vao i krstio kraj rijeke. Tamo se Isus povukao, da se u 
času, kad započne svoje djelo, prisnije združi s Ocem, 
da s više mira složi svoje godine rada. I postio je, odbi¬ 
jao je napadaje neprijatelja, koji si je postavio 
za ulogu, da ga smeta u njegovoj zadaći. I gledajući u 


budućnost, pogledom je obuhvatao djelo, što ga je čeka¬ 
lo. On se u duhu, poput sunca u psalmu vinuo u svoje 
zvanje »s veseljem junaka«, goreći od želje, da otkrije 
svoju dušu bogatu bogatstvom neizmjemosti, i da je iz¬ 
lije u dušu mnoštva. 

Nakon četrdeset dana povrati se dakle k obalama 
Jordana, i umiješavši se u mnoštvo, što je sa svih stra¬ 
na dotrčalo na Ivanovo propovijedanje, progovori. 

Tri se pitanja nama nameću u predmetu te riječi: 

Koja joj je pozornica? 

Na koji se način daje? 

Koja su joj glavna svojstva? 

* * * 

Pozornica Isusova djelovanja jest ona sićušna zemlja 
zatvorena sa sjevera Libanonom, s istoka Moabskim i 
Galađskim gorama, s juga Mrtvim morem i pustinjom, 
sa zapada »Velikim morem«. 

Bio je to prostor po prilici jednak Švicarskoj; prema 
računu svetog Jeronima dug šezdeset milja. Što se tiče 
njegove širine, — jedva dvadeset milja, -— velikom se 
naučitelju činila tako malena, da se to nije usudio ni 
izreći iz straha, piše on, da ne bi izgledalo, kako daje 
oružje bogohulnom sarkazmu pogana. 

Doista imade nešto čudno, gotovo uznemirujuće u 
pomisli, da je ona neizmjemost, kakva je život Isusov, 
bila zatvorena u tom prostoru. Dva dana hoda, da se s 
kraja na kraj pređe Isusova domovina! ... I o njoj je 
ono napisano: »Malo je, da si moj sluga, da 
podigneš Judina plemena i skupiš I z- 
raelove ostatke; postavio sam te, da bu¬ 
deš svijetlo narodima, da poneseš mo¬ 
je spasenje do krajnjih granica z e - 
m 1 j e.« Kakve li suprotnosti između neizmjemosti te 
uloge i prividne uskoće tog akcionog (područnog) po¬ 
lja! U napasti smo, da kažemo: imala su pravo Isusova 
braća, kad su Isusu govorila: »Ako činiš takve stvari, 
pokaži se svijetu!« Kako je Isus, sveobuhvatni čovjek, 
pristao utrošiti svoj život u toj nekoj vrsti hodanja na 
mjestu, dotičući se univerzuma samo u jednoj točci?... 

Ima u tome, čini nam se, mjesto sablazni, koju tu 
neki nalaze, jedna od onih božanskih crta Učiteljeva 
vladanja. 

Bog osobito voli takav način, koji se sastoji u tome, 
da dade, da neizmjemost izađe iz ništa, veliko drvo iz 
malena zrna. Sam je stvorio ništa, da ništa zasvjedoči 
njegovu snagu, pa kao što je sagradio naravno, sagra¬ 
dio je i vrhunaravno. 

Mogao je svojega Krista poslati na sve strane svi¬ 
jeta; mogao je njegov život produljiti tako, da obuhvati 
život svijeta. Radije je na minimum (najmanje) sveo i 
taj život i njegovu pozornicu. Trideset godina ili bolje 
tri godine jest zbilja minimum djelujućeg života; Pale¬ 
stina jest zbilja minimum kakve domovine; u cjelini 
vremena i prostora to se niti ne računa, i jer se to ni 
ne računa, Bog je to najvolio. Njegov Krist ne ee osta¬ 
viti te male Judeje. Ne će se udostojati izaći iz tog ko¬ 
madića zemlje. Uzduž i poprijeko će hodati na tom si¬ 
ćušnom prostoru utrošivši mjesece, da pređe četiri dana 
hoda. A kad rekne riječ i dadne primjer, on će umrijeti 
ostavljajući svojim apostolima brigu, da osvoje čitav 
svijet. 

Apostoli! Pomišlja li se, koliko li je bilo lakoumne 
smjelosti, ako li ne svemogućnosti, u činjenici, da se 
njima preda, — njima, — osvojenje svijeta? Ribari, je¬ 
dan carinik i jedan tesar: eto šta su bili; siromašni 
ljudi, koje je jednoga dana otrgnuo od njihova posla, i 
koji često nijesu razumjeli ništa od onoga, što bi im 
govorio. On ih je dobro poznavao! Znao je, da se ne 
može na njih računati, zabranjivao im je, da se pouzda¬ 
ju u sebe same. Ali je dodavao: »Poslat ću vam 
duha svojega«. I taj je duh imao obnoviti lice 
zemlje. Ta u duhu prisutnost Isusa Krista, a ne nje¬ 
gova tjelesna prisutnost, upravo mnogo vrijedi za nje¬ 
govo djelo. Zbog toga je radio bez žurbe i umro bez 
straha. Ljudi se žure, jer nijesu gospodari vremena; sve 
hoće sami načiniti, jer nijesu gospodari drugih: ne mo¬ 
gu im dati svojega duha ili ono, što bi ga moglo nado¬ 
mjestiti. Isus Krist je gospodar vremena i gospodar lju¬ 
di. Njegov je zemaljski život samo bljesak; njegova ze¬ 


maljska domovina samo jedna točka. Međutim s te točke 
prostora i vremena, za koju ga veže smrtni mu život, 
njegov se utjecaj poput zraka širi na sve prostore i na 
sva vremena. 

Nije li u redu još više suziti pozornicu Isusova apo- 
stolata i reći, da je prava Evanđeoska zemlja ona Ga¬ 
lileja uz obale jezera, koju svaka kršćanska duša gleda 
kao kakvu domovinu i koja uzbuđuje još više nego li Je¬ 
ruzalem. 

Kad joj se nakon dugih dana putovanja približuje 
hodočasnik, čini mu se, kao da uzlazi u povijest; svaki 
korak, što ga prevaljuje, briše za njega vrijeme, pa 
kad stigne na njegove obale, prenesen dvadeset vjeko¬ 
va unatrag, čini mu se, da za jedan sat postaje Isuso¬ 
vim savremenikom. 

Tu je doista bio proglašen novi zakon. Govorio je 
sjedeći na stijeni i nebu otvarao ljudsko srce, dok se 
oko njega okupila svjetina poredana jedno iznad drugo¬ 
ga po nagibima i uskim zaravaneima, što se pružili nad 
jezerom. 

U to je vrijeme desetak gradova okruživalo malo 
more. I koliko je on puta pošao iz jednoga u drugi, pre¬ 
lazeći te vode, čas mirne, čas olujom uzbibane, pa išao 
u Kafarnaum, kojega nazivaju njegovim gradom, u Bet- 
saiđu, Korozain, Magdalu, svakamo, gdje je trebalo 
ubrati koju dušu, posijati koju riječ. 

Danas tišina kraljuje nad tim vodama. Pustoš sta¬ 
nuje na tim obalama. Kao da se nikakva stvarnost ne 
usuđuje dotaći ovoga sna: prisutnosti Boga. Jedva koji 
trag života: kakva lađica, nekoliko ribara, što vuku svo¬ 
je mreže kao u vrijeme Andrije i Simona Petra; koji no¬ 
madski šator, što svoju sjetnu notu utiskuje čitavoj pri¬ 
rodnoj milini tih obala. To je sve. I sve to poprima iz¬ 
gled priviđenja: živi simboli (znakovi), koji kao da ne¬ 
maju drugog razloga postojanja, nego da posluže za 
potporu sanji... 

Kad čovjek pristupa ovim krajevima, nikako to ne 
čini s običnim osjećajima! Mašta se zanosi i zaoštrava u 
tom tako savršeno autentičnom, tako divno nepromije¬ 
njenom predjelu, gdje kao da lebdi tišina ađoracije. 


gdje se kao u nekom smiješku ustalio nekadanji bučni, 
život, gdje se tiho svake godine, priroda, koje je život 
ovdje samo vječna obljetnica, svečano oblači, truseći 
cvijeće punim dolinama, ispunjajući mirisima i bojama 
utihnuli zrak u drhtavoj svjetlosti. Mašta se opija pro¬ 
šlošću, a pomlađeni joj vjekovi govore. Čovjeku se pri¬ 
činja, da čuje u isti čas jasno i tajanstveno, poput nu¬ 
tarnjega glasa, čitavo Isusovo Evanđelje, kako leprša u 
zraku. »Blaženi siromašni! Blaženi koji 
trpe! ... Dođite k meni i ja ću vas okrije¬ 
piti!...« Čuje to kroz zidine vjekova, i ne može se 
oteti, a da ne rekne: u ovaj čas, sa svih strana čovje¬ 
čanstva, mnoštvo duša, što čitaju Evanđelje, upravlja 
svoje težnje k ovoj točci, kojom gazim ja, povlašteni 
čovjek, „njihov san neprimjetno lebdi nad ovim valom, 
kojim klizi moj čamac, osjećam njihov dah i dah duša 
svih vjekova, koje su u duhu prebivale nad ovim vo¬ 
dama. 

Sjećam se, jednoga sam dana na uzvisini maloga 
brežuljka Gadara, što u udaljenosti od jedne milje do¬ 
minira jezerom, sjedio na nekoj litici, što gradi neke 
vrsti rt, i gledao sam jedan od prekrasnih zalazaka sun¬ 
ca, koji su uvijek obnavljano bogatstvo istočnjačke pri¬ 
rode. Sunce se polagano spuštalo, kao da se odmara na 
ljubičastim maglicama, što su se dizale s jezera. A je¬ 
zero se prostiralo pod njih, a ono sjajno i blago obasi¬ 
palo ga je svojim mirnim zrakama. A posve gore njego¬ 
va se slava gubila u neizmjernosti, a desno i lijevo sje¬ 
kla je ramena brežuljcima i pružala se sve do onog da¬ 
lekog obzorja, koji se očima pričinja krajem svijeta. A 
ja rekoh: Evo Krista! 

Proveo je svoj život zatvoren u tom malenom kraju. 
I poput onoga sunca, koje se čini, da ovoga časa pripa¬ 
da samo jezeru, Isus mu se toliko približio, da njegova 
zjenica ne gleda nikoga do li jezero, a ipak osvjetljuje 
svijet i stanuje na nebu. Isus je hodao tim tlom; penjao 
se na taj Tabor, koji je preda mnom; govorio je, radio 
je, a pred njim je bila sićušno mala skupina. Uistinu se 
njegova riječ obraćala svijetu; njegovo se djelo pružalo 
po svijetu. Svejedno je, kolik je kutić zemlje, na koji je 


on stao! Pozornica nije ništa; stvarnost, koja se tu pri¬ 
kazuje, jest neizmjemost, i svim ljudima je upućeno 
ono, što je Isus govorio ribarima tih obala i ograniče¬ 
nom mnoštvu, koje ga je slijedilo. 

* * * 

Kako je postupao Spasitelj u svom propovijedanju? 

Tkogod bi očekivao, da će ga vidjeti, kako se kao 
.zakonodavac i učitelj pojavljuje noseći u rukama zako¬ 
nik, potpunu zbirku nauke, koja sadrži sve velike stvari, 
koje on naučava. Ništa od toga. Nikakva pisma, nika¬ 
kva sustava, ništa proučenog i iznešenog prema ka¬ 
kvom redoslijedu. On se pojavljuje, i on je nauka i 
istina. Dopušta, da ga gledaju, i to je već poučavanje; 
radi, i to je poučavanje; govori, a poučavanje se točno 
obilježuje, i ako se ne steže u određeni okvir kakvog su¬ 
stava. Njegova se riječ predaje prividnom slučaju pri¬ 
lika, a obični okvir židovskog života biti će okvir nje¬ 
gova apostolata. 

U svim i malo važnijim gradovima ljudi su se svake 
subote skupljali u sinagogi. Tu se zajedno molilo. Tu se 
čitala Biblija, koju bi zatim tumačio kakav odličnik iz 
prisutnog zbora. Isus se koristio tim običajem, a jedno 
nam mjesto u Svetom Luki živo prikazuje, kako se to 
zbivalo. 

Bilo je to jednog subotnjeg dana u Nazaretu. Isus, 
»obučen silom Duha«, uđe »po svom običaju« u sinagogu. 
A narod je nakon običajnih molitava očekivao čitanje 
Božje Knjige, kad li se iz sredine mnoštva diže jedan 
mladi čovjek odajući, da želi govoriti. Bio je to Isus, 
tesar. Iznenađenje je moralo biti veliko! Nitko nije pro¬ 
rok u svojoj domovini, kako je to morao reći Spasitelj. 
Ono što su najbolje o njemu znali u Nazaretu, usprkos 
glasa, koji je već njegovo vanjsko djelovanje tu moglo 
izvesti, jest, da nije učio kod nikakva učitelja i da ne 
pozna do li svog oruđa. 

Nadstojnik sinagoge ipak pristade. Isus se uspe na 
ambon, neke vrsti govornicu s drvenom ogradom, na ko¬ 
joj su bile poredane Biblije, te uzimajući proročku knji¬ 
gu, stade joj odvijati trake, i pročita: »Duh je Go¬ 
spodnji na meni, zato me pomaza, da na- 


viještam evanđelje siromasima, posla 
me, đa propovijedam zarobljenima ot¬ 
kup i slijepima vid, da oslobodim potla¬ 
čene, da propovijedam milosnu godi n,u 

Gospođnj u.« 

Zatim stade, zatvori knjigu, vrati je hasanu, i sjede, 
da je tumači. 

Svi upriješe oci u njega, kaže sveti Luka. Čekali su, 
šta će im reci. I usred tišine započe: 

»Danas se ispuni ova riječ pisma, što 
ste je upravo čuli!« 

I rjeeitošću punom dostojanstva izloži im tu misao, 
da će se eto- po njemu svršiti kraljevstvo zla. I svi su 
mu odobravali, kaže sveti pisac; divili se milosnim rije¬ 
čima, koje su izlazile iz njegovih, usta, i govorili su: Ni¬ 
je li ovo sin Jospov? . .. 

Drugi puta je Isus najčešće obilazio zemljom, govo¬ 
rio i liječio na svom putu, ulazio u sela, zaustavljao se 
u skupinama, čekao duše na rubu zdenaca, šetao se u 
Jeruzalemu, pod Salam©novim trijemovima, okružen 
učenicima, ili pak u Galileji skupljao svjetinu na obali 
jezera, sam uzlazio na kakvu stijenu ili u kakav čamac, 
da bude vidljiviji, i prepuštao svoje srce božanskom na¬ 
dahnuću. 

Na svaki način napokon i o svemu i svačem, o pita¬ 
njima, što mu ih postavljaju, o đogođajima, koji se zbi¬ 
vaju, o ozdravljenjima, koja izvodi, o svjedočanstvima, 
što ih prima, o protivljenju, što ga susreće, o obraće¬ 
njima, koja polučuje, on govori, sije sjeme, blista svo¬ 
jom. mišlju, svojim osjećajima, svime, što jest. To, isti¬ 
na, kao u svom domu, počiva pod njegovim čovječjim 
ovojem i pokazuje se sjajno na svaki poziv. 

Isto je tako sa samim propovijedanjem kao 
i s pozornicom. Isus se nije brinuo svakamo poći, nije 
se brinuo ni da sve kaže, niti pak, da kaže metodički 
(privlačnim načinom). Što njemu trebaju postupci i su¬ 
stavi? Zašto da izrekne sve na jednom? On je živi ugled, 
koji daje istinu toliko, koliko to prilike traže. A taj au¬ 
toritet, koji se, izgleda, pokazuje samo jedan čas, koji, 
kako se čini, iščezava na Uzašašću, uistinu ostaje nepro¬ 


lazan. »I evo, ja sam s vama do svršetka vi¬ 
jek a«, rekao je Spasitelj. 

Razumije se: osnovao je društvo. Crkvu, koje je iza 
njega živi autoritet. Nastavljačica njegova poslanja, 
djeluje pod njegovim pogledom, naučava u njegovo ime, 
ali, s obzirom na razne zgode života naroda, i ona for¬ 
mulira (uči), što treba vjerovati i što treba vršiti. 

I to je ono, spomenimo mimogred, što osuđuje za¬ 
bludu naše braće odijeljene protestantizmom. Štuju 
Evanđelje, a odbijaju živi autoritet, ne videei, da je 
Evanđelje samo jedna krpica Isusa Krista, i da Isus 
Krist živi čitav u Crkvi. 

Sve je sadržano u Božjem djelu. Činjenica o Isusu 
Kristu prelazi sa svih strana uski prostor, u kojem iz¬ 
gleda zatvorena, a mudrost, vedrina, koje mogu biti 
jedino božanske, upravljaju provođenjem onoga nacrta, 
koji obuhvaća čitav život svijeta: divovska zamka i sva 
od ljubavi, u koju se mora uhvatiti čitav svijet. 

* * * 

Značajke, koje obilježuju Isusovu riječ, mogu se 
svesti na dvije: jednostavnost u dubini i uvjerljiva sila, 
koja proizlazi iz nadnaravne sigurnosti onoga, koji go¬ 
vori, iz njegova značaja i njegova života. 

Jednostavnost i dubina, te se dvije značajke ne mogu 
odijeliti u Učiteljevoj rijeci. On je donio Božju mudrost; 
došao je rasvijetliti ljudski život, opet ga povezati uz 
njegov princip, a to je neizmjernost, upraviti ga prema 
njegovu cilju, a to' je svrhunaravni cilj. Sam Isus Krist 
bio je živa tajna, pa je trebalo, da se razotkrije. Na sva¬ 
ki način je njegov govor morao biti dubok. 

S druge strane obraćao se priprostima. Isus je bio i 
ostaje čovjek puka za razliku od farizeja, koji su iz pre¬ 
zira prema sirotinji i prema neukima stvarali upravo 
zakon svoga vladanja, gotovo svoje kreposti, za razli¬ 
ku od onih ljudi, koji se, htijući obnoviti ljudsku misao, 
obraćaju višim slojevima i čuvaju se ili nehajno prelaze 
preko prostog naroda. 

U znak svoga božanskog poslanja propovijedao je 
siromasima: trebalo je, da siromašni mognu razumjeti. 

Ne bi ga dugo u učenim apstrakcijama slijedile skupine, 
što su se oko njega stvarale, a čije su glavne osobe bili 
ribar Petar, tesar Jakov, kafamaumski carinik Matija. 
Trebalo je, da se Božja neizmjemost prilagodi slabosti 
tih ljudi. Tako bi. 

Čitajte njegove govore. Svi su, — osim u rijetkim 
sasvim posebnim prilikama, — takve jednostavnosti, 
koju nazivamo kraljevskom. Čini nam se, da ta riječ 
posve dobro određuje njihov značaj. Kraljevska lica. 
kad usrdno razgovaraju, govore o velikim stvarima s 
jednostavnošću, koja iznenađuje. Kao što se mi izraža¬ 
vamo o svagdanjim predmetima, oni tako o kraljevstvi¬ 
ma, žezlima, krunama. Tako Isus s mirnim veličanstvom 
govori o božanskim stvarima, što nam ih predaje. 

Njegova je rječitost po prirodi uzvišena, jer joj je 
osnov po prirodi božanski. I zbog toga je jednostavna, 
spontana, prirodna, bez izazvanog zanosa, bez blještavi- 
la i bez uzrujanosti. 

Čitajte'proroke, koji govore o istim stvarima: razli¬ 
ka zapanjuje. Proroci se muče, jer njihovo nadahnuće 
potječe izvana. Oni su uzneseni izvan sebe samih. 
Slijede isprekidane i burne polete Duha u krajevima vi¬ 
šeg rasvjetljenja. A Isus nosi rasvjetljenje u sebi: ono 
posve prirodno baca zrake oko sebe. Ne treba mu za¬ 
ploviti u tajnovita područja. Tajna je u njemu, misterij 
je on, on ga otkriva otvarajući ruku. 

Ipak se nameće jedna značajka. Ta riječ mora hiti 
slikovita i živa, ako želi utjecati na narod. 

Narod je dijete. U tom je uostalom svaka svjetina 
dijete. Treba im govoriti u slikama, u poredbama, u 
simbolima. Istočnjak to voli nada sve, voli zanimljive 
misli, žive oblike. Rabini onoga vremena to dobro znaju: 
Talmuđ ih je pun; samo je pokvaren sitničavošću, smi¬ 
ješnim cjepidlačarenjem. A Isus odbacuje glupi okvir, 
a zadržava stvar. Ima živu misao, živu sliku, oštar obrat, 
predivnu i jednostavnu poredbu. 

Odbija basnu: ona ima u sebi lažno i djetinjsko obi¬ 
lježje, koje ne dolikuje božanskim mislima. Zato uzima 
parabolu (priču), prozirni veo plemenitih nabora, 
iza koje se prikriva i u isti mah pokazuje istina. Divni 


podstrek duhu, mašti, osjećajnosti, kad se stvarna, dra¬ 
žesna ili ganutljiva, zanimljiva ili ozbiljna činjenica 
rado podlaže ozbiljnim zaključcima. 

A nije on te parabole dovodio iz dalekih krajeva 
mašte ili hira, uzimao ih je iz stvarnog života, iz svag- 
danj.h prizora, iz predmeta, koji se pružahu njegovim 
očima: gora, gradova, zdenaca, grobova. Brao ih je na 
prolazu, u žitima, gdje se krije poljsko cvijeće; na 
pašnjacima, gdje mu bijele i crne koze, podijeljene u 
dva stada, pružahu sliku posljednjega suda; u vinogra¬ 
dima oboružanim kulama čuvaricama, poput vinograda, 
što ga zasadi Otac nebeski; u voćnjacima, gdje neplo¬ 
dna smokva zaprema tlo... Sva je priroda, na neki na¬ 
čin, ustajala i žurila se, da uđe u divni okvir njegove 
riječi, kao što se granje stabala, na putu u Egipat, sa¬ 
gibalo, kako priča legenda, da mu za uzdarje daruje 
svoje plodove. 

Ako li je u hramu u času velike obredne žrtve Ijeva- 
nice, on poviče: »Tko je žedan, neka dođe k me¬ 
ni i n e k pije.« Kad su u predvorju užigali četrdeset 
lakata visoki svijećnjak, koji je osvjetljivao čitav grad, 
on je govorio: »Ja sam svijetlo svijeta.« Kad 
je gledao, kako za žrtve određena stada dolaze iz Judej¬ 
ske pustinje u hram kroz vrata, nazvana ovčjima, ka¬ 
zao je: »Ja sam ovčija vrata; nitko ne do¬ 
lazi k Ocu osim po meni.« 

A oduševljeni bi narod vikao: »N ijedan čovjek 
nije nikada govorio kao ovaj čovjek!« I 
zaboravljali bi sve, da njega čuju. »A mnoštvo se 
je divilo«, svaki čas kaže Evanđelje. A kad bi im 
govorio: »Da li ste razumjeli sve to?« — »Da, 
da!« vikali bi. A tada bi zaključio, bacajući poput mreže 
na mnoštvo duša jednu od onih rečenica, jednostavnih 
poput prirode, a širokih poput neizmjernosti: 

»Zaista, zaista vam kažem,« povikao je 
jednoga dana pri koncu jedne svoje običajne pouke, 
»ovaj naraštaj ne će proći, ada se sve 
to ne zbude. Nebo i zemlja proći će, 
ali moje riječi ne će proći.« 

U kakav li se sjaj preobraća jednostavnost božanskih 
riječi!^Kakva li viđenja! kakve li veličajne slike! Kako 
ona oživljava, jednom samo riječju, mirijađe vjekova, 
— tko sna? — koji mjere preobražaje zviježđa. Neču¬ 
veni razvoji, užasni kataklizmi (rušenja), srušeni svje¬ 
tovi, koje Bog mijenja, kaže psalam, kao što mi mije¬ 
njamo svoje ogrtače: eto šta ona oživljava. A njegova ri¬ 
ječ, kaže psalam, ne će trpjeti povreda; ona će kao uz¬ 
višeni stalni zakon lebdjeti nad apoteozama i ruševinama. 

O ugledu Učiteljeve riječi ne želimo reći do li jednu 
riječ. No čovjek pogađa, odakle taj ugled proističe. 

jegovi su govori bili puni snage,« 
kaže Evanđelje. — »On govoraše kao onaj, 
koji ima vlast, a ne kao književnici.« 
Uistinu! .. .On je bio prvi, jedini, koji je imao vlast po¬ 
učavati čovjeka. 

Tko dakle imade doista vlast poučavati čovjeka? — 
Istina! Samo ona! Onaj, koji nije Istina i koji iznosi 
svoj lični ugled, taj vara druge ili se vara sam. Ali Isus 
Krist jest Istina. On je supstancijalna istina. Zbog toga 
se onima koga ne poziva. On govori i traži, da se vje¬ 
ruje njegovoj riječi. Poučava, kao što je Bog mogao po¬ 
učavati prvoga čovjeka, služeći se tvrdnjama i ozbilj¬ 
nošću, koja u njemu proizlazi iz osjećaja istine, i koja u 
drugima rađa tim osjećajem. 

Nema raspre: »Zaista, zaista vam kažem...« 
nije li to dosta, budući je tu onaj koji govori? Mirna mu 
sigurnost stavlja njegovu nauku stotine tisuća milja da¬ 
leko od ljudskih rasprava, u nepristupne krajeve vječ¬ 
nosti. I pod oblikom jedne izreke, jedne parabole, jedne 
rečenice jasne i odsječene, koja jednim mahom osvijetli 
um, on dočekuje sve, razmršava najzakučastija pitanja, 
odgovara najlukavijim sofistima, u mrvice ruši ljestve 
dokaza poput onih staklenih krušaka, koje se pretvaraju 
u prah, čim im se slomi vršak. I sami njegovi neprijatelji 
prisiljeni su šutjeti ili povikati: bravo! »Bene đ i xi- 
sti, magister, Vrlo dobro, učitelju! — 

I nakon toga se više nijesu usudili 
pitati.«' 

Ah! to je stoga, jer nije bio običan govornik onaj, 
koji "je govorio. U sebi je imao Božju sigurnost, a imao 
je također i Božju snagu. Mogao je svaku svoju tvrdnju 
čudom potkrijepiti. A čudo dokazuje istinitost jedne 
nauke, kao što grom dokazuje, da je od munje potekao. 

Napokon je, ljudski promatrajući, imao sve značajke, 
loje istini pomažu, da se ukorijeni. Bio je nesebičan, 
brinuo se jedino o koristi svoga Oca, pravom je ljubav¬ 
lju ljubio onaj narod, kojemu toliki drugi ^laskaju, da 
ga izrabljuju, a kojega on podiže, kori, tješi, liječi kao 
plemeniti a odlučni otac. 

Njegova je osoba bila mila, poželjni spoj svih ple¬ 
menitih 0 draži, svih ljupkosti. I iznad svega toga bio je 
uzorno čistog života, neograničeno blagonaklonog, koji 
je bio savršen iznad ljudskih sila. A što se tiče neprija¬ 
telja, koji su prigovarali njegovoj nauci, govorio je gle¬ 
dajući ih u lice: »Tko će me od vas prekoriti 
za grijeh?« a kako je jedino šutnja odgovorila na 
taj doista božanski izazov, imao je pravo proslijediti: 
»Zašto mi ne v j e r u j e t e ?« Za njeg je jamčio 
njegov život i odmah daleko otklanjao svaku sumnju 
zablude ili laži. Bio je svet, sama svetost, dakle bio je 
istinit, sama istina. To se dvoje ne dijele. 

O sretnog li vremena, koje je čulo sve to! O blaženih 
li mjesta, koja su udisala miris svega toga!. 

Kad danas čovjek prolazi tim mjestima šutnjom napu¬ 
čenim, sve te bezbrojne uspomene dižu se oko njega. 
Sve što vidi, podsjeća ga na jednu izreku, jedan sveti 
događaj, jednu parabolu. I ide se naprijed samo s po¬ 
štovanjem, kao u hramu ili triumfalnorn ^cestom. Ta 
zemlja, što je Isusa nosila, to divno nebo, što ga. je po¬ 
krivalo, ti brežuljci, što su slušali njegov glas, ti vječni 
vidici stvari, koje su mu u oči padale, sve to predivno 
potresa dušom i zaronjava je u preslatki san, koji poziva 
na čitanje i ponovno čitanje Evanđelja. 

Zašto ga čitamo tako malo ? ... 

ISUSOVA MOLITVA 

Kada smo govorili o Nazaretu, rekli smo za Isusa 
Krista, da je izvanjski život uzgredan. Njegovo stvarno 
djelo jest skrovito djelo, sastoji se u nevidljivim njego¬ 
vim odnosima s Bogom i svijetom. Uostalom ništa u 
tome euđnoga; skoro da je tako i za nas same. Koliko 1 
je riječi i djela, po kojima nas ljudi sude? Spoljašnost 
je našega života poput lagane kore. Ispod toga se 
duša. Sav onaj nutarnji svijet misli, želja, težnja, strem¬ 
ljenja, snova, veselja, boli, eto to nas, u dnu, čini onim 
što jesmo. Da nas čovjek upozna, ne treba mu poznavati 
naših riječi, nego našu šutnju; ne naše djelovanje nego 
naš počinak: to je onaj nutarnji život, koji sakri- 
vam, jedva zamjetljiv površinskim djelovanjem, ide 
svojim tokom, kao što na dnu mora, daleko od mirne ili 
uzburkane površine struji i vrvi čitav svijet živih bića. 

U Isusu Kristu suprotnost je još mnogo dublja. Ne¬ 
znatno je, rekli bismo, pozornica njegova izvanjskog dje¬ 
lovanja; neznatno trajanje tog djelovanja: koliko bi da¬ 
kle ono vrijedilo, da je s am o? , 

Svi znademo, da nije samo. 

Zbog naše pouke Isus Krist radi izvana. No unutra se 
odigrava prava drama (gluma). Tu se zbiva ono veliko 
između Oca nebeskoga i Boga-Čovjeka. 

A sve se to otkriva u njegovoj molitvi. 

Isus je molio. O tome se ne može ni sumnjati, toliko 
puta Evanđelje to potvrđuje, što bi za nas moglo biti 
pitanjem, jest razjašnjenje te činjenice, koja na prvi po¬ 
gled izgleda besmislicom. 

Isus je Bog. Možemo li kao takvom zamisliti molitvu 
na. njegovim usnama? Kao čovjek je po umu i volji tako 
blizu Božanstvu, da se zapravo ne vidi, šta tu može do¬ 
dati molitva, i kakvim se putem može vinuti uznesenje 
duše, da je izvrši. 

Međutim je Isusov um u onome, što ima sličnoga s 
nama, — hoćemo reći onaj čin, koji nas čini robovima 
predmeta u onaj određeni čas, kada smo njima zabav¬ 
ljeni, mogao tražiti svoje oslobođenje i određenih se 
časova brinuti samo o Bogu. 


Još više, trebalo je pokazati vezu, koja postoji iz¬ 
među njega i njegova Oca, a tome nije moglo doprini¬ 
jeti ništa više od činjenice usrdnih veza u molitvi. 

Napokon nam je Isus morao dati primjer. Bio je po¬ 
slušan, iako nije trebao biti poslušan, trpio je, iako nije 
trebao trpjeti; umro je, iako ništa nije bio dužan smrti; 
htio je moliti, da nas nauči »uvijek moliti«. 

Jasno je, da je Isus molio, prije svega u prilikama, 
koje je određivao židovski zakon: u sinagogi, kako bis¬ 
mo to mi rekli; u hramu, gdje je štovanje Boga, savje¬ 
sno obdržavano, sadržavalo mnogo molitava. 

Svake se večeri, pogotovu na koncu dnevnog bogo¬ 
štovlja, lijevala žrtva Ijevanica, a leviti bi započinjali 
psalme uz zvukove hramske glazbe. Svaki psalam je bio 
razdijeljen u tri odjelka. Kod svake bi stanke svećenici 
po tri puta zatrubili u srebrene trublje. Bio je to narodu 
znak za klanjanje. 

Ništa nije bilo zanemareno, što bi mogli pridonijeti 
poštovanju. Klanjalac je morao svečano u šutnji uspeti 
se uz stepenice. U ruci nije smio imati ni štapa, ni san¬ 
dala, ni novčarke, ni torbe. Čini se, da su te iste prepo¬ 
ruke kasnije upućene učenicima, kada su polazili na pro¬ 
povijedanje, imale u Spasiteljevoj misli svrhu, da im 
predoče njihovu službu kao pravo bogoštovlje, jednako 
onome u hramu. 

Za držanje u molitvi bio je određen naklon glave, 
prigibanje koljena i padanje ničice, onako kako je to či¬ 
nio Spasitelj u molitvi svoje smrtne borbe. 

Klanjalac, dok je uspravno stajao, morao je urediti 
svoje držanje, poravnati haljine, primaći nogu uz nogu, 
oboriti oči, složiti ruke na prsima, i stajati pred Bogom, 
kažu naučitelji, »kao sluga pred svojim gospodarom, u 
potpunom poštovanju i potpunom strahopočitanju«. 

Nije teško predstaviti si Spasitelja, kako čedan i oz¬ 
biljan moli u onome, što je on nazivao kućom svojega 
Oca. Obdržavao je židovsko bogoštovlje, prije nego li će 
ga dokinuti; palio je zadnji kad, prije nego li će se sru- 
■šiti oltar. : ; ' ] j f 

U drugom redu Isus je molio sa svojim apostolima. 
.Koliko je puta doslovno ispunio riječ, koju nam je htio 

ostaviti: »Svagdje, gdje se dvojica ili trojica ujedine u 
moje ime, ja sam s njima.« Čas sa čitavom; apostolskom, 
skupinom, čas sa dvojicom ili trojicom kao na gori Ta¬ 
boru davao je obilježje molitvi, svojim je primjerom, po¬ 
ticao sve. 

Jednoga dana takav prizor poprimi veličanstvenost i 
posebnu svečanost. 

Bilo je to na Maslinskoj gori. Isus bi se sa svojima 
povlačio tamo nakon burnih dneva provedenih u pre¬ 
dvorjima Hrama, u raspravama sa zakonoznaneima.. 
Tražeći osamu zalazio bi pod srebrenu krošnju starih 
stabala. Jer tu je često, prema pripovijedanju svetoga 
Luke, provodio noć. 

I jednoga dana uspinjači se uz brežuljak učenici se 
odvažiše reći: »Učitelju, nauči nas moliti.« A Isus sto¬ 
jeći među njima, dok mu je za leđima bio prizor svetoga 
grada, slike svijeta, a posve na podnožju brežuljka, iza 
Cedronske bujice, ogromna zdanja hrama, s njihovim vi¬ 
sokim stupovima, slika veličanstva Božjega, Isus dade 
njima i dade svijetu uzvišenu pouku: »Kad molite, mo¬ 
lite ovako: Oče naš, koji jesi na nebesima ...« 

Danas je na onome mjestu, koje predaja označuje 
kao mjesto, na kojem bi sastavljen Očenaš, jedna kne- 
ginja došla na ovu pobožnu misao: Dala je sagraditi ka¬ 
pelu s neke vrste trijema, kojemu su na svodovima u zid 
uglavili porculanske pločice, na kojima se Očenaš pona¬ 
vlja s arkade na arkadu u trideset i dva jezika (pa i u 
hrvatskom jeziku op. prev.). To je čitav svijet, koji po¬ 
navlja svim svojim glasovima i svaki čas divnu molitvu, 
koja je mogla doći jedino s neba. 

Isus je napokon molio sam i bez dvojbe najčešće. 

Promotrimo tu molitvu izbliza, najprije s njezine 
vanjske strane, zatim, koliko će nam biti moguće, u 
njenu sadržaju. 

* * * 

Osim molitava u Hramu i sinagogi svaki je Židov 
prema rabinskim propisima morao tri puta dnevno mo¬ 
liti. Nema nikakve sumnje,da se i u tome kao i svemu 
drugome Spasitelj pokoravao zakonima svoga naroda. 


No osobito se na večer produljivala njegova molitva, 
slobodna svake smetnje. 

Bez sumnje je morao dati svome tijelu odmora, pri¬ 
jeko potrebnog odmora. Ali taj je odmor bio kratak, jer 
je bio slobodan. 

Isusov san nije bio onakav kao naš, san, koji dolazi 
odozdo, kao zov zemlje, iz koje smo izvađeni, i koji ne¬ 
odoljivom snagom nama ovladava. Bio je to dani a ne 
oteti odmor. Njegova duša, gospodarica, određivala je 
snu mjeru i oblik i odlagala mu vrijeme, da sama prije 
tvari okuša svoj predivni odmor. 

Ta iza kako je po danu djelovao, propovijedao, radio, 
trpio, provodio svoj vremenski i u dnu slabi život, nije 
li bilo pravo, da je, kad je pala večer i zemlja se prepu¬ 
stila snu, mogao ući u vječnu: tišinu posve, a ne više sa¬ 
mo božanskim dijelom samoga sebe. 

Po danu je nastavao zemlju, po noći bi se uspinjao 
na nebo. 

A, da bi to uznesenje duše imalo svoje značenje, Isus 
'je volio na gorama moliti. Često nam to- Evanđelje kaže: 
»Sam se povuče na goru.« — »Ode na goru, da moli.« 

I stari su proroci tako molili. Od vajkađa su »sve uz¬ 
visine«, kako ih naziva Biblija, smatrane mjestom uz- 
đignuća duše, koja traži božansku intimnost (blizinu). 
Isus je volio tako moliti. 

U večernji sat, kad se i samo nebo kao sabralo, po- 
vukavši u se svoju svjetlost, kad se gordi sunčev, triumf 
dovršava u rasplinueu, Isus je tih i ozbiljan ostavljao 
svoje. Uspeo bi se na kakav lijepi brežuljak. Dolje je 
■ostavljao' zemlju i svoje brige toga dana, stresao je na 
travi staza prašinu zemaljskih putova, i uspinjao bi se 
-u zvjezdane predjele. A tu bi se, malo po malo prožeta 
mirom odozgor, njegova duša otvarala Nebu. 

Kao ciborij, u kojem počiva posvećeni kruh, i kojega 
svećenik svojim dvjema rukama podiže, da ga prikaže 
Svemogućem Gospodaru, tako i ljudska Isusova narav. 

Ostavljao je tu, zaboravljao je, ako se tako može 
reći, ljudske, vidljive, mnogobrojne i prolazne strane 
svoga djela i ulazio je u neizrecivo. Započinjao je s 
■Ocem onaj razgovor, koji nije dan čovjeku, ni da ga za- 




.nisli. Nečuveni razgovor Boga s Bogom, Beskonačnoga, 
s Beskrajnim, Stvoritelja s onim, koji je više nego stvo¬ 
renje. Onoga, koji jest s onim, koji je postao po 
milosti onoga, koji jest!... Tko će nam reći, što 
se događalo u tihom razgovoru te molitve! .. U krilu 
noći, koja sve proširuje, noći koja je beskrajna, noći, 
koja oduzima predmetima njihove točne međe i prolazne 
im oblike, da ih zaogrne vječnošću, i koja je po tome, 
kako kaže Dionizije Areopagita, najvjernija slika Boga, i 
Isus je ulazio u bezgranične prostore. Ta mu sićušna 
zemlja nije bila više ništa; njegova je duša plovila u 
punom prostoru; tu se blistala sve do u beskrajnost, 
prožimajući je svojom silnom božanskom snagom. Kao 
Bog, početak svega; kao čovjek, nadaren svim; dajući 
život svemu, vodeći bića na tajnovite putove, kojim idu 
sve stvari, tvoreći u isti čas, kao Bog i čovjek, djelo 
Božje i djelo Kristovo, on je činio i iziskivao, prinosio 
i primao veliku sveopću žrtvu. 

A sićušna se zemlja okretala, neznalica, pod njegovim 
nogama. I zvijezde su ga gledale proslijeđujući svoj' 
noćni krug poput pažljivih slugu oko svoga gospodara. 
Kružile su svojim laganim sjajem oko točke u prostoru 
na kojoj je boravio njihov Stvoritelj. 

* * * 

Uđimo još više — ili barem to pokušajmo — u Uči¬ 
teljevu molitvu. Ne možemo kaniti ući jako duboko, ta 
morali bi biti od onih, koji su okusili božanske ekstaze 
(zanose). Sveti Pavao, sveti Ivan, čovjek trećega neba, 
orao snažnog i blagog pogleda, oni divovi, koji su, ne 
ostavljajući tjelesno zemlje, živjeli po koji čas u nebu,, 
poput onih gora, kojih korijenje duboko zadire u dubine 
dolina, a vrhunac gleda daleko iznad bila brežuljaka, 
oni bi nam mogli nešto reći o Isusovoj' molitvi. Međutim 
oni su se pobrinuli, da nas obavijeste, kako čovjeku nije 
dopušteno govoriti o tim nebeskim tajnama! Ipak treba 
govoriti: pokušajmo, kako budemo mogli, razmotriti 
Učiteljevu molitvu. Čemu su odgovarali njegovi osje¬ 
ćaji? Kakve su zanose duše izazvali? 

Prvo je bez ikakve sumnje klanjanje. 



Klanjanje je prvo pravo, koje Bog traži. 

Bog jest. Kad se on imenuje, zasvjedočava svoja 
prava; jer on je Biće. Njegovo bivstvovanje je apso¬ 
lutno, bez ograničenja, nepromjenljivo i nužno. Biće se u 
njemu rascvjetava u svim svojim oblicima poput sre¬ 
dišta s tisuću zraka. Um, volja, ljubav, dobrota, plod¬ 
nost, pravednost, mogućnost... do beskrajnosti produ¬ 
ljite to nabrajanje ... i sve to u svojoj punini, i sve to 
u skladu, u savršenoj jednostavnosti, i sve to vječno: 
Eto to je Bog. 

A svi drugi, koji posjeduju jedan odsjev svega 
toga, posjeduju ga samo po njemu, posjeduju ga samo u 
njemu, a da nije moguće oduzeti mu prvotno posjedova¬ 
nje toga, on mu ostaje gospodar više nego li oni sami, 
tako da je pravedno, e oni priznaju pred njim, da nijesu 
ništa, a da je on sam sve. 

A to je eto klanjanje. 

Klanjati se znači predmetu klanjanja priznati sve, a 
ništavilo onomu koji se klanja. To znači proglasiti, da 
taj predmet imade sva savršenstva, sva prava, sve biv¬ 
stvo. Klanjanje jest ništavilo, koje se ruši i dobrovoljno 
se rasplinjuje pred licem Neizmjernoga. 

A Isus je to činio. 

Priznavao je, da stvorenje nije ništa drugo, do li 
dah božanskih usta. Priznavao je, da on sam nije ništa, 
s obzirom na ipak tako divnu čovječansku narav, koju 
oživljava. »Šta govoriš o dobroti,« rekao je jednoga da¬ 
na nekome mladiću, koji ga je bio nazvao dobrim 
učiteljem: »Jedan samo jest dobar, to je Bog.« Je¬ 
dan samo jest velik, a i čovječanski Krist, sa svom svo¬ 
jom slavom nije nego zraka, koja je ispala iz Boga. A 
klanjanjem se ona ponizno dizala k svome izvoru. 

U krilu onog opojnog mira istočnih noći; pri trepe¬ 
renju čas blijedih a čas poput vatrenih srdaca žarkih 
zvijezda, ih pak na nejasnoj svjetlosti mjesečine, koja je 
aureolom obrubljivala njegovu bijelu haljinu, njegova 
je čovječanska narav utonjavala u neizrecivom kla¬ 
njanju. K sebi je sva stvorenja privlačila, da ih ničice 
prostre pred Svemogućim Gospodarom. Postajao je pje¬ 
snikom one pređivne umjetnosti, kakova je priroda, one 

glazbe, onog slikarstva, onog uzvišenog graditeljstva; 
ona je u njemu pjevala slavu Božju, a njegovo je sree 
otkucavalo takt (mjeru) koncerta bića. A on se sam, 
živi svemir, koji je u sebi obuhvatao sve stvoreno, pri¬ 
nosio nebu kao predstavnik svih stvari. I bio je to svijet 
povraeen Bogu, koji ga porodi. A njegova duša crpila je 
u svom jedinstvu sa Riječju snagu beskrajnog klanjanja 
i po prvi puta je ostvarivala pravo: Bog, komu se klanja 
onako, kako zaslužuje, da mu se klanja. 

A kao posljedicu onih prava, koje je Isus Krist pri¬ 
znavao svome Ocu, neograničenih prava, koja sadržavaju 
u sebi neograničeno vlasništvo, stavljao je u njegove 
ruke svoj život, svoj osobni život i život svoga djela. 
Otac je imao svoju nakanu. A njegova je dužnost bila, da 
ga slijedi. I tu je u noćnom odmoru slagao svoje dane. 
U usrdnom jedinstvu s Ocem uređivao ini je svaku po¬ 
jedinost. Pogledom je obuhvatao polje borbe, polje rada, 
polje smrti, koje je imalo postati polje pobjede. A sree 
je slijedilo pogled, i unaprijed je primao sve, poslušan 
sve do smrti. 

A budućnost? Kakvim li ju je okom promatrao? Šta 
li je o njoj Bogu govorio? Kolikom li je težinom tištila 
u njegovoj molitvi? 

To je možda najveći Kristov misterij (tajna)! 

Nešto užasno i pomisliti! Kristovo djelo na zemlji 
moralo je prividno biti njega nedostojno. 

Došao je podići svijet, istrgnuti ga strahovladi zla, 
povratiti ga Bogu. To- je govorio, a vatreni izrazi, što 
ih je upotrebljavao, dosta su pokazivali žar njegovih 
želja. »Došao sam na zemlju, govorio je, dana 
nju bacim plamen, pa šta želim, ako ne da 
se zapali!« A zemlja kao da je bila od leda za 
njega. Njegovo' neposredno, osobno djelo (malo je bez 
sumnje kršćana na to mislilo) moralo je naići na 
ogromnu zapreku. 

Eto na primjer kod njegova prvog nastupa u Naza- 
retu: hoće ga strmoglaviti s vrha gore. Njegov nastup 
u Galileji svršava se prokletstvom. Napokon njegova 
smrt jest prividni neuspjeh. Mnogome se učinilo, da je 
riječ, koja pade s križa: »Consummatum est, 

54 


Svršeno je«, riječ malodušja, koja napušta svaku 
nadu. To je sigurno bogohula. Ali u drugu ruku Isus. je 
u svome životu posijao sjeme. Tako je govorio: »Kra¬ 
ljevstvo je nebesko slično goruši- 
činu zrnu, najmanjem među zrnjem.« 
No htio je veliko stablo, a veliko je stablo moglo na¬ 
stati tek vjekovima. Kako polagano! Kako mučno! I 
kros kolike potresne preobrate!... Promotrite povijest! 

Ima ih, koji zamišljaju, da je Evanđelje prošlo kao 
trag baruta. Krivo, posve krivo! Istina je, da je zrno 
svoj rođ donijelo u strpljivosti, kako je govorio 
Spasitelj. 

Čitajte svetoga Pavla! poslušajte njegovo uzdisanje! 
pogledajte ga, kako je iznemogao od posla i kako- strepi 
od straha! Gledajte one male crkve, što se polagano, 
čedno stvaraju, a zatim se dijele, da tim stvore druge. 

A kasnije, pogledajte!... Doista, bilo je i triumfa 
(pobjeda) Božje stvari, čudotvornih triumfa. To je 
jedina riječ, koja pristaje. No ono što je čudotvorno u 
očima ljudskih elemenata, koji na tome djeluju, kako. je 
malo u očima Kristovih želja! 

Kristove želje! Taj oganj! Ta vatrena bujica, koju 
ne bi ugasila ogromna mora, šta je našla da proždre, 
što bi moglo utažiti njezin žar? Ah! Bože, kako je fo 
malo! 

Sve, što može načiniti, jest, da darom samoga sebe 
ispuni prazninu, što je ostavljaju stvorenja; da nado¬ 
mjesti ono, što oni nijesu, onim, što on jest, ono, što oni 
ne mogu, onim, što on može, ono, što oni uskraćuju, 
. onim, što on daje. To je jedna od njegovih uloga, pa 
ako u noć produljuje svoju molitvu, jest dijelom zbog 
toga, da u krilo Očevo izlije prepunu svoju dušu, koju 
ne zadovoljavaju ljudski uspjesi njegova djela. 

A ta se zamjena ne vrši samo s obzirom na ono do¬ 
bro, koje će budućnost odbiti: ona se mora vršiti tako¬ 
đer s obzirom na onoga, koji će podijeliti ali kasnijim 
načinom. Jer čitavi vjekovi, još jednom! čitavi nagomi¬ 
lani vjekcvi će trebati, da se podigne božansko djelo. A 
kroz koliko pak ruševina! I s kolikim gorama gubitaka!. 

Ah! doista! Bog je neobičan radnik! Imade postu¬ 
paka, koji zbunjuju naš razum. Ali sigurno jest, da se 
njemu ne žuri! Od beskrajnosti odsjeea vjekove, pa šta 
će od prišteđnje? 

Vidite, šta je načinio za Zemlju! Kakvim li je stra- 
hotnim nizovima preobražaja nije vodio od maglovitosti 
■do života; od prvog drhtaja toga života na dnu mora 
pa do čovjeka, koji nakon tisuća vjekova dođe ubrati 
baštinu prošlosti, kao što žetelac dolazi po zrelu žetvu. 

A zatim pogledajte povijest čovječanstva! Kakvih li 
puteva, veliki Bože! kakva li polagana hoda! od pastir¬ 
skih i nomadskih naroda do velikih istočnjačkih uljudbi, 
od tih uljudbi do rimskog carstva, od rimskog carstva 
do nas, pa od nas do nepoznatog u povijesti! ... Sve to 
jest djelo Božje, i prema tome djelo Kristovo, jer sve 
mu je predano u ruke, jer njegov Duh mora obnoviti 
lice zemlje. No kakve li sporosti! Kakvih li zastoja! 
Kakvih li udaraca! Kakvih li uzmaka! Kakvog li očaj¬ 
nog toka! A ako se Bogu ne žuri, zar se ne misli, da će 
se žuriti Isusu čovjeku, da vidi kako raste slava Očeva? 

Zar ne mislimo, da je on žarom gorio za tom buduć¬ 
nošću, koju je u daljini nazrijevao, i da ju je zvao svojim 
željama, i da je izgarao u očekivanju za njom? A jer je 
trebalo svoju volju podložiti redu utvrđenom po Ocu, 
ne držimo li, da je barem prinosio svoje goruće želje 
kao zalog buduće stvarnosti? 

* 

Takav je glavni predmet Isusove usrdne molitve. 
Klanjao se i želio za Boga. 

Nije li želio i za ljude? A kao posljedica te želje, 
nije li tražio? 

Ne smije se ni posumnjati, da nije Isus u svojoj mo¬ 
litvi mislio na svoje. Jednoga dana, uzevši na stranu 
Simona Petra, rekao mu je: »S im one, Simone, so¬ 
tona je tražio da vas rešeta, kao što se 
pšenica rešeta. Ali ja sam molio za tebe, 
da tvoja vjera ne klon e«. Bez sumnje Simon 
nije jedini, koji se koristio Učiteljevom molitvom. U 
svome je on srcu sve svoje združivao; sve svoje sadaš¬ 


njosti i sve svoje budućnosti, i prema tome, sve nas. 
Bogohulenje bi bilo kazati: nije predvidio svakoga od 
nas, nije ga imao pred svojim pogledom i nije za nje¬ 
govu potrebu potrošio nekoliko kucaja svoga srca. 

A šta je molio za nas? 

Sve! Sve! pače nije zaboravljao ni ono bijedno pita¬ 
nje kruha, kojemu ne izmakosmo, i koje nas često tišti. 
Predvidio je to, i žao mu je bilo, i rekao je za nas i s 
nama: »K ruh naš svagdanji daj nam danas«. 

Ali osobito ga je naša duša zabrinjavala. A šta je mo¬ 
lio za tu dušu? Shvatimo to razmatrajući, šta smo. 

Grješnici smo i slabići smo. A jer smo grješnici, 
molio je oproštenje za nas. A jer smo slabići, molio 
je... što dakle ? da nestane napasti ? da zlo ode od nas 
i da nas više ne napada? — Ne, to nije molio Isus Krist. 
Dobro je znao, da za svakoga od nas, kao ni za svijet, 
nije dobro da nestane teškoće. Duša raste u kušnji, a 
ne u neradu i u lijenosti. Ako: se general i malo zanima 
za vojnika, ili ako ga iole cijeni, da li ga šalje gnjiti u 
skladišta ili među prtljagu? Baca ga u boj, i za njega 
želi tek jedno, a to nije odmor nego pobjeda. 

Tako i Isus Krist. 

I još, traži li Isus Krist uvijek pobjedu za svoje? 
Konačnu pobjedu da; jer On ne želi smrti grje- 
šnika. Ali ne neposrednu pobjedu, potpunu, koja ne 
bi dopuštala nikakve muke. On je jamačno želi; on za 
njom teži kao za željenim ciljem; međutim čvrsto je tra¬ 
žiti, značilo bi izaći iz uvjeta našega jadnog života. 

On dobro zna, da se naše najbolje kreposti često 
temelje na našoj bijedi. 

On, koji proniče do dna duša, i pred kojim se rasvje¬ 
tljuju oni tamni labirinti, na koje polaze i na kojima 
se gube naši životi, on zna, kojim putem može putovati 
ova ili ona duša. A taj je put katkada put padanja. 

Ne bismo se usudili to reći, da prije nas to nijesu 
rekli veliki veleumi i veliki sveci. No oni su to kazali, a 
■neki nakon doživjelog iskustva. Zar nije sveti Augustin, 
čovjek, čiji se autoritet (ugled) u takvoj stvari ne od¬ 
bija, rekao ovu smjelu riječ: »Onima, koji ljube 

Boga, sve se okreće na dobro, pa i sam gri¬ 
jeh: Etiam peccata!« 

Rekli smo, treba borbe, a treba i poraza! Nije li 
Isus Krist svoje apostole izručio porazu? Tri puta je 
i pod kako sramotnim uvjetima pustio da padne onaj, 
koga je nazvao K e f a s, stijena, i kojemu je rekao: 

»S im one, molio sam za tebe, da tvoja 
vjera ne klone.« Petar je uščuvao svoju vjeru, to 
jest svoje uvjerenje o Isusu, i svoje pouzdanje, i svoju 
odanost, i svoju želju za dobrom, i onu ljubav, koja je 
i u času pada bdjela u dnu njega samoga. Ipak je pao, 
a Isus je to dopustio. Zašto? Jer je znao, da u carstvu 
svrhunaravnoga nije prva snaga duše sila nego poni¬ 
znost, a poniznost jest dragulj, koji se nalazi samo u 
prašini, poraza. Treba da osjetimo u sebi neizlječivost, 
kako bismo potražili lijeka drugdje a ne u nama. 

A zatim, kad je pustio, da Simon Petar padne, Isus 
Krist je dobro znao, da će se budući žar njegova apo¬ 
stola hraniti tu kao na najboljem izvoru, i da će ta gorka, 
nikada zatomljena uspomena, učiniti, da nasrne u posao i 
u mučeništvo kao što udarac ostrugom, kad zakrvavi 
bokove, nagna konja, da pojuri u bitku. 

Sjetimo se onog prizora nakon Uskrsnuća: »Petre, 
ljubiš li me?« — »Gospodine, ti znaš, da te 
ljubim!« — »Petre, ljubiš li me?« — »Go¬ 
spodine, ti dobro znaš, da te ljubim. — 
»Petre, ljubiš li me?...« I val suza proključa u 
apostolovim očima. Razumio je! Učitelj ga želi podsje¬ 
titi na trostruko odreknuće! Oh! kako ta misao u živac 
pogađa dušu i smuti je od boli!... Da, ali ona tu do¬ 
diruje i sakrivene zaponce, koji će, kad se otvore, uz¬ 
dignuti čitave gore muka. A kad Spasitelj zaključi, na¬ 
kon trostrukog izljeva ljubavi, koji eto izbrisa trostruku 
sramotu; kad on reče riječ: »Pasi ovce moje,« ri¬ 
ječ, koja svom snagom oproštenja podjeljuje pokajanje, * 
Petar je već na putu u Rim, gdje je imao naći svoj križ. 

U svojim napastima i tjeskobama sjetimo se Kristo¬ 
ve molitve. Pridružimo joj svoju, koja ne će uvećati nje¬ 
zine vrijednosti; no koja će nas uvesti u potrebno ras¬ 
položenje, da nam ona koristi. 


Moliti, jest za nas, poput Krista, popeti se na goru, 
k vrelima snage i mira, tišine i života. Jest u isti mah 
ojačati se i stati na obranu, zaštititi se Božjim štitom 
i očeličiti svoj mač za borbu. Jest priznati, da nijesmo 
ništa, ali da s njime možemo sve. A kada to načinimo, 
ne bojmo se. Za ostalo se ima nebo pobrinuti. 

Onoga dana, kada Isus Krist, žrtva tjelesnog oduše¬ 
vljenja množine, koja ga je htjela proglasiti kraljem, bi 
prisiljen umaći nepoželjnoj slavi, povuče se kao obično 
na goru. I dok je molio, vidje u daljini, kako se njegovi 
bore na jezeru s valovima. Jedna od onih nenadanih 
oluja, kakve pozna Galilejsko more, i koja u deset mi¬ 
nuta postane opasna, bacila je apostole u pogibao, i oni 
sn u svojoj tjeskobi bez sumnje mislili na njega. A on, 
moćan i dobar, kad je svršio svoju molitvu, dođe 
ravno, kaže Evanđelje. A jer je trebalo ići ravno, i 
budući bi svako zakašnjenje bilo kobno, on dođe hoda¬ 
jući po vodi. 

Tako on čini za svoje vjerne. 

Doći će, nakon što je molio. Hodati će po vodi ovog 
mora nesreća, kakvo je naš život, ili onog mora oluja, 
kakvo je naša duša. Reći će: »Ja sam! Ne boj se!« ... 
A čamac će, kao u evanđeoskom pripovijedanju, prista¬ 
ti uz obalu- 

Obala jest mir srca; jest sigurnost nakon smučeno- 
sti ili poraza; je3t novi početak življenja na boljim te¬ 
meljima. Obala napokon jest nebo. Nebo, zadnji cilj ze¬ 
maljskog naprezanja, boravište konačnog mira u veselju 
nagrade, vječni zaton, kamo Krist daškom svoje molitve 
tjera naše lađe, i gdje će pristati pravednik. 

ISUS I ŽIDOVSKA VLAST 


U svojoj Poslanici Rimljanima rekao je 
sveti Pavao riječ, koju često navode, mnogo rjeđe raz¬ 
matraju, bilo oni koji vladaju, bilo oni koji se pokora¬ 
vaju : »Nema vlasti, da nije od Boga«. 

Pače i vlasti, koje dolaze od čovjeka, 1 koje imadu 
za osnov bilo ugovor po slobodnom pristanku, bilo pače, 
u izvjesnim slučajevima, silu, i te vlasti proizlaze od Bo¬ 
ga. Jer, uglavnom, ni jedan čovjek nema prava da 
upravlja drugim. Mi smo slobodni, a što je priroda ili 
prigoda mogla dati ovome ili onome nešto nadmoćnije 
ne povlači sa sobom pravo nad osobom drugoga. Što 
dakle dopušta jednom čovjeku ili jednoj skupini ljudi 
da vladaju? To može biti samo neka vrst punomoći, 
koja imade za prvo načelo samoga Boga. 

Bog je načinio čovjeka društvenim, a jer društvena 
skupina ne može opstojati bez veze, to će reći bez vla¬ 
sti, ona postoji i djeluje po Bogu, i Bogu ide poštovanje, 
koje njoj iskazujemo. 

Budući da je tako, Isus se nije mogao lišiti, da ne 
poštuje vlast, i da joj se ne podvrgava u mjeri, koju je 
dopuštalo njegovo djelo. Ne da bi on ikome morao biti 
poslušan; no on je dugovao primjer svima. Taj je pri¬ 
mjer, da li to treba spominjati, on dao u tome kao i 
u svemu drugom. 

Kao privatan čovjek, ako je dopušteno upotrijebiti taj 
izraz, u svemu se pokoravao zakonima svog naroda. S 
voljom se podvrgao obrezanju; obdržavao je subotu; 
plaćao porez; posjećivao sinagogu; u Jeruzalem išao re¬ 
dovno na svetkovinske dane. 

Izgleda, da ga u njegovu javnom djelovanju moramo 
naći, gdje još više poštuje vlast, zbog mnogo ozbiljnijih 
posljedica, koje je moglo tada izazvati njegovo držanje. 

U njegovo je doba posve osobito trebalo raditi na 
umirivanju duhova poštujući ustanove i ljude, u kojima 
su se one utjelovljivale. Židovski je narod bio duboko 
uznemiren. Nije bio kadar strpljivo podnositi rimski ja¬ 
ram, koji mu se činio obeščašćenjem, pa se od vremena 
do vremena podizao u šovinističkom (pretjeranom) po- 

letu, koji bi se pretvarao u bijesno ludilo. Nastajale su 
česte pobune; bile bi ugušivane u krvi: međutim, kao i 
uvijek, ta krv, koja je zalijevala korijen mržnje, činila 
je, da se mržnja ponovo rađala još življom i bjesnijom 
nego ikada. Nakon jednog takvog ustanka dvije tisuće 
ustaša biše na križ razapeto pred samim gradskim vra¬ 
tima. Užasan prizor, na koji su od bijesa urlali ti rodo¬ 
ljubi židovski, koje su nazivali Z e 1 o t i m a. Posljedak, 
što se tiče utišanja, bio je u tim đivljm dušama neke 
vrsti strahotno oduševljenje, mrtvački zanos prosjajivan 
ođsjevima krvi. 

A nad svim tim, kao i uvijek, još unutarnje nesloge: 
takmičenje sljedbi, borbe za utjecaj, prikrivene zavisti, 
bučne prepirke, sumnjičenje, mržnja, dojavljivanje, gra¬ 
đanski rat duša. 

Ako je Isus ljubio domovinu, morao je, izgleda, radi¬ 
ti na taj način, da jače stegne veze, koje mogu, skuplja¬ 
jući sve snage oko zakonite vlasti, oboružati je još za 
obranu zajedničkog dobra. 

U časovima nemira i nesloge, kad se svi elementi 
(sastavni dijelovi) jednoga naroda razdvajaju i prosi¬ 
paju izručujući taj narod kao lješinu svakom kvascu 
rastvaranja, za rodoljube je dužnost jasno zacrtana. 
Mora se, ako je iole poštena vlada, skupiti se oko nje, 
i ne suzbijati je pod izlikom političke oporbe ili sličnih 
naklonosti. Opći je spas u pogibelji; lijek može doći je¬ 
dino od jedinstva akcije; pa makar ta akcija bila ne¬ 
potpuna, treba se pokoriti i slušati. 

A Isus je ljubio svoju domovinu. Nije mu bio stran 
taj osjećaj na pol nesvijestan, na pol promišljen, koji 
se zove rodoljublje; u njemu je on bio samo plemenitiji 
i potpuniji, nego li u nama. Mjesto onoga instinkta sla¬ 
bosti, koji u nama veže patriotizam, pa ne znam kako 
bio svet, za naš bijedni rodni kraj, i kojim promatramo 
dom, rodno tlo, domovinu, u neku ruku kao utočišta, 
kao za ribara u oluji što je mirna obala, a za plašljivo’ 
i slabo dijete majčino krilo, mjesto toga, sve je kod Isu¬ 
sa bilo veliko i savršeno. Međutim on je ljubio svoj na¬ 
rod, i ako njegovo shvaćanje bezgranično nadilazi naše 
domovinske nazore, ono ih je ipak obuhvatalo, kao što 

neizmjemost obuhvaća atom. Kao čovjek uvijek je imao™ 
posebnu i osobitu sklonost prema onome tlu, na koje ga, 
je postavio njegov Otac. 

A ipak, čudne li stvari! kad čitamo Evanđelje, vidi¬ 
mo neprestano Isusa u borbi sa vlašću. Posebno njegovo 
djelovanje u Jeruzalemu, — ovamo je dolazio od vre¬ 
mena do vremena prilikom svetkovina — jest u vječnom 
sukobu s vlastima. 

Zašto to? 

Zbog toga, jer ne znam kako poštivao vlast, i ne 
znam koliko želio sačuvati mir, Isus se nije mogao odre¬ 
ći, a pogotovu ne zaboraviti svoga djela. Poštivanje nije 
snaga, ono je granica; ono služi da ne uništava, ono ne 
služi da gradi. A Isus je došao graditi i u djelo privesti 
jednu silu. Ako dakle na svom putu nalazi otpor, on mo¬ 
že samo jedno učiniti, razbiti ga, i pri svakom susretu, 
mora čuvati, na korist svoga djela, svoju slobodu. 

Eto što treba razumijevati, kada se pristupa prou¬ 
čavanju Isusovih odnosa sa židovskim vlastima. Postoji 
lažna sloboda, koja se sastoji u suđenju bez prava, U 
preuzimanju bez ovlaštenja, u suđenju bez vlasti. No ne¬ 
ma mjesta, da se ičega slična bojimo sa strane onoga, 
koji posjeduje svako pravo, i u kojem stoluje sva mu¬ 
drost: njegvo će vladanje biti uvijek razborito; on će 
pak znati pokazati, da je gospodar, gospodar svojih 
djela i svoj gospodar. 

Evo baš jedne zgode, gdje se najživlje pokazuje ta¬ 
kvo držanje. Iznio nam ju je sveti Luka. 

Isus je bio u Galileji, prema tome pod vlašću Hero- 
dovom. Kako je propovijedao pred velikom množinom 
naroda, dođoše mu farizeji i hineći brigu za njegovu 
osobu, rekoše mu: »Iziđi i idi odavle, jer Herođ 
hoće da te ubije.« 

On odgovori: »Iđite te kažite onoj lisici: 
Evo, izgonim đavle i liječim danas i su¬ 
tra, a treći dan ću potpuno svršiti dje¬ 
lo svoje. Ali danas i sutra i prekosutra 
treba mi ići, jer ne ide, da pogine prorok 
izvan Jeruzalema.« 

Kakve li riječi! kakva li mirna veličanstva! kakve li 
Jednostavnosti! kakve li vlasti! Da li je on dosta slobo¬ 
dan? Pokazuje li se dosta gospodarom? 

»I d i t e te kažite onoj lisici.« Pravim ime¬ 
nom naziva tog okrunjenog podlaca, kukavicu i sjecite- 
Ija glava! Da li će uliti hrabrosti onima, koji u časovi¬ 
ma gađenja i iznemoglosti, imajući pravo govoriti, bu¬ 
dući da imaju dužnost govoriti, misle da služe Bogu, 
ako se ograniče na kukavičku, šutnju? Da li će opet po¬ 
učiti o pravima istine one, koji u istim časovima, na¬ 
stoje pod izlikom razboritosti i ljubavi k bližnjemu za¬ 
tvoriti usta Kristovim predstavnicima? Kao da je čo¬ 
vjek razborit, samo pod uvjetom, da bude kukavica! 
Kao da čovjek služi istini, samo ako je skriva pod va¬ 
gan! I kao da čovjek ljubi svoju braću u tolikoj mjeri, 
u koliko ih prepušta lukavosti njihovih neprijatelja i nji¬ 
hovim nasiljima! 

A šta treba reći onoj lisici Herodu? 

Recite mu: evo, izgonim đavle, dovršavam liječenje; 
radim svoje djelo danas, sutra i idućeg dana. Zatim je 
vrijeme moći tmine. Znati ću trpjeti ono, što će trebati 
trpjeti. Dotle činim, što moram činiti. Nakon tih triju 
dana jest smrt, ali smrt, jer ja jioću, i smrt gdje ja ho¬ 
ću, a gdje ja hoću, nije kod tebe, kralju galilejski, nego 
u Jeruzalemu. 

»Jer ne ide, da prorok pogine izvan Je¬ 
ruzalem a.« Vojnik mora pasti u borbi, radnik na 
svom poslu, pastir usred svog puka; prorok mora umri¬ 
jeti u Jeruzalemu. Ali dotle ja idem svojim putem! Moj 
je dan danas, sutra i dan iza toga. Radim svoje djelo 
usprkos vama; radio bih ga, ako bi trebalo, i protiv 
vas; ne bojim se i ne dopuštam vam, da mi kujete 
okove! 

Takvo je Kristovo držanje prema vlasti. Nikakvo 
izazivanje; ali uvijek, pa štogod se dogodilo, sloboda. 

Pravo govoreći, Isus nije trebao često biti u prilici, 
da se koristi tom slobodom prema Herodu. Istom ga je 
kasnije imao naći na svom putu i to mimogređ. No ne¬ 
što je drugo židovska vlast. 

Isus se je postavio na vjersko područje; a u Jeruza¬ 
lemu su vjera i politika imali jedan te isti interes. Crkva, 
i država su se poistovjetovali. Prema tome su, zbog sa¬ 
me stvari, morali posredovati Sanhedrin, veliki svećeni¬ 
ci, farizeji, književnici. A u kojem će to oni smjeru uči¬ 
niti? U tome je čitavo pitanje, jer Isus ništa ne mijenja 
u svom djelu. Ali oni, oni ga mogu primiti, razumjeti 
ga, štoviše u njemu sudjelovati. Hoće li oni tako? 

Unaprijed znademo odgovor! Uza sve to nije neko¬ 
risno spomenuti mu uzroke: u toj se čudnoj drami od¬ 
nosa Isusovih s mogućnicima sakriva više od jedne po¬ 
uke. 


Isus je u sredini, o kojoj govorimo, imao protiv sebe 
dvije sile, koje nipošto ne opraštaju onima, koji udare 
na njih. 

Prošlost je imao protiv sebe. 

Strast je imao protiv sebe. 

Prošlost je sila. To je korijen, iz kojega smo izišli, 
i što dublje taj korijen prodire u zemlju, to je ođpomiji. 
Imademo nagon za vječnim, za konačnim: to je znak 
naše sudbine; međutim to lagano postaje manom i stra¬ 
šnom opasnošću, jer je teško osloboditi se dostatno 
onoga, čega uvijek u tome osjećaju ima više ili manje 
sebičnog. 

Prošlost jest ono, što nas je stvorilo. Mi smo sami, 
na neki način, ono, što u njoj branimo. Zato borba za 
prošlost poprima u ograničenim mozgovima trpkost i za¬ 
slijepljenost životne borbe. Može se tome izbjeći, ali te¬ 
ško, jer tada treba izaći iz sebe samoga, osloboditi se, 
otkinuti se, u neku ruku uzdići se iznad svoga vremena, 
a to je vježba, koja nije svakome na dohvatu. U tome 
može potpuno uspjeti samo genij (veleum), može uspje¬ 
ti svetost. A genij je nešto rijetko kao i svetost. 

Poput visokog vala, koji se uzdigne iznad valovlja 
i nadvisuje bijele pjenaste grebene valova, tako se u 
ljudskom oceanu, od vremena do vremena podigne koja 
glava i gleda: to je genij. Međutim brzo ćemo izbrojiti 
ljude takove vrste! A svagdašnje jest rutina (izvježba¬ 
li 


nost), jest žestina u toj rutini. A svagdašnje jest, da se 
postavljene vlasti i uređena tijela nastoje osigurati ne 
brinući se za išta drugo. Vlastita ih korist posve obuzi- 
mlje, nove ih ideje (osnove) zabrinjavaju, svaka ih smje¬ 
lost straši, radije gledaju prošlost nego li budućnost, a 
budući da se svako napredovanje naprijed provodi pre¬ 
ko ruševina i ostataka onoga, što više ne može živjeti* 
posve je shvatljivo, da se predstavnici prošlosti opiru 
poticajima i suprotstavljaju se obnavljanjima. 

A Isus je bio početnik takvoga stupnja kakvoga, 
malo njih i zamišlja. 

Pred sobom je našao židovstvo, vjeru od Boga nadah- 
nutu, no u svojstvu preteče, a prema tome u nesavrše¬ 
nom svojstvu, i koja, budući je Krist došao, nije više 
ima la razloga da postoji. Krist je dakle došao plame¬ 
nom svoje riječi spaliti to osušeno, od sada nepotrebno, 
drvo. Nije li to dosta da bude sumnjiv, pa i onom rela¬ 
tivnom povjerenju, na koje je u početku morao naići? 

Danas više ne shvaćamo, kako je Isusova nauka bi¬ 
la prevratnička u očima židovstva. Budući smo prožeti 
kršćanskim načelima, koja već vjekovima vladaju ljud¬ 
skom mišlju, ni ne zamišljamo si, kako su čudna novo¬ 
tarija ona bila u očima jednog Židova Tiberijeva doba. 

Isus se, bez sumnje, predstavljao s naslovima: ta ne 
radi li se, da nevinima proglasi one, koje osuđuje. Me¬ 
đutim kakvim izrazima on o njima govori ? »Da n i j e- 
sam načinio djel a«, kaže on, »koja nitko 
drugi nije načinio, ne bi imali grijeha; 
ali oni su ih sada vidjeli i zamrzili su me¬ 
ne i mojega Oca.« Vidi se, židovski zločin nije u .to¬ 
me, da bi im se činila Isusova nauka čudnom ili' gotovo 
sablažnjivom; u tome je, što nijesu htjeli provjeriti 
njegova prava, i što su tvrdokorno ustrajali u tome, da 
u njemu ne vide do li jednoga prevratnika bez puno¬ 
moći. 

Svakako stoji, đa je bilo izlike za protivljenje, a ts 
je protivljenje moralo imati lijepo lice. 

Svatko zna, s kakvim je izrazima Isus iznosio svoj 
zakon: Mojsije vam je rekao to; a ja vam kažem ova. 

Mcn'sije je zapovjedio to; a ja vam zapovijedam ovo. 
— Misli li se na to? Židovima tako govoriti! Nastupiti 
protiv Mojsija i njegov zakon preudesiti! ... Bilo je to 
svetogrđe i u isto vrijeme zločin veleizdaje domovine. 
Jer Mojsije je za jednoga Židova značio narod, značio 
vjeru, značio politiku. Nije se moglo dirnuti u Mojsija, 
a da se sve to ne uzdrma. 

Isus je navještavao ruševine hrama. A i hram je 
značio narod, i vjeru, i politiku. Oborio se na svećenstvo 
toga vremena. A svećenstvo je značilo vjeru, i politiku, 
i narod. Isus je govorio poganima, i najavio im, da će 
biti uvršteni u njegovu Crkvu. Židovski je ekskluzivizam 
bio star petnaest vjekova. Sam je Bog ogradio Židove 
od pogana, da ih očuva od lieznaboštva. A kad je došao 
čas, kad pred vjerskom mišlju ne će biti ni Židova, ni 
pogana, ni Grka, ni Barbara, nego čovječanstvo, bilo je 
izvanredno teško tu nauku uliti u tako ograničene i na- 
dute židovske mozgove. 

A šta bi bilo, da se ograničenosti i nadutosti pridru¬ 
že Iieemjerstvo i opačine! A to je bila činjenica kod je¬ 
ruzalemskih mogućnika. 

Čovjek se pita, kako se moglo dogoditi, da se Isus, 
»sama blagost«, pokazao tako tvrdim prema zakono- 
znancima i svećenicima. U tako je postavljenom pitanju 
trag vrlo česte obmane. 

Ili zar ne žele mnogi u Isusu Kristu vidjeti samo 
J a g a n j c a Božjeg, biće krotko i ponizno 
srcem, čovjeka ljupkih priča i slatkih govora, pa 
možda i još mladića, kovrčaste kose, lijepe brade i žen¬ 
skih ruku, kako ga prikazuju kojekakve pobožne sličice. 
A Isus Krist baš takav nije. Jest krotak i ponizan sr¬ 
cem, i to je prije svega; međutim kad treba, on je stra¬ 
šan! On nam predstavlja sva Božja lica. A on je o Bogu 
rekao dvoje: on je Otac, u čijim su očima izbrojene 
sve vlasi s naših glava, i on je onaj, o kojemu je sam 
rekao: »Strašno je pasti u ruke Boga živo¬ 
ga!« Koliko je njegovo milosrđe osigurano pokajanju 
i njegovo smilovanje slabosti, toliko je željezan prema 
oholosti i himbi. 


Pogledajmo dakle, kakvi su bili ljudi, koji su u Isu¬ 
sovo vrijeme držali vlast u svojim rukama, pa ćemo ta¬ 
da razumjeti njegovu strogost. 

Ovdje ćemo razlikovati dvije aristokracije (stalež 
odličnika), koje je Isus morao jednako pobijati: sve¬ 
ćenička aristokracija i aristokracija 
znanosti. 

Prva je obuhvatala dobar dio svećenika i zakono- 
znanaca. A svećenici i zakonoznanci su sačinjavali S a li¬ 
li e d r i n, skupštinu, koja je u isti mah bila sudište, 
parlamenat i sabor. 

Ti su ljudi, i ako su se nazivali s a d u c e j i, to će 
reći pravedni, bili, u dnu duše, ljudi zlata i spletka¬ 
renja. Trgovali su s pobožnošću, a nijesu se za nju bri¬ 
nuli. Pravo je svećenikovo, rekao je sveti Pavao, da živi 
od oltara; ali jao svećeniku, koji živi od oltara, a ne ra¬ 
di za oltar. A oni su se zadovoljavali laganim izvanj¬ 
skim izgledom službene pobožnosti. 

Oni, odvratna smjesa oholosti i podlosti, okrutnosti 
i zlobe, strahovlade i ropske poslušnosti, tištili su narod* 
mrvili ga svojom glupom ohološću i svojom nađutošću, 
a zatim se okretali, da u prah padnu pred slugama 
Rima. 

Bili su konzervativei (čuvari starih uredbi), razu¬ 
mije se samo po sebi! Ali Bog zna, koliko se pod tim 
nazivom, časnim u sebi, često puta krije surove sebi¬ 
čnosti i podmuklosti. Koliko je cijenjen konzervativac 
onoga, što drži da je dobro i pravo, toliko je pak kon¬ 
zervativac i to konzervativac svojega mira, svojega obi¬ 
lja, svoga društvenog položaja, toliko je takav čovjek 
gadan i s pravom preziran. Čovjek nema prava, da svo¬ 
je predrasude stavlja u opreku s istinom, što prola¬ 
zi, svoju korist u opreku sa dobrom, što hoće napri¬ 
jed, svoj glupi način života s napretkom Božjim. To 
je zločinstvo prema Bogu i prema ljudima; to je grijeh 
protiv Duha Svetoga, grijeh, »koji se ne oprašta.« 

Svećenici su dakle bili konzervativci —• u tome smi¬ 
slu. Malko su se s Mojsijem izrugivali; međutim Mojsi¬ 
je je njima donosio vlast, donosio čast, donosio korist. 


i ođ toga su imali puna usta. Bili su prvoborci ustaljena 
reda, čuvari stanja stvari. Biti u dobrim odnosima s 
Rimljanima, zadržati svoj utjecaj na narod, živjeti na 
širokoj nozi i dobro jesti, bilo je za njih sve. Vjera im 
nije bila cilj, nego sredstvo; Mojsije im nije bio učitelj, 
bio im je dobavljač. A što se tiče Mesije, ili nijesu na 
njega uopće mislili, ili su se na nj malo obazirali, kao 
na nešto, što malko smeta; ili pak, ako li bi se udosto¬ 
jali očekivati ga, računali su, da će od njega stvoriti 
svog čovjeka i pomoću njega izvući slavu i kor'st. 

Takva je bila svećenička stranka u Isusovo vrijeme. 

A uz te odličnike (aristokrate) svećenstva, bili su i 
»đličnici (aristokrate) znanosti. Naučitelji, zakonoznanci, 
gotovo svi farizeji, to jest odijeljeni, odlični, 
ljudi knjige, koja je knjigom Božjom, ali kojoj oni prave 
tumačenje ljudsko, i to tumačenje ljudi ograničenih, i 
ljudi tvrdoglavih, i ljudi naduvenih ohološću, koji s vi¬ 
soka gledaju one, koji ne dosižu do prave znano¬ 
sti, kako oni kažu, i ništa se ne razumiju u p u t e v e 
Božje. 

Za njih je dužnost u ispunjavanju mnogobrojnih pro¬ 
pisa, koje popisuju kao ljekarničke propise. Ćudoređe je 
za njih neko umovanje, a vjera samo postupak. Ako ne 
znaš propisa, izgubljen si, a ako kupiš jaje, koje je sne- 
ieno u subotnji dan, blagi će te Hillel poslati, da ga u 
paklu popržiš. Šamai te, istina, pomiluje! 

U Talmudu se nalazi čudna raspodjela, na pol smi¬ 
ješna, na pol ozbiljna, koja divno slika duševno stanje 
tih ljudi. 

Ima, tu se kaže, sedam vrsta farizeja: 

S t r v e n i farizej, koji hoda zgrbljenih leđa, pod 
teretom zakona, kojega smatra da nosi na svojim rame- 
*ima. 

Koristoljubivi farizej, koji kao da traži no¬ 
vaca, prije nego li će izvršiti koji propis. 

Krvavog čela farizej, koji zbog stidljivosti hoda 
zatvorenih očiju, i koji će glavom lupnuti o zid. 

Uobraženi farizej, koji nosi široku i lepršavu 
haljinu. 


Farizej, koji radi za svoj spas, uvijek u po¬ 
trazi za kakvim dobrim djelom, i koji uvijek ima izgled 
da će ti reći: šta treba načiniti, i ja ću načiniti. 

Napokon farizej, čiji je pokretač strah, po¬ 
put Joba, i farizej, čiji je pokretač 1 j ub av, po¬ 
put Abrahama. 

I ova je zadnja vrsta sigurno postojala. Jer je iz nje 
sutradan nakon Isusove smrti, moralo izaći odličnih krš¬ 
ćana: na primjer sveti Pavao, koji je bio uvjereni fari¬ 
zej — posve jednako, kao što je iz Sanhedrina morao 
izaći Josip iz Arimateje i Nikodem. 

Međutim to su bile samo iznimke. Uzeti u cjelini, ti 
su ljudi bili posve jednaki, i ništa nijesu vrijedili. Sve¬ 
ćenički funkcioneri ili službenici znanosti, svaki je poka¬ 
zivao istu oholost, isti prijezir prema siromašnima; krili 
su istu škrtost i istu nečistoću. 

Oholi ljudi, što su živjeli od kreposti drugih, a ga¬ 
zili krepost u svom srcu; lukavi kazuisti, koji su savje¬ 
stima natovarivali nepodnošljive terete, kojih su se ču¬ 
vali da i vrhom prsta dotaknu; p o b i j e 1 j e n i gro¬ 
bovi, kako ih je nazivao Učitelj; sadrena lica, gnjusna 
i vidjeti; ljudi u isti mah sladunjavi i krvoločni: on ih 
je dobro poznavao! Govorio im je, pod Salamonovim tri- 
jemovima, pokazujući ravno pod Maslinskom gorom, 
na novo isklesane grobne fasade, koje se još i danas is¬ 
tiču nad Cedronskom dolinom: Vidite one grobove, sliče 
vama! Izvana su bijeli, a iznutra su puni kostiju i gnji- 
loće.. Dobro ste učinili, što ste ih uresili: na vas je i spa¬ 
dalo! Vaši su očevi ubili proroke, koji tu počivaju; vi 
dovršavate njihovo djelo, dobro je, vi ste pravi njihovi 
sinovi! 

U takvim prilikama, kakva je vrsta odnosa mogla 
postojati među Isusom i narodnim knezovima ? 

Isus sa svojom slobodom; narodni knezovi sa svojom 
podmuklošću i svojom sramotom: bio je to nemogući 
spoj, a rastava sigurna. A isto tako je sigurno bilo, da 
će u tom lomu vođe imati prvu riječ . 

Pomislite dakle, koliko li im je smetao! ... Ne možeš 
više lagati! Ne možeš više varati svjetine! Taj je proni¬ 
cavi pogled skroz na skroz probijao sve njihove sofizme! 


Ona jasnoća istine, koja je izbijala iz svake njegove ri¬ 
ječi, odmah je na njegovu stranu privukla one, koje su 
oni teškom mukom bili predobili! A us to nevjera, ne¬ 
pravedni dobitak, zvjerstvo, razvratnost, što je hramski 
zidovi zaštićivali, što se zalijevalo vodom za čišćenje 
grijeha i smatralo se očišćenim, sve je to bilo izvučen* 
na danje svijetlo i tu prijezirom satrveno. Odviše je to! 
Pod svaku se je cijenu trebalo braniti, i prije nego li 
postane svemoćnim, ugušiti taj glas naroda, koji je ne¬ 
odoljivo rastao pod koracima novoga proroka. 

Tako se razjašnjava njihovo duševno stanje. 

I eto ih, kako se spremaju na boj pod udarcem stra¬ 
ha, koji ih obuzimlje i zavisti, koja ih grize. Nikakvo ih. 
grizođušje ne zaustavlja; nikakva ih nevjera ne uzne¬ 
miruje. Tražit će lažne svjedoke; slati će poslanike, da 
nastoje Isusa uhvatiti u. njegovim riječima, obasut će ga 
zlobnim cjepidlačarenjem i izdajničkim pitanjima; ušu¬ 
ljati će se među svjetinu, da šapuću pakostne laži: »T* 
je čovjek, koji živi na tuđi račun! Druži se s grješnici- 
ma! Neprijatelj je našeg naroda! Čini čarolije i u savezu 
je s đavlima!« ... To je sramotni rat, prijatelj himbe i 
tmine. 

A šta biste htjeli, da Isus učini pred tim ratom? Del 
izbjegne sudaru? To ne može! Za to bi trebalo prepu¬ 
stiti mjesto, odustati od svog djela i ugušiti istinu. Da li 
je to moguće ? I da li bi to bila prihvatljiva krotko s t, 
krotkost, koja bi stojala te cijene? 

Krotkost se ne sastoji u tome, da se ništa ne mrzi.. 
Još manje se sastoji u pomirenju sa zlom, prije nego li 
se i pokušao lijek. To je nehaj, duševna bljutavost; ta 
je ono, što danas nazivamo diletantizmom. A di¬ 
letantizam je odvratan; jer i dobro i zlo za njega im adu 
istu vrijednost; jer mjesto silne mržnje, o kojoj govori 
pjesnik, on imađe samo fini smiješak, koji dijeli svak»- 
me prolazniku. A takvo držanje jest kukavičko. A zlo se- 
mora mrziti s istom snagom, kojom se ljubi dobro. 

A Isus je ljubio dobro. Ljubio ga je svom žestinom 
čovječanske duše i svom neizmjemošću božanske na¬ 
ravi. Što biste htjeli, đa učini? Kakvim je okom moga* 


gledati te licemjerce, te ljude zlata i blata, te vjero¬ 
lomne? Šta bi on suprotstavio tome spletkarenju, koje 
nije težilo ni za čim više nego da uguši njegovo djelo i 
da zatvori drugima, kako je on govorio, vrata Kraljev¬ 
stva nebeskoga, kroz koja oni sami ne ulaze? On je mo¬ 
gao samo jedno načiniti: raskrinkati ih, i, ako se je¬ 
dnoga dana pruži dobra prigoda, staviti nogu na to 
zmijsko gnijezdo uz opasnost da u njem nađe smrt. 

Eto razjašnjenje one žestine, o kojoj izvješćuje 
Evanđelje. Ima ih, koji se na to sablažnjavaju! Međutim 
bila bi sablazan ne vidjeti je. Jer briga za njegovo djelo 
i ona bezimena želja za spasom ljudi, koja ga izgara, 
moraju u Isusa proizvesti onaj strastveni zanos protiv 
zapreke i onih, koji je podižu. Ako ima smilovanja s 
onima, koji iz slabosti čine zlo, može naći samo srdžbu 
za one, koji zlo brane, koji ga goje, koji ga sistemati¬ 
ziraju, koji ga iskorišćuju. Onima se Isus, potaknut lju¬ 
bavlju, suprotstavlja svom snagom svojega bića. 

Da, to je ljubav k njegovim sinovima, koja ga baca 
u one izljeve srdžbe na one, koji hoće da mu ih oduzmu. 
Duša zažarene peći, odakle je izlazila proždrljiva vatra. 
Ipak je on zapaljivao tu vatru jedino na ognjištu lju¬ 
bavi. Međutim imao je gromovite riječi, prokletstva, 
zbog kojih se uzdrhtavalo! Izvjesnih dana predavao se 
činima po izgledu ludim. Sa svežnjem užeta gonio je 
pred sobom one, koji su u korist svećenika trgovali u 
hramu. Satirao je farizeje, odavajući ih Bogu i ljudima, 
prijeteći im osvetom, kakvoj nema imena. A to je bio 
krik one ljubavi jake kao smrt, i one zavisti 
okrutne kao pakao, o čemu govori Pjesma 
nad p j e s m a m a. A to se svršavalo potokom suza: 
.»Jeruzaleme! Jeruzaleme! koji ubijaš 
proroke, koje ti Bog šalje, koliko puta 
htjedoh skupiti djecu tvoju kao kvočka 
piliće svoje pod krila, i ti nehtjede!« 

Ne pretjeruje li Isus Krist u onome svemu, što daje 
srdžbi, na korist istini i pravdi? 

Njegov su primjer slijedili. I to je razjašnjenje mno¬ 
gih kriza (vrhunac zapletaja) u povijesti kršćanskih 
uljudbi. 


Svećenički knezovi nijesu mrtvi. Ni Isus Krist nije 
mrtav; on i dalje živi u svojoj Crkvi. A sudar je uvijek 
spreman, da nastane, a motivi su uvijek isti. 

Vlast nije škola kreposti. Kad ona ne nalazi pokva¬ 
renih ljudi, nastoji više nego jednom da ih pokvari. A 
jer ni Crkva nije savršena, budući da u njoj ima koješta 
ljudskog, borba nije ni blizu svršetku; ispunit će bez 
sumnje vjekove. 

Kakvim okom treba promatrati taj sukob? Ponaj¬ 
prije pravednim okom, a zatim sa željom da sa svoje 
strane pomognemo dobrom djelu. 

Svakoj vlasti treba prepustiti njezino područje; treba 
žaliti zahvatanja u tuđe pravo, koje se moglo dogoditi, 
u izvjesnim vremenima, sa strane ljudi, koji predstav¬ 
ljaju Crkvu. Dogodilo se, i ničemu ne bi služilo to nije¬ 
kati, a to bi značilo pomanjkanje pravičnosti. Živjela 
istina! pa i onda kad nam nije ugodna. Međutim bu¬ 
dimo uvjereni, da takav nije osnov nesuglasica između 
Crkve i vlasti. To su samo oni ljudski dogođaji, koje ni 
jedna ustanova ne izbjegava, i koji uprav odviše raz¬ 
jašnjavaju opojnost vlasti i njezine obmane. Osnov 
stvari jest drugdje; on je isti kao u Kristovo vrijeme. 

Krist je smetao oholosti i nepravdi velikih svećenika. 

I Crkva također smeta sa svojim ponosom, sa divnom 
nezavisnošću, koju pokazuje. Ona ne zna pngibati ko¬ 
ljena! ... Pred Bogom da, ali pred ljudima, nikada! 

Imade ona svoj iskreni govor, pa ne znam šta se dogo¬ 
dilo, i čuva, pa i posred općenite bljutavosti značajeva, | 

ponosno i plemenito stanovište dužnosti. 

A to pak smeta! To ogorčava; jer ne dopušta u miru 
uživati nepravedne uspjehe; jer kvari izvjesne kombina¬ 
cije (nakane), koje su izgledale zgodne; jer oni nezgo-, I 

dni prigovori otvaraju oči poštenim dušama, koje su 
teškom mukom priđobivene. 

Šta se tada događa? Nepravedne vlasti prave osnove 
protiv Crkve, kao što su ih pravile protiv Krista. 

Mi to ne ćemo promijeniti. To je redovito stanje, 
istine na zemlji. Istina je poput onih lutajućih vitezova, 
koji su spavali u oklopu i pričinjali se, da su samo na¬ 
slonjeni na koplje. 


Pitanje za nas jest, da se priklonimo dobroj strani, 
strani Učiteljevoj, i da prema svojim silama surađujemo 
na pobjedi dobra. 

ISUS I NJEGOVI UČENICI 

Jedna riječ, čini se, bolje nego li ikoja druga obu¬ 
hvata Isusove odnose s njegovim učenicima. Ljudi uz tu 
riječ vežu skučeni, često otrcani smisao; međutim ona 
ovdje poprima puni zvuk i više značenje: to je d o- 
b r o t a. 

Dobrota, koja dijeli svoje darove; dobrota, koja je 
sklona, dobrota, koja podnosi, dobrota, koja oprašta, do¬ 
brota, koja sve okrunjuje darom sebe same: sve se to 
nalazi u Isusovim odnosima s njegovim. 

Prvo očitovanje te dobrote i prvi čin Isusovih od¬ 
nosa s njegovim učenicima jest poziv. 

Znademo, u kakvim je prilikama nastao: Isus kao 
slučajno kupi na cesti svoje suradnike. 

Na obali mu Jordana pristupiše, nakon svjedočanstva 
Ivana Krstitelja, dvojica od prisutnih, galilejski ribari, 
koji su' tu bili došli na hodočašće. 

»Što želite?« reče im. 

»Učitelju, gdje stanuješ.« 

»Dođi t e.« 

Dođoše i tu ostadoše. 

Sutradan pođoše po svoju braću Sirnona i Jakova: 
»Našli smo Mesiju!« i njihova braća pođu za 
njima, razgovaraju s Isusom i predaju se. 

Peti se nađe na njegovu putu, na koji se spremao 
poći: »Ajde z a m n o m«, reče mu. I pođe za njim. 

I malko dalje, kako je išao u Galileju, susrete Nata- 
naela, koji je sjedio' pod kananskom smokvom, i pobra 
ga. 

Kad je stigao u Kafamaum i prolazio ispred cari- 
narskog ureda, vidi Matiju, carinika, i zove ga. A tako i 
ostale. 

Da li je potrebno reći, da su svi ti slučajevi uprav¬ 
ljani dubokim pogledima i najvišom voljom? Slučaj se 

svojim pravim imenom zove Bog, a sve, osobito što se 
tiče otkupiteljskoga cijela, sve je namjerno, raspore¬ 
đeno, uređeno s božanskom umjetnošću. 

Uostalom, đa ga dobro označi, Isus već kod prvog 
susreta, nekim od svojih učenika daje karakteristična 
imena za njihovo poslanje. To znači proricati, a uvo¬ 
đenje proroštva u tako priprosta zvanja, koja bi se mo¬ 
gla pričiniti slučajnim zvanjima, daje im boju vječnosti. 

Malko kasnije, kad hoće konačno sastaviti apo¬ 
stolsku skupinu, svakome označiti njegovo mjesto i nje¬ 
govu ulogu, provodi čitavu noć u molitvi na gori. Istom 
u jutro, kad je opet sišao k obali jezera, pristupa izboru 
temelja svoje Crkve: očiti znak onoga dubokog u nje¬ 
govim odlukama. 

Ipak su ti učenici bili nešto posve neznatno. Osim 
jednoga između njih, koji je izgledao, da ima nešto uče¬ 
nosti, — a kakve učenosti! — svi su bili siromašni ljudi 
bez ugleda, bez obrazovanosti. Bili su ništa; sve su mo¬ 
rali primiti od samoga Učitelja; no zato je onaj, koji ih 
je posvojio, bio bogat! I od prvoga je dana učinio i njih 
bogatima otvorivši pred njma budućnost. 

Budućnost! Kako li se ona predstavljala ganutim 
apostolskim pogledima? Kakvu Ii su sliku o njoj stva¬ 
rali? Smjelo bi bilo usuditi se ovdje na kakav odgovor. 
Međutim uza sve to izgleda očito, da ni jesu imali baš 
čiste predodžbe o svojoj budućoj ulozi. Malo pomalo biše 
upućeni v! svete tajne i istom korak po korak zađoše na 
stazu, kojom im je bilo ; ići. Sts. smeta? Nijesu li sva su¬ 
trašnja bogatstva bila sadržana u nejasnom današnjem 
pozivu, kao što je biljka u svoj svojoj snazi već sadr¬ 
žana u klici? Pa ne treba li pomisliti, da bi ti jadni ljudi 
bili smeteni zbog nerazmjera njihovih osoba s tom bu¬ 
dućnošću, da su znali, dokle se njihove težnje mogu pru¬ 
žiti? 

Biti temeljima Crkvi; jednim divnim dijelom sura¬ 
đivati na onome, što je sve svega svijeta, budući je to 
spas; otvoriti put narodima, koji će u povorci ići vjeko¬ 
vima i vjekovima, da se zaustave istom na pragu Vječ¬ 
nosti: to je bila njihova sudbina. Oni toga nijesu znali; 


ali jedno su znali, a to ih je posve ispunjalo zahvalnošću. 
Znali su, da moraju roditi rod; to je bila slika, 
koju je rado upotrebljavao Učitelj. A irnade li na svi¬ 
jetu. plemenitijeg dara od dara takve plodnosti? 

Da nam Stvoritelj, kaže sveti Toma Akvinski, nije 
dao do li samo naše biće, zadržao bi za sebe samoga ono, 
što je najbolje. No on je bolje postupao sa svojim stvo¬ 
renjima. Dao im je biti i drugima davati to bivstvo, ži¬ 
vjeti i stvarati život, raditi i biti izvorom rada, i zbog 
toga je plodnost života u svim svojim područjima nešto 
božansko. Zbog toga je onaj, koji je odbija, bezuman, 
u isto vrijeme koliko je i kriv; zbog toga srde nebo i 
zaslužuju prezir ljudi oskvrnitelji onih svetih veza, koje 
ujedinjuju dušu s tijelom, oni koji se usuđuju od te 
Božje radionice, od onog rasadnika Vječnosti, koji se 
zove kršćanski brak, načiniti sebičnu i sramotnu trgo¬ 
vinu. I zbog toga je upravo kukavica onaj čovjek, koji 
može duhom ili rukama proizvoditi, biti koristan svojoj 
braći, imati blagotvorno djelovanje nad sudbinom koje 
obitelji, jedne obitelji, jedne skupine, jednoga naroda, 
a koji se ograničuje na lijenu suzdržljivost. Zbog toga 
napokon onaj, kojega Bog zove poput učenika na du¬ 
hovnu plodnost na predavanje i razvijanje božanskih da¬ 
rova, ne će nikada imati dosta glasa, da blagosivlje Uči¬ 
telja, dosta srca da uživa dobročinstvo, dosta snage, da 
se pokaže dostojnim njega. 

Isus je bio dužan svojima pokazati, da to uvide. »N i- 
jeste vi mene izabrali, često im je govorio, 
ja sam vas izabrao!« Nemojte misliti, da ima- 
đete zaslugu dolazeći k meni i da mi donosite dobro¬ 
činstvo: u toj izmjeni, vi primate, ja dajem. Uzeo sam 
vas i uzimajući vas dajem vam; predani ste meni, i to, 
što meni pripadate, uzdiže vas. Vi ste kanal, kojim će 
proteći život, kojega donosim. Razilazeći se po svijetu, 
kojega ćete si sutra podijeliti, bit ćete kao rijeke, koje 
po ravnicama nose život; kao oblaci, koji idu. noseći 
plodnost u svojim bokovima. Vi ste glavne grane veli¬ 
kog stabla, kojega sam ja sam trup, a božanski sok, 
koji se penje i bez prestanka izlijeva vjeru svijeta, bit 
će o vas obješen kao bogato lišće o granje hrasta. 

Takav je bio smisao onako jednostavnog poziva 
upravljenog učenicima. Trebalo je nadati se, da taj dar, 
prva dobrota, koju nikakva zasluga ne pretiče, bude 
međutim popraćen svim posljedicama, koje dopušta. 

Prva od tih posljedica jest usrđnost. 

Ponajprije čovjek se ne može oteti dojmu, a da ne 
vidi nešto čudno, što gotovo iznenađuje u toj Učitelje¬ 
voj usrdnosti s učenicima. 

Isus Krist je čovjek svih; izgleda, da posebnim nači¬ 
nom ne bi smio nikome pripadati. Ostati samotnim u 
svom vlastitom životu, bilo bi nadvisiti, što je moguće 
više, djelo, koje treba izvesti. 

Isus Krist je Bog: ako se tako gleda, intimnost 
(usrđnost) ne samo ne izgleda, da ne pristaje, ona se 
čini besmislenom. Kakva intimnost može postojati me¬ 
đu Bogom i ljudima? 

Intimnost jest jednakost: jednakost postavljena, ako 
ne prirođena. Jest miješanje života; jest bratstvo sr¬ 
daca; jest njihova privoljena prozračnost; jest spojni 
most duše k duši; zajednica misli, želja, briga, ljubavi, 
sa uzajamnom i potpunom slobodom suđenja i prozira- 
nja u srce i dušu, svakog časa i do krajnjega dna. Pre¬ 
ma tome, kakve intimnosti može biti između Isusa Kri¬ 
sta i ljudi? Ljudi su tako sitni, tako slabi, tako čudno¬ 
vati, tako prazni. A on je tako nadmoćan, tako izvan 
svijeta i izvan života. 

Zar nije sudbina velikih bića, da žive sami, i da ne 
dopuštaju bilo kome, da prozre u onaj vlastiti kutić du¬ 
še, koji se zove intimnost? Mnogo je veleuma imalo pri¬ 
jatelja; međutim je istina, da to nijesu pravi geniji. 
Uzvišeni, ljudski bogovi, strahotni ljudi, kao Mikelanđe- 
lo, Shakespeare, Beethoven, Dante i pače iznad ovih, 
posvećeni ljudi, Izaija i Mojsije, nijesu uopće imali pri¬ 
jatelja. Imali su pouzdanika; imali su štićenika, traba- 
nata (obletača) svoje slave, pomoćnika svojem djelu, 
sluga skoro strastveno odanih srdaca; ali intimnosti u 
pravom smislu rečeno, ne. Njihova je duša bila odviše 
visoka; njihova atmosfera nije bila za disanje ljudima. 
Bili su kao obilježeni jednim znakom, strašnm i svetim. 


Koliko je božanski Učitelj veći nego li oni svi. Ni 
jedna ljudska duša ne može ući ovamo u poredbu, nije¬ 
dna misao ne može postati suparnicom ili samo dale¬ 
kom ftasljeđovateljicom njegove misli. Tko si može, a 
da ne bude pogrdan i besmislen, polaskati, da je od nje¬ 
ga slabiji? Biti slabiji znači poređivati se, a s njime ne' 
ma mogućega poređenja. Njegova razina? Beskrajnost! 
Njegova širina? Neizmjernost! Njegove brige? Brige 
samoga Boga! Tko će ući u njegovu intimnost? Tko će 
moći živjet: u takvoj atmosferi i, da ne problijedi, mo¬ 
triti te obzore? Nitko! 

Sve je to istina. Međutim imade ovdje nešto drugo 
osim veličine. Imade božansko uđostojanje, koje uz ne¬ 
izmjernog Isusa stvara umanjenog i kao po našem kro¬ 
ju Isusa, onoga Isusa, »koji se dade voditi«, kako kaže 
neki veliki čovjek, i koji zna biti velik, i vrlo velik, a da 
nama ni ne dadne osjetiti, da smo maleni. To je onaj. 
koji se pokazuje u Evanđelju. 

Neka predaja tvrdi, da je Spasitelj ublaživao sjaj 
svojih očiju, kojih se prevelika snaga slabo prilagođiva¬ 
la potrebama svagdanjega života. A posve je sigurno, 
da je ublažavao sjaj svoje duše i da je znao, kad mu se 
svidjelo, pokazati se na istoj nozi s drugim dušama ka® 
božansko zavodnički prijatelj. 

Tako je on radio sa svojim učenicima. Spuštao se đ* 
njihove razine; pružao je temelj simpatijama, intimnim 
vezama, usrdnim razgovorima, ljubavi punoj pouzdanja 
i nekoj obzirnoj veselosti, koje živahnost upravo probi¬ 
ja u Evanđelju. 

Kada ćs božanski Učitelj umnožiti hljebove na stra¬ 
nama, što nadvisuju jezero, ugleda kraj sebe Filipa, pa. 
poznavajući njegovu prostodušnost, koju će on više ne¬ 
go li jednom dokazati, reče mu bez sumnje ponešto ve¬ 
selim načinom: »Filip e, gdje ćemo uzeti dosta, 
kruha, da ga đađnemo svem tom svijetu?« 
Govorio je tako, da vidi, šta će on reći, primjećuje evan¬ 
đelista. A Filip poviče prostodušno: »Dvije stotine 
dinara kruha ne bi bilo dosta, da se sva¬ 
kome dadne jedan mali komad!« Ta mala 


crta pokazuje prijaznost, koja je vladala u odnosima 
Isusovim s njegovim učenicima. i 

I dobro pogledajte tankoćutnost toga svega. Nije to 
smijeh: smijeh je težak, bliz tvari, u njega poi/ajčešee 
ulazi po koje svojstvo oholosti i zluradosti; u/svakom 
slučaju pokazuje nepotpuno posjedovanje sebe,, jer nam 
se obično otme mimo nadzora volje. To je smiješak, do¬ 
brohotni smiješak, plemeniti, bliz duhu, umjeren, kao 
što sve mora tako biti u uzvišenoj naravi, kao što je 
Učiteljeva narav. 

Obično je način, kojim je Isus razgovarao sa svoji¬ 
ma, način neke blage ozbiljnosti, pun jednostavnosti i 
plemenitosti. On ih naziva svojim »prijateljima«, 
svojom »d j e c o> m«, svojom »d j e č i c o m«, svojim 
»m a lim stado m«. Zasebno im tumači ono, što je 
naučavao svjetinu. »V ama j e,« kaže on, »dano da 
čujete tajne kraljevstva nebeskoga, 
koje drugima govorim u pričama.« Često ih 
uzima na stranu, da razgovara s njima, sam s pojedinim. 
Poučava ih i tješi na putevima, od jednoga grada k 
drugome. Brine se za njih poput budne majke pozivaju¬ 
ći ih, da se odmore, kad je put bio dug, blagosivljajući 
njihov san, a on će sam moliti. 

Ili usred dana, kad vrućina postane prežestoka, i 
kada istočnjačko sunce, strašno, često ubojito, okomito 
baca na cestu svoju zasljepljujuću svjetlost, on ih odvo¬ 
di u stranu, pod kakvo veliko drvo, ili u jednu od onih 
špilja, koje se u velikom broju nalaze pod judejskim 
pećinama, i tu ga slušaju, poredani oko njega. A njegova 
se riječ izlijeva, njegove se pouke množe, njegovo se 
povjeravanje produljuje, satovi teku, blagi i plodni, 
čekajući teški posao, a učenici se osjećaju malo pomalo 
prožeti onom ljubavlju, kojoj on ne daje druge mjere 
do li mjeru, koju upotrebljava Otac nebeski. »K a o 
što je moj otac mene ljubio«, kaže on, »ta¬ 
ko ja ljubim vas.« — »Tko vas sluša, mene 
sluša; tko vas prezire, mene prezire; tko 
vas prima, mene prima.« — I uistinu ka¬ 
žem, blaže će se postupati sa Sodomom 

i Go morom nego sa gradom, koji vas 
o db\i j e.« 

Katkada njegovo prepuno srce provali u izljevima 
nježnosti, ne mekane nježnosti, koja je zahvat osjetila 
nad duJ^om, nego u plemenitoj nježnosti, kako je sadr¬ 
žavaju jirava velika srca. 

Jednoga je dana govorio svjetini u prisuću farizeja, 
njegova je riječ bila žestoka, a učenici, kao po običaju, 
stajali su u krugu oko njega, kad li usred govora »đ o- 
J đ o š e njegova majka i njegova braća,« ka¬ 

že evanđelista. A kako mu je netko skretao pažnju, go¬ 
voreći : ^Ovdje je tvoja majka i tvoja braća, 
koji te traže«, on, sav u onome, što je govorio, i 
duše pune silnog ganuća, povika: »Tko je moja 
majka, i tko su moja braća?« Pa pruživši ruku 
prema svojim učenicima, i gledajući ih jednog po je¬ 
dnog s nježnošću, reče: »Evo moje majke i moje 
braće! Jer tkogod čini volju Oca mojega, 
koji je na nebesima, taj je moj brat, i mo¬ 
ja sestra, i moja majka. Uzvišeno stupnjevanje 
nježnosti, koja s jedinstva punog snage prelazi na je¬ 
dinstvo puno miline, da ih izmiješa jedno i drugo u ono¬ 
me oceanu, koje se zove majčinsko srce. 

Eto baš lica, koje nam je drago vidjeti u božanskog 
Učitelja! I nama pripada naš dio tih uzvišenih izljeva, 
nama svima, koje još poziva na tu intimnost, koju je 
udijelio na zemlji svojim učenicima. I mi smo također 
njegovi prijatelji, njegova braća. I nama također kaže: 
»K aoštojemoj Otac mene ljubio, tako i 
ja ljubim vas. S njim sklapamo pravo društvo da¬ 
rom milosti, koiu nam daje. Možemo ga zvati svojim 
prijateljem, svojim drugim ja, a da ne povrijedimo po¬ 
štovanje, a da ne učinimo ništa drugo, nego baš odgo¬ 
vorimo najdražoj želji njegova srca. Možemo s njim raz¬ 
govarati u duhu, baviti se njegovom korišću, ispitivati 
njegove tajne, uznemirivati se brigom o njegovoj slavi. 
Imađemo građansko pravo na nebo, koje je danas nje¬ 
govo kraljevstvo i koje je po njemu naše kraljevstvo’. 
»N a š život je na nebu,« kaže sveti Pavao. 

Isusova dobrota prema njegovima očituje se, kako 
amo rekli, u zvanju, što im ga daje, u intimnosti, u koju 
ih uvodi. Još se očituje u njegovoj strpljivosti. / 

Strpljivost, njemu je trebala s tim ljudima!/ Neuki¬ 
ma, nespretnima, punima pogrješaka, — kao i mi svi, 

— a punima i dobre volje, no slabima, slijepima, do ne¬ 
čuvenog stupnja! Čim se malko podigne način u govori¬ 
ma, što ih Učitelj drži, oni više ne razumiju, ili su se 
požurili, da zaborave, i vraćaju se na svoje naravne 
stvari, — recimo sasvim kratko na naravne stvari; zna¬ 
demo, što znači naravne ljudske stvari. 

On im propovijeda poniznost, a oni bez prestanka 
lete za prvim mjestima; ljubav, a oni bi htjeli nad gra¬ 
dove prizvati vatru nebesku. On se izmuči, da im razja¬ 
sni, što čini duhovni značaj njegova djelovanja, obra¬ 
tno od onoga, što su Židovi očekivali od svoga Me¬ 
sije, a oni tvrdokorno ostaju pri predrasudi svojih su¬ 
narodnjaka. 

»Moje kraljevstvo nije od ovoga svi¬ 
jet a,« neprestano im govori. — »Kraljevstvo je 
Božje u vam a.« — »N e tražite, što propa¬ 
da, nego što ostaje za vječni život.« To su 
riječi, što se neprekidno vraćaju na njegove usne; i one 
ječe u njihovim ušima, no skližu se po njihovoj duši 
kao sjeme po stijeni, i tvrdoglavo ostaju pri pitanju: 
»Kada ćeš dakle uspostaviti Izraelovo 
kraljevstvo?« 

Kad ih poučava o sebi samome, o budućnosti, koja 
ih čeka: križ, mjesto tjelesnog carstva, koje traže, nje¬ 
govo povjeravanje tih tajna satire ih mjesto da ih ra¬ 
svijetli. Oni su tu, pažljivi, povjerljivi, a ovladani ne- 
svjesnošću kao u snu. »N e razum ješe, što im je 
govorio;« — »Oči im bijahu zatvorene;« 

— »Bili su u zaprepaštenju...« Takvi se izra¬ 
zi svakog časa vraćaju pod pero evanđelista. 

Nakon nekih otkrivenja, koja posebno smućuju, nji¬ 
hovo je srce tako uznemireno, da se podiže kao u ne¬ 
kom pokretu bune. 

Čovjek ne zaboravlja slijedeće crte, veoma značajne 
za stanje njihove duše, i u njoj je baš trebalo, da Si- 

imon Petar bude glavni junak, vođa, koji pokazuje sta¬ 
nje Skupine. 

Bilo je to u Filipovoj Cezareji. Isus je navještao 
svoju Muku, i kako mnogo mora trpjeti od strane sta¬ 
rješina; velikih svećenika i zakonoznanaca, i kako mora 
biti predan smrti. A Petar se usudi to opovrgavati! 

I Uzme ga, drznik, na stranu, i odvlačeći ga nekoliko ko¬ 

raka po putu, poče ga odvraćati, kaže Evanđelje. 
»D alekotoodtebe, Gospodine, to se ne 
smije tebi dogoditi!« — »Absit hoc a te, 
Domine. /Daleko to od tebe, Gospodine!« 
A Isus, ovoga puta strog, i trebalo je tako, ogorčeno se 
okrenu: »Sotono!... Odlazi od mene, ti me 
hoćeš sablazniti!... Jer ne misliš na 
ono, što je Božje, nego na.ono, što je ljud¬ 
sko! « 

Jadni sveti Petar! Morade malko posramljen poći 
za svojom skupinom; no dobro je znao iz kakva srca 
dolaze takve riječi. 

Uostalom, to su bile rijetke krajnosti. Obično Isus 
mije prema spojim učenicima upotrebljavao takvog na¬ 
čina. Bio je strpljiv. Prema svim njihovim bijedama 
imao je neiscrpljivo popuštanje, sažaljenje, snošljivost, 
majčinsko praštanje. Pa ni njihove ludosti mjesu ni u 
čemu umanjivale onu divnu mekoću srca i nježnost, 
koju im je iskazivao. 

Pogledajte ovu zgodu, koja je potrebni ispravak one 
prve, i možda jedne od najprekrasnijih u Evanđelju, u 
kojemu ih ima tako lijepih. 

Isus je sam. Učenici se skupili u skupine u nekoj 
udaljenosti. Bez sumnje su se čas prije predali jednoj 
od onih rasprava o prvenstvu, kakvih su često imali, i 
ikoje svjedoče o slabosti tih ljudi i o slabosti čovjeka. 
Eto ih pristupaju i Učitelju postavljaju ovo pitanje: 
»U čitelju, koji je od nas najveći u kra¬ 
ljevstvu nebeskom?« 

Mjesto svakog odgovora, Isus dozva jedno malo di¬ 
jete, koje se tu nalazilo: postavi ga među njih, pa na¬ 
kon što ga nježno zagrli, reče im: »Zaista vam ka¬ 
lem, koji se ponizi i postane sličan ovo- 

me malom djetetu, onaj će biti najv/eći 
u kraljevstvu nebeskom.« 

Divna slika, dostojna Sina Božjega puna rp. i 1 o - 
stiiistine.o kom govori apostol, i koji takp lijepo 
pokazuje svoje opraštanje. ' 

Jer, mora se priznati, bilo je nešto đosađnđ, gotovo 
mrsko, u tim vječnim iskanjima ljudi, koji sđ sve bili 
dobili, a koji su. se glupo prepirali o prvoj ulozi. On je 
to osjećao bolje od ikoga; međutim su oni uza sve to 
bili njegova djeca; oni su bili stado, za koje bi on dao 
život svoj, pa ih je podnosio, pa ih je štedio, pa ne mo¬ 
gući ili ne htijući odmah ih mijenjati, čekao j e. 

Čeiiat-! Koliko Ii Bog ne mora čekati, s čovjekom! 
S našom ludom ohoiošeu, našom nikakvom ljubavlju, 
našom nesebičnošću, — koja vrijeđa onoga, od kojega, 
sve dobivamo, onom pohlepom, kojom se bacamo na 
sve, što nam godi, pa ne znam kakva bila dužnost, pa ne 
znam sta mogao misliti Bog, koji od nas traži, da se za- 
bora cimo malko zbog njega. Koliko li smo puta dodijali 
i najstrpljivijoj^strpljivosti! ... A Bog čeka! Na vratima 
je,^ on sam kaže, i kuca. On se prilagođuje našem za¬ 
kašnjenju; čeka da nam sutra kaže ono. što o'lbiiamo 
da danas slusamo, i nasuprot naše neprijaznosti i našeg 
otpora, on nastavlja zrakama prosjajivatl svoju milost, 
kao sto sunce s ja, veličanstveno i mirno, iznad zamr¬ 
znutih polova. 

Tako Isus postupa sa svojim učenicima. Utjecajem 
radi, a ne prigovorom. Znade da Bog ima svoje vrijeme, 
da^ čovjek također imađe svoje vrijeme, pa mjesto da 
tužbu uzvraća tužbom, on je strpljiv; poučava i čeka,, 
da to dirne u srce. Njegovi su tu, pod njegovim -pogle¬ 
dom, i on čeka, ne bi li našao kakvu sitnu pukotinu u 
tim srcima, koja ovise i teže k njemu. Tada ulazi, na¬ 
vali na juriš, pa katkada pobjeđuje, a katkada i pro- 
Pane; međutim, uvijek i svagdje, ljubi! 

Frenesirno to do Muke! ... do onih tužnih dana, ka¬ 
da Spasiteljeva duša, potisnuta izvana sa svih strana, 
kao da se skupila u samu sebe i do vrhunca uzdiže svoje 
osjećaje. Kako tada usred nečuvene ljubavi bukne bo¬ 
žanska strpljivost! 


S ! onaj večernji govor, uoči njegove smrti, u gor- 
-obi, u kojoj se Pasha dovršava, u neodređenom 
u svjetiljaka, pod kojima sjene podrhtavaju, kao 
što crqa podrhtavaju pri približavanju opasnosti! ... A 
Strah. Ah a se proročanstva nižu jedno za drugim! .. . 
A riječi'utjehe se prelijevaju u izljevima, koje se jedino 
ljubljeni '.učenik usudio izreći! ... A iznad svega toga 
•ona ljubav, uprav majčinska ljubav! želja, da ih una¬ 
prijed utješi zbog kukavičkog vladanja, kojim će se su¬ 
tra vladati 1 ; da ih ispriča, on, zbog onoga, što će nači¬ 
niti protiv njega; da majčinski, posredujući svojom lju¬ 
bavlju, pređusretne udarac grižnje savjesti u njihovim 
srcima ... Kakve li slike! ... 

»D raga moja djec o,« govorio im je, »j o š 
sam malo vremena među vama! I vi će¬ 
te me tražiti! Ali kao što sam rekao 
Židovima: vi ne možete sada doći ta¬ 
mo, kamo ja idem!« — A Simon Petar usklikne: 
»G ospođine, zašto ne bih mogao poći 
za tobom? Svoj život ću dati za te¬ 
be!...« — »Svoj ćeš život dati za me¬ 
ne! Zaista, zaista ti kažem, prije nego 
pijetao zapjeva, tri puta ćeš me se 
odreći!« »Ali neka se vaše srce ne 
smućuj e,« dodao je, »vjerujte u Boga, i v j e- 
rujte u men e«. 

Pa malko kasnije, videći, kako su ganuti i odušev¬ 
ljeni, pod neprestanim valovima njegove ljubavi, i kako 
su oni sa zanosom izricali svoju vjeru, reče im: »Vi 
sada vjerujete! Ali evo dolazi čas, kada 
ćete biti raspršeni i ostavit ćete me 
samoga! No ja ni jesam sam, sa mnom 
je moj Otac! Kažem vam to sada, da 
budete mirni zbog mene!« 

Oh! divnog Ii srca! . .. 

Poput majke, koja u odlasku rasipnog sina vidi samo 
opasnost za rasipnog sina; koja, gledajući ga gdje ohole 
duše odlazi, proračunava samo gubitak, koji sam imađe 
•ranjavajući njezino srce. Tako i Isus. 

Učenici ni jesu oholi; no kako su oni strahovito sla¬ 
bi!... A on, dobar i strpljiv, misli samo na maloduš¬ 
nost, koja bi njima mogla obladati nakon pada, pa ih 
unaprijed upozorava: Neka se vaše srce ne smućuje! 
Kada to dođe, sjetite se, da sam vam to bio prorekao, 
i dok sam vam govorio, čitavo se moje srce prelijevalo 
u vaše, pa mjesto da sjednete, skršeni padom, podignite 
se, pouzdavajući se u mene. 

U tome prepoznajemo Učiteljevo srce! 

Međutim, što bismo mogli reći, ako bi nam bilo ime 
Juda! 

Juda, jedan od dvanaestorice izabranih, jedan od 
onih, o kojima je on govorio: »Ne zovem vassl u- 
gama, zovem vas svojim prijateljima«; 
J uc ' a 3 es t onaj nesretnik — koji je imao izdati svoga 
Učitelja!.. . Za trideset srebren jaka! ... A Isus je to 
znao! I kroz tri ga je godine držao tu, U svojoj blizini, 
postupao s njime kao i s drugima, zvao ga je k istoj 
sudbini, obavijao ga istim nježnim brigama. Po ničemu 
se nije moglo nikada sumnjati, — osim ako nije možda 
Ivan sumnjao, kod kojega izgleda da je pronicavost lju¬ 
bavi naslutila izdajicu, — da je on znao, da je bio 
odabrao, kako je govorio. 

Iskazivao mu je pače i znak posebnog povjerenja; on 
je nosio novac male apostolske skupine. I već se tada 
pokaz.vao škrtim. A Ivan je to dobro opažao! Isus je 
pak zatvarao oči i puštao, nek djeluje vrijeme i njegova 
milost. Pa je pred tim srcem, koje se malo pomalo za¬ 
tvaralo, on otvarao svoje riznice praštanja, i obilno je- 
dijelio oproštenje, tu tako rijetku i tako dragocjenu 
stvar, koju ljudi gotovo uvijek nerado podjeljuju. 

Kolike li tajne u tom Isusovom držanju prema izda¬ 
jici! U to se srce možda ne može dublje prodrijeti ničim 
drugim koliko promatranjem onoga, što je on morao 
osjetiti pri svakom dodiru! ... 

. Ht;o i' e kušati dugo, i u šutnji, onu kraljevsku bol 
izdajstva, izdajstva po ljubljenom biću, svačim obasipa¬ 
nom biću. Obasipao ga je, i ako je znao, da će biti ne¬ 
man ! S dobrotom je s njim razgovarao, i ako mu je pred 
očima bio njegov zločin! Noge mu pere u četvrtak na 


večer, kad zna, da je već prodan! ... A u Getsemanskom 
vrtu, kada je nesretnik porušio branu, koja je još za¬ 
državala bujicu mržnje, grijeha i muka, mjesto svake 
osvete pod strašnim poljupcem, on nađe samo jednu ri¬ 
ječ : »Jadni prijatelju, po što si došao ova- 
m o ?« Opet mu daje to ime prijatelja, koje možda 
nije na posljednjoj večeri bio uzeo za njega. Hoće, da 
on zna, kako imade pravo na to, kao na zadnji napor 
Božje strpljivosti. 

Ako igdje ima uzvišenosti dobrote, ima je tu, i ta 
nam zadnja crtica otvara mnogo širi pogled na Isusove 
osjećaje prema dvanaestorici. Jer je njima bilo otvoreno 
to srce, koje ponovo podiže Judu. Oni su svi crpili iz to¬ 
ga bezdana ljubavi, i na tom su se izvoru napajali, ne 
baš posve svijesno, ali ipak zbiljski. 

I kao da to nije dosta. Čim je Isus ostavio svoje, 
htio im je dati zadnji zalog svoje dobrote. 

Pozvao ih je bio na uzvišeno zvanje. Pripustio ih je 
svojoj blizini, koja iznenađuje. Sve je s njihove strane 
podnio, a da nije dopustio, da mu se umanji ljubav. Da¬ 
rom Duha svojega još će upotpuniti i — čini se — do¬ 
vršiti nečuveno djelo, koje je bio u tim ljudima podu¬ 
zeo. 

Njegovo se srce ni tim ne zadovolji. 

Da okruni sve; da im zvanje učini što ljepšim; da 
dovrši ljubav u potpunoj sličnosti; da do zadnjega zrna 
prašine izbriše ono, što je njegova strpljivost morala 
pretrpjeti; da napokon njihovoj kruni doda zadnji dra¬ 
gulj, svojoj ljubavi najuzvišeniji dar: dade im... ono,, 
što se daje kad je darovatelj svemoguć i kad ljubi. 

Dade im, da umru za Njega. 

ISUS I PRIRODA 


_ Danas se velika pažnja pridaje našim odnosima s 
prirodom. Veze čovjeka s tlom, koje ga nosi, odakle je 
na neki način izašao, odakle čekajući, da se u njega po¬ 
vrati, svaki dan vuče svoj život, razmatrane su više ne¬ 
go ikada. To je dobit. 

Nesrećom je pretjerivanje uvijek na kraju našega 
mišljenja, pa uz pomoć izvjesnih pristranosti, čovjek je 
došao do toga, da prirodu pod izlikom, da ona djeluje 
na nas, učini odgovornom za sve, što jesmo, bez obzira 
na ulogu volje, pače i puno više bez obzira — do toga 
je još više stalo, — na još važniju ulogu Boga. 

S obzirom na Isusa Krista oni, koji su uporno pri 
tome, da u njemu vide samo čovjeka, dovedeni su na¬ 
ravno dotle, da na njega primijene taj sustav. 

Vidimo ih, kako se daju na lijepa opisivanja: s jedne 
strane Palestine; s druge strane, Isusove moralne oso¬ 
be, pa zaključuju: to je moralo roditi ovim. Oni zabo¬ 
ravljaju kazati, zašto je baš ta Galileja, odakle je izašao 
slatki rabi, bila najbuntovnija pokrajina i zašto su 
Tiberijađske obale ugledale, gdje se jedno za drugim ra¬ 
đa i Govor na gori i najograničenije, najpodmukli¬ 
je i najpakosnije sitničavo istraživanje rabinsko. 

Ne ostajmo dulje na tom stajalištu. Pogledajmo ra¬ 
dije, što on duguje prirodi i kako joj to vraća. 

, Kad smo govorili o Isusovoj osobi i kad smo govo- 
rili o njegovu propovijedanju, zabilježili smo već ono, što 
priliči pripisati prirodi, bilo u oblikovanju njegove čo¬ 
vječje naravi bilo — po lako shvatljivoj posljedici— u 
cčitovanjima te čovječje naravi. 

Priroda nije izgradila Isusa, ali je pridonijela njego¬ 
voj izgradnji. On proizlazi od Boga kao oca'; međutim 
za majku ima Mariju, a po Mariji je sin jedne narodno¬ 
sti, i po toj narodnosti sin je zemlje, sin jednog podne¬ 
blja, jedne posebne okoline, koja je morala utjecati na 
njegovu ljudsku narav, osim ako ne bi priječilo kakvo 
čudo, za koje uopće nema nikakva razloga. 

Bez sumnje ne smije se pretjerivati u tim utjecaji¬ 
ma. Isus je prije svega ono, što je htio biti, i što je tre¬ 

balo da bude, da zadovolji općenitosti svog poslanja. 
No nema razloga, da ne bi htio biti član svog naroda i 
svoga tla. I Isus je poput biljke, koja po samoj sepi 
iinade svoju vrstu, ali koja ipak traži nešto iz tla, čija 
se posebna narav uzdiže i rascvjetava u obliku, boji, 
mirisu, slasti. Isus, na neki izvjesni način, ima sve po 
sebi samome, budući u njemu nema ničega, što ne bi bi¬ 
lo željeno. Ipak od prirode imade, i mi smo već vidjeli, 
čimbenike narodnosti i prirodne utjecaje, koji se^ očitu¬ 
ju sve do u njegovu propovijedanju. Pa ne znam koliko to 
propovijedanje bilo općenito, rekli bismo, pa makar bi¬ 
lo upućeno, iznad svoga mršavog slušateljstva, svima 
narod'ma i svima vjekovima, ipak je imalo ono, sto bi 
se moglo nazvati, u etimološkom (korijenskom) smislu 
riječi, svojom samosvojnošću, to će resi, imalo je 
pečat svojeg podrijetla, svoju posebnu slast, okus svoje 
zemlje, ako nam je dopušten takav izraz. Sasto ? Jer 
riječ odrazuje čitava čovjeka, a čovjek uvijek odrazuje 
više ili manje svoju sredinu. 

Iz našeg uma ne izlazi misao onakva kakva jest. Na 
svom prolazu posuđuje od mašte, koja opet crpi na 
svojim izvorima: s jedne strane u nasljednosti, odakle 
proishodi, s druge strane u sredini, što je okružuje, i u 
kojoj se hrani. Mašta je kao neki rezervoir (sabiralište), 
no živi rezervoir, koji se napunia na svoj način, koji ti¬ 
jekom našega života nagomilava boje, oblike, dojmove, 
uspomene, i njima hrani naše misli. 

U Isusu se taj posao obavljao kao u svakom dru¬ 
gom. Bio je u njemu prosuđivan, nadgledan, uređivan, 
kako to nije kod nas: ali ipak izvršavao se je. Svi su 
dakle prirodni dojmovi imali svoju upotrebu. Bili su oni 
za njega, kao i za nas, mjerom njegove volje, uvijek 
mlijeko duha, koje je utjecalo na njegova unutarnja is¬ 
kazivanja, kako tvarno mlijeko utječe na tjelesni život. 

Što slijedi s obzirom na Isusove osjećaje k prirodi? 

Slijedi, da je on bolje nego li itko drugi bio sposoban 
razumjeti je, i budući ju je razumio, ljubiti je. 

Što nas nuka, da ljubimo prirodu, jest doista s jedne 
strane osjećaj ljepote, koju otkrivamo na njoj. Još više 
to je onaj tajni sklad između onoga, što je ona i onoga 

što smo mi. Ona nas je stvorila u smisiu, u kojem smo 
već govorili; naše su snage izašle iz njezinih snaga, i 
svaki čas su podvrgnute njihovu utjecaju. Prema tome 
diviti se prirodi, ljubiti je, znači vratiti se k njezinu 
izvoru, a to činimo s tim više simpatija (naklonosti), 
koliko smo ih više primili. 

Ne znači li to reći, da kod Isusa mora biti izvrstan 
osjećaj k prirodi, te da njegova ljudska narav u njemu 
nalazi istodobno jedan put više k svome Ocu, i izvor 
nježnih i vrlo jakih naslada. 

Uostalom čovjeku je drago ustanoviti, da je Isus bio 
dobro smješten, da ocijeni prirodu. 

Točka zemlje, na koju se nebo bilo prignulo, bila je 
jedna od najljepših i najbogatijih zemaljske kugle. Ni 
jedna domovina nije bila više ljubljena, i makar su 
mnogobrojni razlozi bili za tu ljubav, pa i ako proroci 
rdjesu iz čisto ljepotnih poticaja klicali onim strastvenim 
i pređivnim klikovima: »Nek oni koji te ljube, 
oSion u, budu poput sunca, koje se diže 
u svojoj snazi«, ipak je u tom oduševljenju osje- 
ć&j ljepote imao veliki udio. Obećana zemlja 
nije bilo isprazno ime; Zemlja, kojom t e č e m e d 
i mlijeko, nije bila varka. Čitav je Izrael bio ponosan 
svojom lijepom domovinom. 

A u Isusovo doba ona je bila u punom razvoju. 

Nije to bila opojna priroda za sladostrasne ljubavne 
čežnje kao što su Bospor ili grčki otoci. Bila je to ši¬ 
roka i zdrava ljepota s nekim sjetnim prizvukom. 

To je zbog toga, što je istočnjačko sunce, u zajedni¬ 
ci s čudnovatim reljefom Palestine i sustavom voda, 
^ojs je natapaju, činilo od tog malog kraja izvanredno 
blagoslov'ljeau zemlju. 

U tim krajevima već od dolaska proljeća vrućina 
bjesni, priroda radi; oko najmanje lokve vode procvate 
čitav raj zelenila. A Jordan protječe Palestinom skroz 
na skroz. Mnogobrojni brižno kanalizirani izvori dijele 
svoje vode po čitavoj zemlji, a svakovrsni plodovi na¬ 
građuju čovjekov rad. 

U dnu velike doline, što se usjekla od sjevera k jugu 
kao brazda pluga; od obala jezera, smještenog dvije 


stotine metara ispod Sredozemnog mora sve do Mrtvo¬ 
ga mora, koje se uleklo do četiri stotine pedeset meta¬ 
ra; desno i lijevo od Jordana, u zakloništu pred iznena¬ 
đenjem vjetrova, zemlja je imala tropski (žarki) izgled. 

Kako govori Josip, sva su se godišnja doba tu oti¬ 
mala o posjedovanje zemlje. Tu su se palme rascvjeta- 
vale u mnogobrojne krošnje; Salomonovo balzamovo 
drvo ju je mirisima ispunjalo; voćnjaci dragocjenog 
[ voća, koje su natapale obilne vode, posebno su od Jeri- 
hona činile mjesto slavno po čitavoj zemlji; tu su se 
kuće i palače tiskale u palminu hladu bjelinom ukrašu- 
jući zelenu ravnicu. 

A gore, na nagibima brežuljaka i na valovitim za- 
ravancima, što ih krune, pružao se umjereni pojas, i taj 
obilno nadaren, budući je na njem dva puta rod zrio. 

Takve su bile Galileja, Samarija i Zapadna Pereja. 

Pravo govoreći, Juđina zemlja — u pravom smislu 
riječi Judeja — nije imala niti te plodnosti, niti toga 
cara. Kao da je Bog htio postaviti razliku između kra¬ 
ja, koji ču Dobru vijesti bogoubilačkoga grada, 
koji htjede ugušiti njezin glas. 

Predio je bio govorit, voda rijetka. Stijene su svag¬ 
dje provirivale iz tla, a tu i tamo pokrivene samo tek 
laganom naslagom, kao da je zemlja imala samo kožu 
i kosti. A njezin je izgled bio još žalosniji. Čovjek bi re¬ 
kao, kad vidi Jeruzalem u središtu tog sivkastog bre- 
žuljastog tla, da je ogromna gomila gore Moriah i 
hramskih zidina — padajući s neba na ravnicu kao u 
sivo more — prouzrokovala to bibanje, koje je sve oko¬ 
lo poput valova ustalasalo. 

Pjesma nad pjesmama upotrebljava jedan izraz, ko¬ 
ji divno izriče značaj toga: »Evo moga Ljublje¬ 
noga, koji dolazi preskačući gore i pre¬ 
koračujući brežuljke.« Upravo je tako bilo. 
Tu se doista putovalo kao u skokovima. Međutim zbog 
toga ta putovanja nijesu bila bez čara. Iz te prirode, 
pod vatrenim nebom izvija se neki vrlo plemeniti, vrlo 
oduhovljeni miris snova, koji je, čini se, morao prido¬ 
nijeti, da se od Judinih pjesnika stvore u pravom smislu 
rijeci pjesnici duše, pjesnici netvamosti. 

Bilo kako bilo Isus je bolje nego li itko morao uži¬ 
vati u svim oblicima svoje zemaljske domovine. Ljubio 
je tlo, na kojemu je proklijala njegova božanska put. 
Bio je tankoćutan prema svemu, što izvana godi sklono¬ 
sti ljepote, koja je u njoj sakrivena. 

Onaj, koji je govorio na obalama jezera: »Gledaj¬ 
te ljiljane u polju, kako rastu!« s mi- 
Ijem je zaustavljao svoje poglede na onim sagovima cr¬ 
venili šumarica, koje bogatije od Salamono- 
va grimiza iskrsavaju svud pod vašim koracima. 

Ljubio je poljske poslove, koji se bez prestanka vra¬ 
ćaju u njegovim pričama. Ljubio je gore, vode, biljke s 
tisuću boja, s tisuću mirisa, slavu zemlje, koja ujedno i 
dokazuje i prikazuje slavu Božju. 

Tijekom svojih putovanja, koja su sigurno imala za 
svrhu nešto drugo, a ne ljepotno promatranje, nije se 
bez sumnje otimao, da pusti da lutaju njegovi pogledi, i 
da se njegovo srce jednog časa smiri na toj prirodi, 
koja je na njegovu putu sijala svoje blago, kao što se 
prosiplje cvijeće pod korake u procesijama naših sela. 

Isus je osobito često išao po dvije velike ceste. Bile 
su to ceste, što su spajale Jeruzalem s Galilejom, dvo¬ 
struku pozornicu njegova apostolskog djelovanja. Tim 
je cestama prolazio osobito u lijepo godišnje doba. 

Posve je sigurno, da se on njima znao zaputiti po 
potrebi u svako doba, pa i po žarkim vrućinama sredine 
ljeta, kao i po skrućenim snjegovima i raskvašenoj zem¬ 
lji po zimi. I sigurno nije samo malko ganutljiva slika, 
kad vidimo Isusa na kiši i nepogodi u potrazi za izgub¬ 
ljenom ovcom, ili kako iznemogao od žeđe na Samari- 
tankinom zdencu ostvaruje potresnu kiticu Dies 
i r a e (Dan gnjeva): »Tražeći me sjedio si umoran«. 
No ipak to nije bilo obično. Između dva krajnja godišnja 
doba bilo je vrijeme stanke u židovskom životu. Tada 
je Isus malo putovao. Njegovi putevi su se dakle uglav¬ 
nom poklapali s lijepim danima i osobito s tri velike 
svetkovine, koje je svaki gorljivi Židov slavio: Pasha, 
Dan proglašenja zapovijedi Božjih i Praznik Sjenica. 

Da ne prekida svoje svete službe, putovao je po¬ 
malo boraveći na prolazu u gradovima, propovijedajući 

i liječeći, pridružujući se putem drugim hodočasnicima, 
koristeći se počivanjem i mirnoćom putnih sati, da uđe 
u duše i pokrene srca. 

Sada se polazeći iz Nazareta ili Kafarnauma zaputio 
u onu dolinu, što se stere uz obale Jordana. 
Ustavljao se zbog propovijedanja evanđelja u mnogo¬ 
brojnim selima, koja se stupnjevito redaju nalijevo, 
prolazeći od jednog k drugom uz udubene krivulje do¬ 
line. Zatim kad bi došao nedaleko Mrtvog Mora, 
što je ležalo dolje počivajući poput oštra mača uz noge 
Moabskog diva, ostavljao bi rijeku, prolazio Jerihonom, 
penjao se pećinskom stazom uz glasovitu Adumimsku 
uzbrdicu, gdje i danas zemljišta krvave boje podsjećaju 
putnika na priču o Samaritancu, pa zaustavlja¬ 
jući se zadnji puta u Betaniji u Lazarevoj kući ulazio bi 
kroz Getsemanski vrt u Jeruzalem. 

Napokon bi se najčešće zaputio Samarijskom, kud i 
kamo iiajprometnijom cestom, kojom su u doba svet¬ 
kovina išli galilejski hodočasnici. Tuda je i sam Isus 
išao tri puta godišnje kroz dugi niz godina, i na njoj su 
ga izgubili, kad mu je bilo dvanaest godina. 

Ta je cesta na izlasku iz Nazareta prolazila velikom 
Ezdrelonskom ravnicom, pravom žitnicom Palestine, U 
proljeće je ona sva tek ogromni val uzbibanog zelenila, 
u kojem cvijeće svih vrsta čini mozaik promjenljivih 
tonova, na koji se postavila veličanstvena izvrnuta kupa 
gore Tabora. Malo dalje, nalijevo: Gelbojska gora s 
Endorom, kamo je otišao Saul vračaru pitati za savjet. 
Na boku tih istih brežuljaka, zaštićeno bedemom kak¬ 
tusa s trnovitim štitovima selo Naim, u kojem Isus 
uskrsnu sina udovice; Sunam, pun uspomena.na proro¬ 
ka Iliju. Zatim En-Ganim, okrunjen palmama, kraj 
dvanaestorice gubavaca iz Evanđelja. Pa onda Dothain, 
u kom bi Josip prodan. Tuda još prolaze na putu u Egi¬ 
pat izmaelitske karavane sa svojim dugim nizovima de¬ 
va. Zatim Samarija, negdašnji glavni grad Izraela; za¬ 
tim Sihem, sa svojim bogatim vrtovima, svojom lije¬ 
pom Solinom,^ svojim hramom — visoko popetim na Ga- 
rizim zbog samaritanska raskola u takmičenju s jeru¬ 
zalemskim hramom, — pa onaj Jakobov zdenac, od ko- 



jega čovjek ne može otkinuti svoje korake, kad pomi¬ 
sli, da je taj zdenac ugledao, gdje na njega sjeda bo¬ 
žanski Učitelj, i da se kraj, koji se odatle vidi, odraža¬ 
vao u njegovim očima, kad je govorio: »Pogledaj¬ 
te te usjeve, što se bjelasaju...« 

Napokon Silo, gdje je arka počivala; Bethel, 
gdje je zaspali Jakov ugledao na pol otvorena nebesa. 
I nakon četiri dana hoda dolazi se do brda Skopusa, 
odakle se pred očima rasprostire divan pogled na Jeru- 
odakle se rasprostire divan pogled na Jeruzalem. 

Stari su rabini govorili: »Bog je svijetu dao deset 
mjera ljepote, a devet ih je podijeljeno Jeruzalemu«. 
A sigurno je, da bi bilo teško naći ljepši položaj. Nema 
sumnje, da je Isus mnogo puta umoran od dugih puto¬ 
vanja morao sjesti tu na kakvu pećinu, pa misleći na 
budućnost s udivljenjem i žalošću promatrati dostojan¬ 
stveni a nesretni Jeruzalem. 

Danas, kada u spomen božanskoga Učitelja prolazi¬ 
mo svim tim cestama, koiima su se žur'li njegovi kora¬ 
ci, ne možemo se oteti priznanju, da su izgubile velik 
dio svoga čara. Islam je tuda rasprostro svoj plašt, kao 
i u svim krajevima, gdje vlada. Nestalo je lijepih šuma, 
usjevi su rijetki, dolinama je obladao korov. 

Mjesto vinograda i žitnih polja, terasasto poredanih 
nasada maslina, kao u vremenima, kad su prema riječi¬ 
ma psalmiste (Davida) brežuljci bili »opasani ra¬ 
do š ć u,« pašnjaci »pokriveni ovcama,« a čitava 
zemlja kao »jedan veseli poklik« svukuda opu¬ 
stošen je vlada. Vodovodi su razrušeni, stanovništvo je 
ogrezlo u lijenosti. Suncem opijena zemlja uzalud uzdi¬ 
še za kapljom vode, koja bi je oplodila, i za malo posla, 
koji bi iz nje izvadio bogatstvo. Sakrivena pod kupina¬ 
ma, zakrčena beskorisnim hrašćem, gdje češljuga, • da 
govorimo samo o tom obilježju ruševina, nadvisuje čo- 
vieka na koniu, ta je zemlja mjesto prorokova vesela 
poklika tek silni zov čovjeku, koji ju je zapustio. 

A mak je Palestina još lijepa. Čovjeku je drago to 
ustanoviti, i u duhu bi je po potrebi poljepšao, kao što 
se poljepšava sve, što se ljubi. Nijesu se promijenili 

njezini veliki potezi. Bez muke sebi zamišljamo, šta je 
ona bila, kad je Spasitelj polagano prolazio tim dolina¬ 
ma prelazeći preko tih bila brežuljaka čas tih i u moli¬ 
tvi, čas u razgovoru sa svojim učenicima puštajući oči¬ 
ma, da piju tu svjetlost, da se zasite tim bojama, da 
promatraju te tako široke, tako plemenite crte, smjesu 
snage i draži i one sasvim sive i sasvim crne kao urez- 
barene potočiće, koji nam danas, kad se vratimo ođoz- 
dol, predočuju naše predjele na sjeveru. 

I čovjek sebi kaže, da je Spasiteljeva duša morala 
uživati u tim prizorima. I u njima čovjek s njim uživa. 
A tada, čudne li stvari, i sama pustoš postaje čarom. 
Pa tijekom dugih putovanja, za kojih se ne može vidje¬ 
ti ništa do li svjetlosti, boja, oblika, a ništa života, ni¬ 
šta onoga, što rastresa i rasijava, san postaje potpuni¬ 
jim. Bolje se vježba pogled duše. Veličanstvenost te pu¬ 
stinje ohuzimlje. Poput finog pića u te ulazi velika ti¬ 
šina, Okolo kruži nejasna buka padajući s bregova, 
dižući se iz tla, po kojem odjekuju konjski koraci kao 
nešto čudno, tjerajući k tebi kao vitlove uspomena, koje 
te malo pomalo- prožimaju, napunjaju ti dušu. 

A tada kadikad pod užarenom vrućinom zaspe svije- 
sno biće. Čovjek odlazi kao nošen nekom čudnom sna¬ 
gom. Ne hoda naokolo, nego samo kroz fini splet, s ne¬ 
vidljivim očicama. Pa puštajući, nek se rastopi i išče¬ 
zne niegova slaba ličnost, čovjek traži, da proživljava 
Uč’teljev život, pa kroz varavi splet sadašnjih stvari 
gleda poželjno bogatstvo prošlosti. 

Ne možemo se zadržati tu kod Isusovih odnosa s 
prirodom, Djetinjska bi bila zabluda smatrati, da ju je 
on mogao gledati jedino kao umjetnik. 

Pa i za nas umjetnost je tek uzvišena zabava. To je 
čista, oplemenjena radost, ali isprazna radost, ako osta¬ 
je u sebi. Da dobije vrijednost, treba da se uzđ : gne iz¬ 
nad svog zemaljskog predmeta, pa daleko iznad zrcala, 
kakvim su stvorenja, zrakastim putem dolazi k prvom 
izvoru, k Bogu. 

Isus Krist je to ostvarivao. Dok je prirodu gledao, iz 
njegove se duše izvijala trostruka hvala Bogu. 

Pozdravljao ga je kao stvoritelja. Njegova se misao 
vraćala kroz vjekove do onoga prvog dana, kad je sve 
izlazilo iz Božjega krila; kad je svako biće, pa ne znam 
kako maleno bilo, bilo zovnu to svojim vlastitim imenom, 
onim glasom, koji bivstvo daje stvarima, i blagosloveno.. 

Ili bolje, nemajući potrebe, da se vraća u prošlost, 
on je gledao u samoj sadašnjosti svako stvorenje o Bo¬ 
gu ovisno, svaki život kako crpe svoju hranu iz tog iz¬ 
vora, svaku radinost kako proizlazi od njega, svako ži¬ 
vljenje kako se na njemu upaljuje, svako bogatstvo ka¬ 
ko proizlazi iz njegova, čitavu prirodu kao odraz, dah 
božanskih usta. 

A doista vječni red jest baš takav. 

Sam Bog postoji sam po sebi. Kada se on imenuje, 
dokazuje svoje pravo na život, jer je on Biće. A sva 
druga bića, budući da imadu samo ograničeno biće, izna¬ 
đu samo posuđeno biće i ovise o prvom Biću. Kao što 
zraka svake minute ovisi o suncu, budući u njemu imade 
svoj izvor i samo središte svoga života, tako i mi svi, 
tako čitava priroda. Tako ju je gledao Isus Krist. 

Pa nakon što je vršio to razmatranje idući od Boga 
k zemlji, okretao ga je tako rekuć naglavce, ako se tako 
može reći, idući od zemlje k Bogu. Slijedio je zraku sa 
zrcala do predmeta, sa stvorenoga do božanskoga. 

Bog doista nije samo stvoritelj stvari, on im je pra- 
lik. Nikakva nas ljepota ne bi očaravala, kad ne bi bila 
odsjev njegove ljepote; nikakva veličanstvenost ne bi 
djelovala na nas, ako nije slika njegova veličanstva. 

Bog! Svi glasovi i sve stvari ovoga svijeta za njega 
svjedoče. Sva vremena, sva bića, sva stvorenja, svi ži¬ 
voti u isti mah mucaju to ime, koje se Hebrejci nijesu 
usudili izgovoriti. I svako mu biće izriče jedan slog. Svi¬ 
jetlo ima svoj; noć ima svoj. Isus je u onim istočnja¬ 
čkim večerima, što ih je ljubio, u kojih je krilu započi- 
mao svoju noćnu molitvu; u onim jasnim satovima, ko¬ 
jih je smirena veličanstvenost morala tako dobro prista¬ 
jati stanju njegove duše, Isus je gledao mirnu slavu Oca 
nebeskoga, njegov pogled, koji počiva na zemlji i čuva 
je. I s vrha do dna ljestvice bića, od neizmjemosti do 
sićušnosti, sve mu je pjevalo o Bogu, sve mu je govo¬ 


rilo o njegovoj slavi, i sve je objavljivalo velikog i lije¬ 
pog i moćnog i veLcanstvenog Sveopćeg Stvoritelja. 

No evo nove tajne. Tajna o kojoj govorimo, jest 
Isus Krist, jest Bog; no nije on samo naprosto Bog, on. 
je Bog M udrost, Bog Ljepota, Bog zrcalo Očeva 
savrsenst'/a. »P e c a c njegove bit i«, kaže sveti 
Pavao. »Riječ«, kaže sveti Ivan: riječ nutarnja i živa, 
koja Bogu kaže sve, što misli, i sve, što jest. 

Dakle on sam, Isus Krist druga osoba Trojstva, jest 
sveopći primjer, uzor bića, bivstvena misao, koja obu¬ 
hvaća sve, gdje nacrt svijeta prema tome postoji. 

I tako po tajni, koja nas zbunjuje, — međut.m ima 
Ii u njernu išta osim tajne? — Isus Krist u sebi ujedi¬ 
njuje Boga i čovjeka, divotu prirode i nadgledavanje 
prirode. On gleda i on stvara; uzor je i uživa u sLčno- 
sti. Vidi prirodu dvostrukim pogledom: jednim bačenim 
unutra na kopiju, nužno 1 slabu, drugim upravljenim 
unutra na glavnu misao, a to je misao stvarateljica, koja 
je on sam i koja je Bog. 

Napokon, kako vidi, da sve stvari izlaze od Boga, 
ođrazuju Boga, vidi i to, da se svaka stvar vraća Bogu. 

Stvaranje jest krug. Bog stvara; njegovo se djelo 
razvija u carstvu zakona, koje mu daje; ono kroz pipa- 
nja i zapreke traži svoj put, a onda dalekom stramputi- 
com poslušno se vraća k svome izvoru. 

Sve radi za Stvoritelja. Sve mora biti u njemu utro¬ 
šeno u miru konačnog i nepromjenljivog ustrojstva. 

A Isus je gledao, kako nastaje ta budućnost. 

On je u prirodi gledao Božjeg radnika; tajanstvenog 
radnika još tajanstvenijeg djela, ali kojega Bog obu¬ 
hvaća i kojega vodi. »Čovjek se buni, Bog ga vodi,« re¬ 
kao je Fenelon: priroda se buni, a Bog i nju vodi. Isus 
je gledao Providnost kao onu snagu, kako blagu i neo¬ 
doljivu, koja kroz prostore nosi neizmjerno visoke i 
mirne zvijezde. I on se u to udruživao, i gledao je u za¬ 
vršetku djela svoju ulogu onako, kako je u divnom vi¬ 
đenju opisuje sveti Pavao: sve stvari podložne izabra¬ 
nima, i svi izabrani podložni Kristu, a Krist podložan 
Bogu. I to vječno !... Eto što je Krist gledao u prirodi. 

A ta su ga veličanstvena viđenja svakamo pratila. 

Da li sebi možemo predstaviti Krista s njegovom:, 
neizmjernom dušom, kako se brine o ništetnostima, me¬ 
đu kojima je živio, a đa ih ne bi okrenuo u neizmjerno- 
sti dostojne sebe? Međutim tako je bilo, i u njegovom 
slabom životu to mu je bilo jakost, a u njegovim patnja¬ 
ma bilo mu je to veselje. 

Želio je, da to bude i radost učenika, naša radost. 

Slijepi, govorio je jednoga dana, malovjerni, 
zašto se uznemirujete zbog onoga, što vas čeka? Dva se 
vrapca prodaju za jedan as, a ja vam zaista kažem, ni 
jedan od njih ne pada s krova bez dopuštenja Oca ne¬ 
beskog. Zar vi ne vrijedite više od vrabaca? 

Vidimo ga, njegovo se viđenje prirode obraća u nje¬ 
žnost, zbog čovjeka. Mjesto u pesimizam, koji ljubi naš 
vijek, mjesto u otrovni miris, koji naši pjesnici vade iz 
velikih prizora, i koji iscrpljuje dušu, mjesto da je 
uzdiže, Isus je svoje polagao u božansku vedrinu. 
Pokazivao im je, da pogledom slijede obične prijate¬ 
lje stvaranja. Zemlja u službi čovjeka, njegova ro¬ 
binja i onda, kad mu zadaje jada; čitava priroda sura¬ 
dnica neba, da donese plod, koji očekujemo: eto sta je 
on govorio svojim učenicima. I on ih je nadahnjivao, da 
to za nas opetuju. 

Nije li to zaista temelj njihova naučavanja? 

Proizašli smo od Boga; čitava priroda potječe od 
njeva: od prirode i od sebe treba da se vratimo Bogu. 

Mi smo slika Božja, priroda njegov znak: u svemu 
ga treba promatrati i častiti. 

Vraćamo se Bogu; od njega nas dijeli tanki zastor,, 
koji se smrt sprema poderati: budimo spremni, pa mje¬ 
sto da pustimo svoj život, nek ide nasumce, bez nadzo¬ 
ra, bez našega truda, uputimo ga putem, koji Učitelj 
zacrtava. Idimo cestom, kojom idu sve stvari, no ne ne- 
svijesno poput niže prirode, ne buntovno —i takvi smo 
katkada, a imamo posve krivo: njegova će se volja iz¬ 
vršiti, kada tada. Samo se može izvršiti protiv nas. Či¬ 
nimo tako, da se izvrši u nama i za nas, sretni, da ide¬ 
mo k svome Ocu i da činimo njegovu volju. 

